text:
ກອງປະຊຸມຄັ້ງປະຖົມມະລືກ ຂອງລັດຖະບານ ຊຸດທີ IX ໄດ້ເປີດຂຶ້ນຢ່າງເປັນທາງການ ໃນຕອນ ເຊົ້າວັນທີ 8 ເມສາ 2021 ທີ່ສໍານັກງານນາຍົກລັດຖະມົນຕີ, ພາຍໃຕ້ການເປັນປະທານຂອງ ທ່ານ ພັນຄຳ ວິພາວັນ ນາຍົກລັດຖະມົນຕີ, ມີບັນດາສະມາຊິກລັດຖະບານ ຊຸດທີ IX ເຂົ້າຮ່ວມຢ່າງພ້ອມພຽງ.
ກອງປະຊຸມຄັ້ງນີ້, ເປັນກອງປະຊຸມຄັ້ງທໍາອິດຂອງລັດຖະບານ ພາຍຫຼັງທີ່ສະພາແຫ່ງຊາດ ຊຸດທີ IX ໄດ້ເຫັນດີຮັບຮອງເອົາກົງຈັກຂອງລັດຖະບານ ຊຸດທີ IX ຊຶ່ງປະກອບມີ 17 ກະຊວງ ແລະ 2 ອົງ ການທຽບເທົ່າກະຊວງ ແລະ ສະມາຊິກລັດຖະບານ ທັງໝົດ 21 ທ່ານ ຍິງ 3 ທ່ານ. ກອງປະຊຸມຄັ້ງນີ້ ຈະໄດ້ດຳເນີນແຕ່ວັນທີ 8-9 ເມສານີ້ ຊຶ່ງຈະໄດ້ພ້ອມກັນຮັບຟັງ, ຄົ້ນຄວ້າ, ປະກອບຄໍາຄິດຄໍາເຫັນ ແລະ ພິຈາລະນາຮັບຮອງເອກະສານສຳຄັນຈຳນວນໜຶ່ງຄື:ເຜີຍແຜ່ຂໍ້ຕົກລົງ ຂອງທ່ານນາຍົກລັດຖະມົນຕີ ວ່າດ້ວຍການແບ່ງຄວາມຮັບຜິດຊອບຂອງນາຍົກ ແລະ ຮອງນາຍົກລັດຖະມົນຕີ;ຮ່າງແຜນດຳເນີນງານ ຂອງລັດຖະບານ ຊຸດທີ IX ໄລຍະ 5 ປີ 2021-2025;ຮ່າງຂໍ້ຕົກລົງ ວ່າດ້ວຍລະບຽບ ແລະ ກົນໄກການເຮັດວຽກຂອງລັດຖະບານ ຊຸດທີ IX ;ຮ່າງເອກະສານ ວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ;ຮ່າງເອກະສານ ວາລະແຫ່ງຊາດ ວ່າດ້ວຍການຄວບຄຸມ, ສະກັດກັ້ນ ແລະ ຕ້ານຢາເສບຕິດ ປີ 2021-2025;ພິເສດ, ໃນຕອນທ້າຍຂອງກອງປະຊຸມ ຈະໄດ້ຮັບຟັງການໂອ້ລົມ ແລະ ໃຫ້ທິດຊີ້ນຳຈາກທ່ານ ທອງລຸນ ສີສຸລິດ ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ ປະທານ ປະເທດແຫ່ງ ສປປ ລາວ.
ໃນໂອກາດກ່າວເປີດກອງປະຊຸມ, ທ່ານນາຍົກລັດຖະມົນຕີ ໄດ້ຮຽກຮ້ອງມາຍັງບັນດາທ່ານຮອງ ນາຍົກລັດຖະມົນຕີ ແລະ ສະມາຊິກລັດຖະບານທັງໝົດ ຈົ່ງພ້ອມກັນຍົກສູງຄວາມຮັບຜິດຊອບຕໍ່ໜ້າທີ່ ການເມືອງຂອງຕົນ, ສຸມທຸກສະຕິປັນຍາ ແລະ ຄວາມຮູ້ຄວາມສາມາດ ເຂົ້າໃນການຄົ້ນຄວ້າພິຈາລະນາ, ປະກອບຄຳເຫັນຢ່າງສ້າງສັນ, ກົງໄປກົງມາ ທັງຮັບປະກັນຄວາມຖືກຕ້ອງສອດຄ່ອງຕາມກົດໝາຍເຂົ້າ ໃນແຕ່ລະຫົວຂໍ້ ແລະ ຄຳຖາມເຈາະຈີ້ມ ເພື່ອໃຫ້ຜົນຂອງກອງປະຊຸມບັນລຸຕາມຈຸດປະສົງ ແລະ ຄາດໝາຍ ທີ່ກຳນົດໄວ້ ແລະ ໃຫ້ສົມກັບຄວາມມຸ່ງຫວັງຂອງປະຊາຊົນລາວບັນດາເຜົ່າທີ່ຢາກເຫັນ ແລະ ຢາກໃຫ້ ລັດ ຖະບານຊຸດທີ IX ເປັນລັດຖະບານ ທີ່: ເວົ້າແທ້, ທໍາຈິງ, ດຸໝັ່ນ, ຊື່ສັດ, ປະຢັດ, ອົດທົນ ເພື່ອປະຊາຊົນ.


c: text/html

text:
ເປີດເປັນທາງການ ງານບຸນນະມັດສະການພະທາດຫຼວງ 20195th November 2019
ງານບຸນນະມັດສະການພະທາດຫລວງວຽງຈັນ ປະຈຳປີ 2019 ໄດ້ເປີດຂຶ້ນຢ່າງເປັນທາງການແຕ່ວັນທີ 5 ຫາ 11 ພະຈິກນີ້, ໂດຍການເຂົ້າຮ່ວມຂອງທ່ານ ບຸນທອງ ຈິດມະນີ ຮອງນາຍົກລັດຖະມົນຕີ, ຊຶ່ງມີຮ້ານວາງສະແດງສິນຄ້າໂອດ໋ອບ, ຕົວແບບ, ສິນຄ້າຜະລິດຕະພັນພາຍໃນດີເດັ່ນ ອື່ນໆກ່ວາ 200 ຫ້ອງເຂົ້າຮ່ວມວາງສະແດງ.
ທ່ານ ສິນລະວົງ ຄຸດໄພທູນ ເຈົ້າຄອງນະຄອນຫລວງວຽງຈັນ ໃຫ້ຮູ້ວ່າ: ການຈັດງານບຸນນະມັດສະການພະທາດຫຼວງວຽງຈັນ ເພື່ອສືບຕໍ່ປົກປັກຮັກສາ ແລະ ເສີມຂະຫຍາຍມູນເຊື້ອອັນດີງາມຂອງບຸນນະມັດສະການພະທາດຫຼວງ ຂອງຊາດລາວ ກໍຄື ຊາວນະຄອນຫລວງ ທີ່ເຄີຍສືບທອດກັນມາແຕ່ບູຮານນະການໃຫ້ດຳລົງຄົງຢູ່ນຳຊາວລາວຕະຫຼອດໄປ ພ້ອມທັງເປັນການສ້າງໂອກາດ ຊຸກຍູ້ສົ່ງເສີມການທ່ອງທ່ຽວ-ການຄ້າ “ໜຶ່ງເມືອງ ໜຶ່ງຜະລິດຕະພັນ” ສິນຄ້າຄອບຄົວຕົວແບບ ທີ່ຈະກ້າວເປັນສິນຄ້າໂອດ໋ອບ ທີ່ກາຍເປັນກາໝາຍແຫ່ງຊາດ ແລະ ສິນຄ້າຂອງບັນດາວິສາຫະກິດຂະໜາດນ້ອຍ-ກາງ ໄດ້ມາວາງສະແດງ ຈຳໜ່າຍທັງພາຍໃນ ແລະ ຕ່າງປະເທດ ນອກນັ້ນ ເພື່ອເຮັດໃຫ້ງານບຸນນະມັດສະການພະທາດຫຼວງວຽງຈັນ ແລະ ງານຕະຫຼາດນັດວາງສະແດງຂາຍສິນຄ້າ ມີບັນຍາກາດເບີກບານມ່ວນຊື່ນ ຮັກສາໄດ້ຄວາມສາມັກຄີເປັນປຶກແຜ່ນ ຍົກສູງຄຸນຄ່າມໍລະດົກມິ່ງຂອງຊາດລາວ ຮັບປະກັນໄດ້ຄວາມສະຫງົບ ຄວາມເປັນລະບຽບຮຽບຮ້ອຍ ທາງດ້ານການຄ້າຂາຍ, ການຄຸ້ມຄອງຢ່າງຖືກຕ້ອງ ແລະ ຫຼຸດຜ່ອນປາກົດການຫຍໍ້ທໍ້ທີ່ເກີດຂຶ້ນພາຍໃນງານຈາກປີຜ່ານມາ ແລະ ຮັກສາໄດ້ຄວາມສະອາດຈົບງາມ.
ງານບຸນນະມັດສະການພະທາດຫຼວງປີນີ້ ຈັດຂຶ້ນແຕ່ວັນທີ 5-11 ພະຈິກ, ຊຶ່ງ 2019 ຄື: ພິທີເປີດງານວາງສະແດງສິນຄ້າ ແລະ ສະຫຼຸບການປະຕິສັງຂອນພະທາດຫຼວງວຽງຈັນ ຄັ້ງທີ IV, ວັນທີ 9 ພະຈິກ ພິທີສູດປະລິຕະມຸງຄຸນທີ່ພະທາດຫຼວງ, ວັນທີ 10 ພະຈິກ ພິທີແຫ່ຜາສາດເຜິ້ງ, ວັນທີ 11 ພະຈິກ ພິທີໃສ່ບາດຖວາຍສັງຂະທານ, ເວລາ 13:00 ໂມງ ພິທີແຫ່ລູກຄີ ແລະ ການແຂ່ງຂັນກີລາພື້ນບ້ານຕີຄີ, ພິທີວຽນທຽນ ແລະ ຈູດທູບທຽນ ບັ້ງໄຟສັກກະລະບູຊາອົງພະທາດ ສ່ວນງານວາງສະແດງສິນຄ້າ ຢູ່ສູນການຄ້າລາວ-ໄອເຕັກ ຈັດຂຶ້ນຮອດວັນທີ 17 ພະຈິກ ຈຶ່ງຈະອັດລົງ.
ສຳລັບການວາງສະແດງສິນຄ້າທີ່ເດີນພະທາດຫຼວງ ສະໜາມຫຼວງ ປະກອບມີ: ສິນຄ້າໂອດ໋ອບ ສິນຄ້າຄອບຄົວຕົວແບບ ສິນຄ້າຜະລິດຕະພັນພາຍໃນ ແລະ ວາງສະແດງສິນຄ້າ ປະເພດທ່ອງທ່ຽວ 215 ຫ້ອງ, ສິນຄ້າປະເພດບໍລິສັດ ຂາເຂົ້າ-ຂາອອກ, ເສື້ອຜ້າ, ສິນຄ້າທົ່ວໄປ ແລະ ເຄື່ອງຫຼິ້ນ 669 ຫ້ອງ, ປະເພດອາຫານ, ເຄື່ອງດື່ມ, ເຂົ້າຫຼາມ, ປີ້ງໄກ່, ຢູ່ຂອບເຂດຮອບນອກ 134 ຫ້ອງ ລວມທັງໝົດປະມານ 1.018 ຫ້ອງ ສ່ວນຢູ່ສູນການຄ້າ ລາວ-ໄອເຕັກ ມີບູດໄວ້ຮອງຮັບ 488 ບູດ.
ສ່ວນວຽກງານສິລະປະວັນນະຄະດີ-ກີລາ ປະກອບມີ: ການສະແດງການຟ້ອນ, ຂັບລຳ ຈາກກອງສິລະປະກອນສູນກາງ ສິລະປະກອນກອງທັບ ສິລະປະຈາກເມືອງ ສູນວັດທະນະທຳເດັກ ແລະ ສະໂມສອນດ່ານຊ້າງ ແລະ ກີລາຕີມວຍ ຮ່ວມສະແດງໃນແຕ່ລະຄືນເພື່ອສ້າງບັນຍາກາດເຮັດໃຫ້ງານມີຄວາມເບີກບານມ່ວນຊື່ນ ແລະ ຮັກສາໄດ້ຮີດຄອງປະເພນີອັນດີງາມຂອງຊາດລາວເຮົາໃຫ້ຍືນຍົງຄຽງຄູ່ກັບຊາດລາວຕະຫຼອດໄປ.
ທີ່ມາ: ລາວພັດທະນາ

robotstxt: allowed

filter: keep


text:
ຂປລ. ໃນວັນທີ 7 ເມສາ 2021, ທີ່ຫໍວັດທະນະທຳແຫ່ງຊາດ ນະຄອນຫລວງວຽງຈັນ ໄດ້ພິທີມອບ-ຮັບ ເລຂາຄະນະພັກ, ລັດຖະມົນຕີກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ(ຖວທ) ລະຫວ່າງ ສະຫາຍ ກິແກ້ວ ໄຂຄຳພິທູນ ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີກະຊວງ ຖວທ (ຜູ້ເກົ່າ) ແລະ ທ່ານ ນາງ ສວນສະຫວັນ ວິຍະເກດ ກຳມະການສູນກາງພັກ ລັດຖະມົນຕີກະຊວງ ຖວທ (ຜູ້ໃໝ່) ໂດຍເປັນກຽດເຂົ້າຮ່ວມຂອງທ່ານ ພັນຄຳ ວິພາວັນ ກຳມະການກົມການເມືອງສູນກາງພັກ, ນາຍົກລັດຖະມົນຕີ, ມີບັນດາສະຫາຍ ຄະນະປະຈຳພັກກະຊວງ, ຮອງລັດຖະມົນຕີ, ບັນດາສະຫາຍ ກຳມະການພັກກະຊວງ, ຫົວໜ້າກົມ, ຮອງກົມ ແລະ ບັນດາພະນັກງານຫລັກແຫລ່ງຂອງກະຊວງ ຖວທ ເຂົ້າຮ່ວມ.
ໂອກາດນີ້, ທ່ານ ກິແກ້ວ ໄຂຄຳພິທູນ ໃຫ້ຮູ້ວ່າ: ໃນໄລຍະຜ່ານມາຕົນເອງ ໄດ້ຕັ້ງໃຈປະຕິບັດໜ້າທີ່ ໃຫ້ສົມເຫື່ອແຮງ, ຄວາມຮູ້ຄວາມສາມາດ ແລະ ຄວາມຫ່ວງໄຍ ຂອງຕົນເຂົ້າໃສ່ວຽກງານ ທີ່ພັກ-ລັດມອບໝາຍ ແລະ ຮ່ວມກັບບັນດາສະຫາຍ ຄະນະພັກ ແລະ ພະນັກງານຫລັກແຫລ່ງ ເຮັດສຳເລັດໜ້າທີ່ການເມືອງ ແຫ່ງການເຄື່ອນ ໄຫວວຽກງານ ຖະແຫລງຂ່າວ ແລະ ວັດທະນະທຳ ແລະ ທ່ອງທ່ຽວ ເປັນຕົ້ນໄດ້ຖືສຳຄັນ ແລະ ເອົາໃຈໃສ່ນຳພາ ກໍ່ສ້າງພັກດ້ານແນວຄິດ, ເອົາໃຈໃສ່ຈັດຕັ້ງສຶກສາ ອົບຮົມການ ເມືອງ-ແນວຄິດ ແນໃສ່ປັບປຸງຍົກສູງຄຸນທາດການເມືອງ, ຄຸນສົມບັດສິນທຳປະຕິວັດ ຂອງພະນັກງານສະມາຊິກພັກ; ຈັດຕັ້ງການຝຶກອົບຮົມ ຍົກລະດັບທາງດ້ານທິດສະດີ ການເມືອງ-ການປົກຄອງ ໄປຄຽງຄູ່ກັບ ການຍົກລະດັບ ວິຊາສະເພາະ ແລະ ຄວາມຊຳນານງານ; ຈັດຕັ້ງຍົກສູງຄວາມ ສາມາດສູ້ຮົບ ຂອງຄະນະພັກ ແລະ ສະມາຊິກພັກ-ພະນັກງານ; ນຳພາປັບປຸງກົງຈັກການຈັດຕັ້ງ ແລະ ບຸກຄະລາກອນ; ປັບປຸງແບບແຜນວິທີນຳພາ ແລະ ວິທີເຮັດວຽກ ໂດຍກຳແໜ້ນຫລັກການ ແຫ່ງການກໍ່ສ້າງພັກ, ໄດ້ນຳພາ ແລະ ຕົກລົງບັນຫາຕ່າງໆ ເປັນໝູ່ຄະນະ ແລະ ໄດ້ຕັ້ງໜ້າຂະຫຍາຍພັກ ແລະ ເຮັດວຽກງານກວດກາ.
ໃນໂອກາດດັ່ງກ່າວ, ທ່ານ ພັນຄຳ ວິພາວັນ ໄດ້ໂອ້ລົມໂດຍເນັ້ນໃຫ້ຄະນະພັກ ຄະນະນຳ ກະຊວງ ຖວທ ສືບຕໍ່ສຸມໃສ່ ພັດທະນາວຽກງານ ຖະແຫລງຂ່າວ-ສື່ມວນຊົນ ໃຫ້ກ້າວສູ່ຄຸນນະພາບໃໝ່, ທັນສະໄໝ, ວ່ອງໄວ ເປັນກະບອກສຽງອັນແຫລມຄົມ ຂອງພັກ ແລະ ລັດຖະບານ ທີ່ເຂັ້ມແຂງຂຶ້ນກວ່າເກົ່າ ເພື່ອໂຄສະນາແນວທາງ ຂອງພັກ-ລັດ ແລະ ເປັນກຳລັງແຮງ ໂຄສະນາຕອບຕ້ານ ອິດທິກໍາລັງປໍລະປັກ ແລະ ກຸ່ມຄົນບໍ່ດີ ທີ່ຍາມໃດກໍຍັງບໍ່ລົດລະເຄື່ອນໄຫວ ໂຄສະນາໃສ່ຮ້າຍປ້າຍສີ ຕໍ່ແນວທາງນະໂຍ ບາຍຂອງພັກ-ລັດ ແລະ ຕໍ່ລະບອບໃໝ່ ຂອງພວກເຮົາ; ສຸມໃສ່ປົກປັກຮັກສາ ແລະ ພັດທະນາວັດທະນະທໍາ ອະນຸລັກ, ສືບທອດ ແລະ ເສີມຂະຫຍາຍມູນເຊື້ອ ວັດທະນະທຳອັນດີງາມຂອງຊາດ ແລະ ພູມປັນຍາ ເພື່ອສົ່ງເສີມການຜະລິດ ແລະ ການບໍລິການໃຫ້ຫລາກຫລາຍ, ສ້າງມູນຄ່າເພີ່ມ ໂດຍການຫັນເປັນອຸດສາຫະກໍາ ວັດທະນະທໍາ ໃນໄລຍະໃໝ່ ເພື່ອສ້າງວຽກເຮັດງານທໍາ ໃຫ້ປະຊາຊົນບັນດາເຜົ່າ, ເດັດດ່ຽວຕ້ານສະກັດກັ້ນ ວັດທະນະທໍາທີ່ບໍ່ສອດຄ່ອງ; ເອົາໃຈໃສ່ຄຸ້ມຄອງ ແລະ ສົ່ງເສີມພັດທະນາການ ທ່ອງທ່ຽວທຳມະຊາດ, ປະຫວັດສາດ, ວັດທະນະທຳ ແລະ ທ່ອງທ່ຽວກະສິກຳ ໃຫ້ມີຄຸນນະພາບ ຕາມທິດສີຂຽວ ແລະ ຍືນຍົງ, ເຊື່ອມໂຍງເຂົ້າກັບພາກພື້ນ ແລະ ສາກົນ ສ້າງເປັນແຫລ່ງລາຍ ຮັບທີ່ໝັ້ນຄົງໃຫ້ກັບປະເທດຊາດ ທັງທາງກົງ ແລະ ທາງອ້ອມ.
ຂ່າວ ສົມຫວັງ
ພາບ ຂັນໄຊ
ເນື້ອໃນ: ຂປລ


text:
ທ່ານນາງປະທານສະພາແຫ່ງຊາດຫວຽດນາມຫງວຽນທິກີມເງິນຕ້ອນຮັບ ທ່ານລັດຖະມົນຕີກະຊວງການຕ່າງປະເທດ ແຫ່ງ ສປປ. ລາວ
ຕອນບ່າຍວັນທີ 24 ທັນວາທີ່ ຫໍສະພາແຫ່ງຊາດຫວຽດນາມ, ທ່ານນາງຫງວຽນທິກີມເງິນປະທານສະພາແຫ່ງຊາດຫວຽດນາມໄດ້ຕ້ອນຮັບ ທ່ານສະເຫຼີມໄຊກົມມະສິດລັດຖະມົນຕີກະຊວງການຕ່າງປະເທດແຫ່ງ ສປປ.ລາວແລະຄະນະຜູ້ແທນກະຊວງການຕ່າງປະເທດລາວທີ່ໄດ້ເດີນທາງມາຢ້ຽມຫວຽດນາມຢ່າງເປັນທາງການ.
ທ່ານນາງຫງວຽນທິກີມເງິນປະທານສະພາແຫ່ງຊາດຫວຽດນາມຕ້ອນຮັບ ທ່ານສະເຫຼີມໄຊກົມມະສິດລັດຖະມົນຕີກະຊວງການຕ່າງປະເທດແຫ່ງ ສປປ.ລາວ (ພາບ: TTXVN)
ທ່ານນາງປະທານສະພາແຫ່ງຊາດຫວຽດນາມໄດ້ຕີລາຄາສູງຕໍ່ການມາຢ້ຽມຢາມ ຫວຽດນາມຂອງ ທ່ານ ສະເຫຼີມໄຊ ກົມມະສິດ ພ້ອມດ້ວຍຄະນະຜູ້ແທນກະຊວງການຕ່າງປະເທດລາວ ແລະ ການເຂົ້າຮ່ວມກອງປະຊຸມປຶກສາຫາລືດ້ານການເມືອງປະຈຳປີ ຂັ້ນລັດຖະມົນຕີ ກະຊວງການຕ່າງປະເທດ ຫວຽດນາມ-ລາວ ຄັ້ງທີ 6, ຜ່ານນັ້ນ, ເພີ່ມທະວີການແລກປ່ຽນຂໍ້ມູນຂ່າວສານ, ສົມທົບກັນຮ່ວມມືຢ່າງມີປະສິດທິຜົນກວ່າອີກ, ປະກອບສ່ວນປະຕິບັດໜ້າທີ່ສຳເລັດເປັນຢ່າງດີ ເຊິ່ງພັກ ແລະ ລັດຖະບານສອງປະເທດມີຄວາມເຊື່ອໝັ້ນມອບໝາຍໃຫ້ ໃນວຽກງານຊຸກຍູ້ສາຍພົວພັນແບບພິເສດລະຫວ່າງ ຫວຽດນາມ-ລາວ. ທ່ານ ນາງ ປະທານສະພາແຫ່ງຊາດຫວຽດນາມ ສະເໜີໃຫ້ກະຊວງການຕ່າງປະເທດຫວຽດນາມ ສືບຕໍ່ຮ່ວມມືກັນ ເພື່ອບຳລຸງສ້າງພະນັກງານການຕ່າງປະເທດໃຫ້ແກ່ລາວ; ດ້ານການທູດເສດຖະກິດ, ສອງຝ່າຍຄວນຈັດຕັ້ງບັນດາການສຳມະນາ ໂດຍແນໃສ່ການແບ່ງປັນບັນດາບົດຮຽນທີ່ປະສົບຜົນສຳເລັດ, ກໍ່ຄືບັນດາບົດຮຽນທີ່ລົ້ມເຫຼວ ເພື່ອພ້ອມກັນຖອດຖອນບົດຮຽນ.
ສ່ວນທ່ານ ສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງປະເທດລາວ ໄດ້ສະແດງຄວາມຍິນດີຕໍ່ກັບຫວຽດນາມ ໄດ້ຮັບຕຳແໜ່ງເປັນປະທານອາຊຽນປີ 2020, ປະທານ AIPA 41, ທ່ານລັດຖະມົນຕີກະຊວງການຕ່າງປະເທດລາວຢັ້ງຢືນວ່າ: ລາວຈະເຮັດສຸດຄວາມສາມາດຂອງຕົນໃນການສົມທົບກັນ, ໜູນຊ່ວຍຫວຽດນາມປະຕິບັດໃຫ້ສຳເລັດໜ້າທີ່ວຽກງານຂອງຕົນ.
(ແຫຼ່ງຄັດຈາກ VOV)


text:
ສຳນັກຂ່າວຕ່າງປະເທດລາຍງານ 22 ພຶດສະພາ 2017 ວ່າ: ທ່ານ ໂດໂນ ທຣຳ ປະທານປະເທດສະຫະລັດອາເມຣິກາ ລົງນາມຂໍ້ຕົກລົງຊື້-ຂາຍອາວຸດກັບລັດຖະບານອາຣັບບີ ຊາອູດິດ ມູນຄ່າກວ່າ 1.1 ແສນລ້ານໂດລາສະຫະລັດ ລະຫວ່າງການເດີນທາງຢ້ຽມຢາມອາຣັບບີ ຊາອູດິດຂອງ ປ.ທຣຳ ເມື່ອວັນເສົາທີ່ຜ່ານມາ.
ພາຍໃຕ້ລັດຖະບານຂອງ ປ.ທຣຳ ສະຫະລັດຕ້ອງການທີ່ຈະສ້າງຄວາມສຳພັນອັນດີກັບອາຣັບບີ ຊາອູດິດອີກຄັ້ງ ຫຼັງຈາກທີ່ມີຄວາມບໍ່ພໍໃຈກັນເກີດຂຶ້ນໃນສະໄໝອະດີດປະທານປະເທດ ທ່ານ ບາຣັກ ໂອບາມາ ໂດຍ ປ.ທຣຳ ຕ້ອງການທີ່ຈະຮ່ວມມືກັບອາຣັບບີ ຊາອູດິດໃນການຕໍ່ສູ້ກັບກຸ່ມລັດອິດສະລາມ (IS)
ນອກຈາກນີ້ ປ.ທຳ ແລະ ສົມເດັດພະລາຊາທິບໍດີຊາມານ ບິນ ອັບດູນລາຊິດ ເອວ ສະອູດ ແຫ່ງອາຣັບບີ ຊາອູດິດ ໄດ້ບັນລຸຂໍ້ຕົກລົງຮ່ວມກັນຫຼາຍສະບັບເມື່ອວັນເສົາທີ່ຜ່ານມາ ເຊິ່ງມີມູນຄ່າເຖິງ 2.8 ແສນລ້ານໂດລາສະຫະລັດ ໂດຍປະກອບມີຂໍ້ຕົກລົງທາງການທະຫານ, ການຄ້າ, ພະລັງງານ ແລະ ປີໂຕຣເຄມີ.


text:
(vovworld)-ວັນທີ 15/5, ທີ່ການປະຊຸມຂ່າວປະຈຳເດືອນຂອງກະຊວງການຕ່າງປະເທດຫວຽດນາມ, ທ່ານ ເລຫາຍບີງ ໂຄສົກກະຊວງການຕ່າງປະເທດຫວຽດນາມ ໃຫ້ຮູ້ວ່າ: ໃນຊຸມມື້ຜ່ານມາ, ຫວຽດນາມ ສືບຕໍ່ເຈລະຈາກັບຈີນຢ່າງເຂັ້ມງວດຢູ່ທຸກຂັ້ນ, ດ້ວຍຫລາຍຮູບການເພື່ອຄັດຄ້ານການກະທຳຂອງຈີນ ຕັ້ງຮ້ານເຈາະນ້ຳມັນ ໄຮ່ຢາງ 981 ຢູ່ເຂດເສດຖະກິດຈຳເພາະ ແລະ ໄຫລ່ທະວີບຂອງຫວຽດນາມ. ແຕ່ວ່າ ມາຮອດປະຈຸບັນ, ຈີນ ຍັງຄົງສືບຕໍ່ຮັກສາ ແລະ ເປີດກວ້າງການກະທຳທີ່ຜິດພາດຂອງຕົນ. ບໍ່ພຽງແຕ່ສືບຕໍ່ລະດົມບັນດາກຳປັ່ນ, ໃນນັ້ນ ມີກຳປັ່ນທະຫານຫລາຍລຳເທ່ົານັ້ນ ຫາກຈີນ ຍັງມີການກະທຳກະມຶງກະມັງນາບຂູ່, ສະກັດກັ້ນບັນດາກຳລັງປະຕິບັດຫນ້າທີ່ປົກປັກຮັກສາອະທິປະໄຕຂອງຫວຽດນາມ. ຫວຽດນາມ ຄັດຄ້ານຢ່າງແຮງການກະທຳດັ່ງກ່າວຂອງຈີນ, ເດັດດ່ຽວຮຽກຮ້ອງຈີນ ຖອນຮ້ານເຈາະນ້ຳມັນ ແລະ ກຳປັ່ນ, ເຮືອບິນທັງໝົດອອກຈາກເຂດເສດຖະກິດຈຳເພາະ ແລະ ໄຫລ່ທະວີບຂອງຫວຽດນາມ, ບໍ່ໃຫ້ເກີດການກະທຳຄ້າຍຄືກັນໃນອະນາຄົດ.
ຫວຽດນາມ ສືບຕໍ່ນຳໃຊ້ທຸກມາດຕະການທີ່ຈຳເປັນ, ສອດຄ່ອງກັບກົດໝາຍສາກົນ, ໃນນັ້ນ ບຸລິມະສິດບັນດາມາດຕະການສັນຕິພາບ, ເພື່ອປົກປັກຮັກສາສິດ ແລະ ຜົນປະໂຫຍດອັນຊອບທຳຂອງຕົນ.
ເມື່ອຕອບຄຳຖາມທີ່ວ່າ: ມີເລື່ອງ ຫວຽດນາມ ພ້ອມກັບ ຟິລີບປີນ ເຕົ້າໂຮມກຳລັງໃນອາຊຽນ ເພື່ອກໍ່ກຳລັງດັນຕໍ່ຈີນ ຫລືບໍ່, ທ່ານເລຫາຍບີ່ງ ໄດ້ປະຕິເສດຂ່າວຄາວດັ່ງກ່າວ ແລະ ຢືນຢັນວ່າ:
“ຂ້າພະເຈົ້າຢືນຢັນວ່າ: ຂ່າວຄາວນີ້ບໍ່ມີຫລັກຖານ. ຄືດັ່ງພວກເຮົາໄດ້ຮູ້ນຳກັນແລ້ວ, ທີ່ກອງປະຊຸມລັດຖະມົນຕີການຕ່າງປະເທດ ອາຊຽນຜ່ານມາ, ບັນດາທ່ານລັດຖະມົນຕີການຕ່າງປະເທດ ອາຊຽນ ໄດ້ອອກຖະແຫລງການສະເພາະກ່ຽວກັບບັນຫາທະເລຕາເວັນອອກ. ສິ່ງດັ່ງກ່າວສະແດງໃຫ້ເຫັນຄວາມສາມັກຄີ, ເປັນເຈົ້າການ ແລະ ມີຄວາມຮັບຜິດຊອບສູງກໍຄືຄວາມວິຕົກກັງວົນຢ່າງເລິກເຊິ່ງຂອງບັນດາປະເທດ ອາຊຽນ ສຳລັບສັນຕິພາບ, ສະຖຽນລະພາບຢູ່ພາກພື້ນ.”
ທ່ານເລຫາຍບີງ ກໍເນັ້ນຫນັກວ່າ: ຫວຽດນາມ ໄດ້ສົ່ງຄຳຂອບອົກຂອບໃຈມາຍັງບັນດາປະເທດ, ສ່ວນບຸກຄົນ ແລະ ອົງການຈັດຕັ້ງສາກົນ ໄດ້ຄັດຄ້ານການກະທຳຜິດກົດໝາຍຂອງຈີນ ກໍຄືສະຫນັບສະຫນູນຄວາມຮຽກຮ້ອງຕ້ອງການອັນຊອບທຳ ແລະ ຖືກຕ້ອງກັບກົດໝາຍຂອງຫວຽດນາມ.
ກ່ຽວຂ້ອງເຖິງກໍລະນີກໍ່ຄວາມວຸ່ນວາຍຢູ່ເຂດອຸດສາຫະກຳ ບີງເຢືອງ ແລະ ເຂດເສດຖະກິດ ຫວູງອາງ ຮ່າຕີງ, ທ່ານເລຫາຍບີງ ຊີ້ແຈ້ງວ່າ: ເລື່ອງສະແດງນ້ຳໃຈຮັກຊາດ ແລະ ຕັດສິນໃຈປົກປັກຮັກສາອະທິປະໄຕຂອງປະເທດຊາດແມ່ນວຽກງານອັນຊອບທຳ, ແຕ່ການກະທຳນີ້ຕ້ອງຖືກຕ້ອງກັບກົດໝາຍ ແລະ ບັນດາອົງການກ່ຽວຂ້ອງຂອງຫວຽດນາມ ພວມຮີບເຮັ່ງຈັບຕົວບັນດາບຸກຄົນກໍ່ຄວາມວຸ້ນວາຍເພື່ອປັບໄຫມລົງໂທດຢ່າງເຂັ້ມງວດ.


text:
ລາວ-ອົດສະຕຣາລີ ຫາລືວຽກງານພັດທະນາຊັບພະຍາກອນມະນຸດ ປະຈໍາປີ 2019
ກອງປະຊຸມສົນທະນາຫາລືກ່ຽວກັບການພັດທະນາຊັບພະຍາກອນມະນຸດ ລະຫວ່າງລາວ ແລະ ອົດສະຕຣາລີ ໄດ້ຈັດຂຶ້ນໃນວັນທີ 8 ມັງກອນນີ້, ໂດຍການເປັນປະທານຮ່ວມຂອງທ່ານ ກອງສີ ແສງມະນີ ຮອງລັດຖະມົນຕີກະຊວງສຶກສາທິການ ແລະ ກິລາ ແລະ ທ່ານ ຈີນ ເບີນາດ ຄາຣາດສໂຄ ເອກອັກຄະລັດຖະທູດອົດສະຕາລີ ປະຈໍາລາວ, ມີຜູ້ຕາງໜ້າຈາກກະຊວງແຜນການ ແລະ ການລົງທຶນ, ກະຊວງແຮງການ ແລະ ສະຫວັດດີການສັງຄົມ ແລະ ຄະນະຮັບຜິດຊອບວຽກງານກ່ຽວຂ້ອງຕ່າງໆເຂົ້າຮ່ວມນໍາດ້ວຍ.
ໃນກອງປະຊຸມ, ທ່ານ ກອງສີ ແສງມະນີ ໄດ້ມີຄໍາເຫັນວ່າ: ເພື່ອການຜັນຂະຫຍາຍຜົນຂອງກອງປະຊຸມໂຕະມົນ ປະຈໍາປີ 2017 ແລະ ກອງປະຊຸມຄະນະຊີ້ນໍາການຈັດຕັ້ງປະຕິບັດໂຄງການຄັ້ງທີ 5 ຂອງແຜນງານການພັດທະນາຊັບພະຍາກອນມະນຸດລາວ-ອົດສະຕຣາລີ ຄັ້ງວັນທີ 31 ມັງກອນ 2018 ຜ່ານມາ ແລະ ແນໃສ່ການຈັດຕັ້ງປະຕິບັດຍຸດທະສາດການພັດທະນາຊັບພະຍາກອນມະນຸດແຫ່ງຊາດ ຮອດປີ 2025 ແລະ ແຜນພັດທະນາເສດຖະກິດ-ສັງຄົມແຫ່ງຊາດ ຄັ້ງທີ 5, ລັດຖະບານລາວ ໄດ້ເອົາໃຈໃສ່ການກໍ່ສ້າງ ແລະ ພັດທະນາຊັບພະຍາກອນມະນຸດ ໂດຍສະເພາະແມ່ນການະພັດທະນາກໍາລັງແຮງງານໃຫ້ມີ ປະສິດທິພາບ ເພື່ອຕອບສະໜອງຄວາມຕ້ອງການຂອງຕະຫຼາດແຮງງານທັງພາຍໃນ ແລະ ຕ່າງປະເທດ, ຄຽງຄູ່ກັບການຊ່ວຍເຫຼືອຈາກບັນດາປະເທດເພື່ອນມິດ ແລະ ຄູ່ຮ່ວມພັດທະນາເຊັ່ນ: ລັດຖະບານອົດສະຕຣາລີ, ຈີນ, ຫວຽດນາມ, ໄທ, ຍີ່ປຸ່ນ, ເກົາຫຼີ, ສິງກະໂປ ແລະ ອີກຫຼາຍໆປະເທດ ທີ່ໄດ້ສຸມທຶນຮອນ, ສະຕິປັນຍາ ແລະ ເຫື່ອແຮງ ຢ່າງຕັ້ງໜ້າເຂົ້າໃນການພັດທະນາຊັບພະຍາກອນມະນຸດໃຫ້ແກ່ລາວ.
ການລົງທຶນໃສ່ການສຶກສາ ແລະ ການພັດທະນາສີມືແຮງງານ ເພື່ອພັດທະນາຊັບພະຍາກອນມະນຸດແມ່ນມີຄຸນຄ່າ ແລະ ມີປະສິດທິຜົນສູງ ຕໍ່ການພັດທະນາເສດຖະກິດ-ສັງຄົມ ແຕ່ລະໄລຍະ, ເພາະຜູ້ທີ່ສໍາເລັດການສຶກສາ ຈາກພາຍໃນ ແລະ ຕ່າງປະເທດ ໄດ້ມີຄວາມຮູ້, ຄວາມສາມາດ, ທັກສະ ແລະ ປະສົບການທີ່ສາມາດຕອບສະໜອງຄວາມຕ້ອງການ ຂອງຕະຫຼາດແຮງງານພາຍໃນປະເທດ ແລະ ພາກພື້ນໄດ້.
ໃນກອງປະຊຸມ, ໄດ້ຮັບຟັງການນໍາສະເໜີຄວາມຄືບໜ້າ ການຈັດຕັ້ງປະຕິບັດຍຸດທະສາດການພັດທະນາຊັບພະຍາກອນມະນຸດແຫ່ງຊາດ ຮອດປີ 2025: ຜົນໄດ້ຮັບຈາກກອງປະຊຸມໂຕະມົນປີ 2017; ລາຍງານການສ້າງແບບຈໍາລອງການພະຍາກອນຕະຫຼາດແຮງງານ, ນໍາສະເໜີຄວາມຄືບໜ້າການພັດທະນາຍຸດທະສາດການຝຶກອົບຮົມພາສາອັງກິດໃຫ້ກັບພະນັກງານລັດຖະກອນ ແລະ ບັນຫາກ່ຽວຂ້ອງອື່ນໆອີກ.


text:
Welcome,{$name}!ບັນຊີ / ອອກຈາກລະບົບ
Carlo GavazziRequest quote from
ການແນະ ນຳ ກ່ຽວກັບຍີ່ຫໍ້
- Carlo Gavazzi ແມ່ນຜູ້ຜະລິດເອເລັກໂຕຣນິກທີ່ມີລະດັບຊາດຫຼາຍກວ່າ 85 ປີ. ຕະຫຼາດເປົ້າຫມາຍແມ່ນເຄື່ອງຈັກອຸດສາຫະກໍາ, ການກໍ່ສ້າງອັດຕະໂນມັດແລະພະລັງງານ. ຄວາມສາມາດຫຼັກຂອງ Gavazzi, ໃນລະບົບອັດຕະໂນມັດ, ກວມເອົາລະດັບສີ່ຜະລິດຕະພັນ: ແກັບ, ສະຫວິດ, ການຄວບຄຸມ, ແລະທົ່ງຫຍ້າ. ອາເລຂອງຜະລິດຕະພັນລວມມີ relays, sensors, relay ການຕິດຕາມ, ການວັດແທກພະລັງງານແລະຜະລິດຕະພັນການຄຸ້ມຄອງ, contactors, motor controllers, and fieldbus systems. ຜະລິດຕະພັນຂອງ Carlo Gavazzi ແມ່ນຜົນມາຈາກການຄົ້ນຄ້ວາແລະການພັດທະນາຫລາຍປີທີ່ມີຜົນຕໍ່ອົງປະກອບທີ່ຖືກອອກແບບມາພ້ອມກັບລັກສະນະທີ່ປະສົມປະສານທີ່ຕອບສະຫນອງຫຼືເກີນຄວາມຕ້ອງການ. ຜະລິດຕະພັນຂອງ Gavazzi ທັງຫມົດໄດ້ຮັບການອະນຸມັດເປັນເອກະລາດຈາກອົງການມາດຕະຖານຄວາມປອດໄພຕ່າງໆ.


text: ຄຸນລັກສະນະ ສຳ ຄັນ 5/6/9 Busbar Solar Cell 5/6/9 ຫ້ອງແສງຕາເວັນ busbar ແສງຕາເວັນຮັບຮອງເອົາເຕັກໂນໂລຢີ ໃໝ່ ເພື່ອປັບປຸງປະສິດທິພາບຂອງໂມດູນ, ສະ ເໜີ ຮູບຊົງກ່ຽວກັບຄວາມງາມທີ່ດີກວ່າ, ເຮັດໃຫ້ມັນສົມບູນແບບໃນການຕິດຕັ້ງຫລັງຄາ. ປະສິດທິພາບສູງປະສິດທິພາບສູງສຸດການແປງແບບໂມດູນ (ສູງເຖິງ 19.98%) ໄດ້ຮັບປະໂຫຍດຈາກເຕັກໂນໂລຢີ Passivated Emmiter Rear Contact (PERC) Passivated. ການປະຕິບັດການຕໍ່ຕ້ານ PID ທີ່ດີເລີດຮັບປະກັນການເຊື່ອມໂຊມຂອງພະລັງງານທີ່ ຈຳ ກັດ ສຳ ລັບການຜະລິດມວນສານ. ປະສິດທິພາບຕ່ໍາແສງສະຫວ່າງຂັ້ນສູງແກ້ວແລະຂໍ້ຄວາມຫນ້າດິນ ...


text:
ກົງສູນໃຫ່ຍຂອງຈີນທີ່ເມືອງ Houston ປະຕິເສດ ຄຳຮຽກຮ້ອງຂອງສະຫະລັດໃຫ້ປິດປະຕູ.
ຜູ້ອຳນວນການກົງສູນໃຫ່ຍຂອງຈີນທີ່ເມືອງ Houston ລັດ ເທັກຊັດ ສະຫະລັດ, ທ່ານ ທາຍວີ ປະຕິເສດຄຳຮຽກຮ້ອງຂອງທາງການສະຫະລັດໃຫ້ປິດປະຕູຫ້ອງການຕ່າງປະເທດຂອງຈີນຢູ່ທີ່ເມືອງ Houston.
ວັນທີ 21 ກໍລະກົດ, ສະຫະລັດໄດ້ຮຽກຮ້ອງໃຫ້ກົງສູນໃຫ່ຍຂອງຈີນທີ່ເມືອງ Houston ປິດປະຕູພາຍໃນ 72 ຊົ່ວໂມງ ແຕ່ທ່ານຜູ້ອຳນວຍການກົງສູນໃຫ່ຍຂອງຈີນໄດ້ປະຕິເສດ. ທ່ານ ທາຍວີ ໃຫ້ຮູ້ວ່າ: ປັກກິງຮຽກຮ້ອງໃຫ້ວໍຊິງຕັນຍົກເລີກຄຳສັ່ງດັ່ງກ່າວ. “ພວກເຮົາຄິດວ່າ ຄຳຮຽກຮ້ອງຂອງຝ່າຍສະຫະລັດນັ້ນບໍ່ສອດຄ່ອງກັບສົນທິສັນຍາກຸງວຽນນາ ກ່ຽວກັບບັນຫາກົງສູນ ແລະ ບໍ່ປະຕິບັດຕາມປະເພນີຂອງສາກົນ ແລະ ຫຼັກການທາງການທູດ, ລະເມີດຕໍ່ສົນທິສັນຍາວຽກງານກົງສູນລະຫວ່າງຈີນ ແລະ ສະຫະລັດ” – ທ່ານ ທາຍກ່າວ.
ຜູ້ຊ່ຽວຊານໃຫ້ຮູ້ວ່າ: ຖ້າຈີນຫາກຍັງຝືນດື້ ບໍ່ປິດປະຕູກົງສູນ ສະຫະລັດ ອາດຈະ ຢຶດໜັງສືຜ່ານແດນຂອງທ່ານ ທາຍວີ ຜູ້ອຳນວຍການໃຫ່ຍຂອງກົງສູນພ້ອມດ້ວຍພະນັກງານໃຕ້ບັງຄັບບັນຊາຂອງເຂົາ ຫຼື ອາດຈະໃຫ້ເຈົ້າໜ້າທີ່ຈັບ ນີລະເທດເຂົາອອກຈາກປະເທດໄປ.
ສະຫະລັດກ່າວວ່າ: ກົງສູນຂອງຈີນທີ່ເມືອງ Houston ແມ່ນເຮືອນຮັງນັກສືບຂອງຈີນ. ແຕ່ທ່ານ ທາຍວີ ໄດ້ປະຕິເສດຄຳກ່າວຫາດັ່ງກ່າວ ແລະ ເວົ້າວ່າ: ກົງສູນຂອງພວກເຂົາເຄື່ອນໄຫວຕາມກົດບັດຂອງສາກົນ ແລະ ບໍ່ຕ່າງຫຍັງກັບການເຄື່ອນໄຫວຂອງປະເທດອື່ນນັບທັງສະຫະລັດນຳ.
ຂ່າວ: ລູກເມືອງພວນ(ແຫຼ່ງຂ່າວ vnexpress)


text:
ລັດຖະມົນຕີກະຊວງການຕ່າງປະເທດລາວ ຕ້ອນຮັບ ລັດຖະມົນຕີກະຊວງການຄ້າ ອາເມລິກາ
ໃນຕອນເຊົ້າຂອງວັນທີ 29 ກັນຍາ 2017, ຢູ່ກະຊວງການຕ່າງປະເທດ, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ Wilbur Ross, ລັດຖະມົນຕີກະຊວງການຄ້າ ແຫ່ງ ສະຫະລັດ ອາເມລິກາ ໃນໂອກາດເດີນທາງມາເຄື່ອນໄຫວຢ້ຽມຢາມ ສປປ ລາວ, ໃນລະຫວ່າງວັນທີ 28-30 ກັນຍາ 2017.
ໃນໂອກາດດັ່ງກ່າວນີ້, ທ່ານລັດຖະມົນຕີ ສະເຫຼີມໄຊ ກົມມະສິດ ໄດ້ສະແດງຄວາມຍິນດີຕ້ອນຮັບອັນອົບອຸ່ນ ແລະ ຕີລາຄາສູງຕໍ່ການຢ້ຽມຢາມ ສປປ ລາວ ຄັ້ງທຳອິດຂອງລັດຖະມົນຕີກະຊວງການຄ້າຂອງສະຫະລັດ ອາເມລິກາ, ຊຶ່ງເປັນໂອກາດທີ່ສຳຄັນໃນການປຶກສາຫາລືເພື່ອເພີ້ມທະວີການພົວພັນສອງຝ່າຍ ໃນດ້ານການຄ້າ ແລະ ການລົງທຶນ ໃນຕໍ່ໜ້າ, ພ້ອມທັງໄດ້ສະແດງຄວາມຍິນດີຕໍ່ການເຊັນສັນຍາລະຫວ່າງ ບໍລິສັດ Convalt-GE Energy ຂອງອາເມລິກາ ກັບທະນາຄານ Cathay United Bank ເພື່ອພັດທະນາໂຄງການພະລັງງານແສງຕາເວັນຢູ່ພາກໃຕ້ຂອງລາວ ແລະ ການເຊັນບົດບັນທຶກຄວາມເຂົ້າໃຈວ່າດ້ວຍ ການສ້າງຕັ້ງສູນສົ່ງເສີີມນັກທຸລະກິດເພດຍິງ (Women’s Entrepreneurial Center) ຊຶ່ງຈະເປັນການປະກອບສ່ວນອັນສໍາຄັນໃນການເສີມຂະຫຍາຍການພົວພັນຮ່ວມມືສອງຝ່າຍ ກໍຄື ໃຫ້ແກ່ການພັດທະນາເສດຖະກິດຂອງ ສປປ ລາວ. ພ້ອມກັນນັ້ນ, ທ່ານລັດຖະມົນຕີ ໄດ້ຕາງໜ້າໃຫ້ລັດຖະບານ ແລະ ປະຊາຊົນລາວ ສະແດງຄວາມຂອບໃຈໄປຍັງລັດຖະບານສະຫະລັດ ອາເມລິກາ ທີ່ໄດ້ໃຫ້ການຮ່ວມມືຊ່ວຍເຫຼືອ ສປປ ລາວ ໃນໄລຍະຜ່ານມາ ໂດຍສະເພາະວຽກງານເກັບກູ້ລູກລະເບີດທີ່ຍັງບໍ່ທັນແຕກ, ການສຶກສາ, ສາທາລະນະສຸກ, ການຄວບຄຸມ ແລະ ປາບປາມຢາເສບຕິດ ກໍຄື ໃນດ້ານການບັງຄັບໃຊ້ກົດໝາຍ ແລະ ອື່ນໆ.
ຜ່ານມາ, ທັງສອງຝ່າຍໄດ້ມີການເພີ້ມທະວີການແລກປ່ຽນການຢ້ຽມຢາມຂອງຄະນະຜູ້ແທນ ໃນຂະແໜງ ເສດຖະກິດ ແລະ ການຄ້າ-ການລົງທຶນ, ຊຶ່ງຫຼ້າສຸດ ຄະນະຜູ້ແທນສະພາທຸລະກິດອາຊຽນ-ອາເມລິກາ (US-Asean Business Council) ໄດ້ເດີນທາງມາຢ້ຽມຢາມ ເພື່ອສຶກສາເບິ່ງຄວາມອາດສາມາດໃນການລົງທຶນຢູ່ລາວໃຫ້ຫຼາຍຂຶ້ນ.
ທີ່ມາ: ກະຊວງການຕ່າງປະເທດ
© ໂຕະນໍ້າຊາ | tonamcha.com___________


text:
Dapoxetine hydrochloride ແມ່ນຢາທີ່ຊ່ວຍເລືອກ serotonin reuptake inhibitor ເຊິ່ງໄດ້ຖືກພັດທະນາເປັນພິເສດໃນການປິ່ນປົວການອອກ ກຳ ລັງກາຍກ່ອນໄວອັນຄວນ. ການສຶກສາ ຈຳ ນວນຫລາຍໄດ້ສະແດງໃຫ້ເຫັນວ່າຕົວເລືອກຍັບຍັ້ງການຍັບຍັ້ງ serotonin ທີ່ເລືອກ (SSRIs) ແລະຢາທີ່ມີຜົນຂ້າງຄຽງຄ້າຍຄືກັບ SSRI ແມ່ນປອດໄພແລະມີປະສິດຕິຜົນໃນການຮັກສາສະພາບການນີ້, ແລະແພດຫຼາຍຄົນໃຊ້ຕົວແທນເຫຼົ່ານີ້ເພື່ອຈຸດປະສົງນີ້. ການປິ່ນປົວແບບບໍ່ມີປະສິດຕິພາບກັບກະເພາະອາຫານໃນທ້ອງຖິ່ນຍັງສາມາດເປັນປະໂຫຍດ ສຳ ລັບຜູ້ຊາຍບາງຄົນທີ່ມີການອອກ ກຳ ລັງກາຍກ່ອນໄວອັນຄວນ. ຖ້າຄົນເຈັບມີຄວາມຜິດປົກກະຕິກ່ຽວກັບໂຣກເສື່ອມເສີຍທີ່ກ່ຽວຂ້ອງກັບໂຣກເສື່ອມເສີຍແຕ່ບໍ່ແມ່ນການອອກ ກຳ ລັງກາຍກ່ອນໄວອັນຄວນ, ຢາທີ່ມີຜົນກະທົບທາງລົບທາງເພດ ໜ້ອຍ ທີ່ສຸດກໍ່ຄວນຈະຖືກພິຈາລະນາເພື່ອຫລີກລ້ຽງການເຮັດໃຫ້ການລະບາຍຂອງ ejaculation ທີ່ຊັກຊ້າຫລືແມ້ກະທັ້ງ anorgasmia.
ຜົງດິບ Dapoxetine ແມ່ນຢາທີ່ຊ່ວຍເລືອກ serotonin reuptake inhibitor ເຊິ່ງໄດ້ຖືກພັດທະນາເປັນພິເສດ ສຳ ລັບການປິ່ນປົວການອອກ ກຳ ລັງກາຍກ່ອນໄວອັນຄວນ. ມັນເພີ່ມເວລາທີ່ມັນໃຊ້ເວລາໃນການອອກໄຂ່ແລະສາມາດປັບປຸງການຄວບຄຸມໃນໄລຍະການຫຼຸດຜ່ອນການອອກ ກຳ ລັງກາຍ. ມັນເລີ່ມຕົ້ນເຮັດວຽກໄດ້ໄວ, ສະນັ້ນມັນຈະຖືກປະຕິບັດເມື່ອທ່ານຄາດວ່າຈະມີເພດ ສຳ ພັນ, ແທນທີ່ຈະແມ່ນທຸກໆມື້. ທ່ານຕ້ອງໃຊ້ເວລາປະມານ 1-3 ຊົ່ວໂມງກ່ອນທີ່ທ່ານຈະມີເພດ ສຳ ພັນ.
ການຄົ້ນຄ້ວາ ໃໝ່ ໃຫ້ຮູ້ວ່າຝຸ່ນ Dapoxetine ແມ່ນການຮັກສາທີ່ປອດໄພແລະມີປະສິດຕິຜົນ ສຳ ລັບການອອກລູກກ່ອນໄວ, ແຕ່ວ່າມັນມີອັດຕາການຢຸດເຊົາສູງ, ອີງຕາມການຄົ້ນຄ້ວາ ໃໝ່.
ຢາ Dapoxetine, ຢາລະງັບການຍັບຍັ້ງການຮັກສາ serotonin reuptake (SSRI), ແມ່ນຢາທາງປາກເທົ່ານັ້ນທີ່ຖືກພັດທະນາເພື່ອປິ່ນປົວໂຣກ PE. ມັນໄດ້ຖືກອະນຸມັດໃນ 60 ປະເທດ. PE ອາດຈະໄດ້ຮັບການປິ່ນປົວດ້ວຍການປິ່ນປົວທາງເພດ, ການໃຊ້ຢາຫຼືການປະສົມປະສານຂອງວິທີການເຫຼົ່ານີ້. ສະມາຄົມການແພດທາງເພດສາກົນ (ISSM) ຈັດແບ່ງ PE ໃນສອງທາງ. Lifelong PE ແມ່ນການລະມັດລະວັງທີ່ເກີດຂື້ນກ່ອນຫຼືພາຍໃນ ໜຶ່ງ ນາທີຂອງການເຈາະ, ເລີ່ມຈາກປະສົບການທາງເພດຄັ້ງ ທຳ ອິດຂອງຜູ້ຊາຍ. ຜູ້ຊາຍທີ່ມີການອອກ ກຳ ລັງກາຍ PE ໃນເວລາປະມານສາມນາທີແລະມີການອອກໄຂ່ໃນເວລາດຽວກັນ.
ປະລິມານຈະແຕກຕ່າງກັນ ສຳ ລັບຄົນເຈັບທີ່ແຕກຕ່າງກັນ. ສະນັ້ນກະລຸນາປະຕິບັດຕາມ ຄຳ ສັ່ງຂອງທ່ານ ໝໍ ຫຼືກວດເບິ່ງ ຄຳ ແນະ ນຳ ໃນປ້າຍດັ່ງກ່າວກ່ອນທີ່ຈະກິນຢານີ້. ຂໍ້ມູນຕໍ່ໄປນີ້ລວມມີພຽງແຕ່ປະລິມານສະເລ່ຍຂອງຢານີ້ເທົ່ານັ້ນ. ຖ້າປະລິມານຂອງທ່ານແຕກຕ່າງກັນ, ກະລຸນາຢ່າປັບປະລິມານໂດຍບໍ່ແຈ້ງໃຫ້ທ່ານ ໝໍ ຮູ້, ຢ່າປ່ຽນປະລິມານດັ່ງກ່າວເວັ້ນເສຍແຕ່ວ່າທ່ານ ໝໍ ຂອງທ່ານບອກທ່ານໃຫ້ເຮັດ. ນອກຈາກນັ້ນ, ມັນອາດຈະ ນຳ ໄປສູ່ຜົນຂ້າງຄຽງທີ່ຮ້າຍແຮງຫຼືບໍ່ສາມາດບັນລຸຜົນທີ່ຄາດໄວ້.
ຄຳ ແນະ ນຳ ສຳ ລັບຜູ້ປ່ວຍທຸກຄົນໃນເພດຊາຍຜູ້ໃຫຍ່ (ອາຍຸ 18 ຫາ 64 ປີ) ຄວນເອົາຜົງ Dapoxetine XNUMX ຫາ XNUMX ຊົ່ວໂມງກ່ອນກິດຈະ ກຳ ທາງເພດ.
ຂະ ໜາດ ເລີ່ມຕົ້ນທີ່ແນະ ນຳ ຂອງຜົງ Dapoxetine ແມ່ນ 30mg. ຖ້າຢານີ້ບໍ່ມີປະສິດຕິຜົນພຽງພໍທ່ານ ໝໍ ຂອງທ່ານອາດຈະເພີ່ມປະລິມານຂອງທ່ານໃຫ້ 60mg, ແຕ່ວ່ານີ້ຄວນຈະເຮັດໄດ້ພຽງແຕ່ຖ້າທ່ານບໍ່ໄດ້ປະສົບຜົນຂ້າງຄຽງໃດໆກັບປະລິມານທີ່ຕ່ ຳ.
ທ່ານສາມາດເອົາແທັບເລັດບໍ່ວ່າຈະດ້ວຍຫລືບໍ່ມີອາຫານ. ກືນມັນທັງ ໝົດ (ຢ່າຈົ່ມຫລືປວດເພື່ອຫຼີກລ່ຽງບໍ່ໃຫ້ມີລົດຂົມ) ດ້ວຍນ້ ຳ ເຕັມຈອກເພື່ອຫຼຸດຜ່ອນຄວາມສ່ຽງທີ່ຈະຮູ້ສຶກວິນຫົວ.
ລະດັບສູງທີ່ແນະນໍາຖືກນໍາໃຊ້ທຸກໆຊົ່ວໂມງ 24.
ສຳ ລັບຜູ້ທີ່ມີອາຍຸ 65 ປີຂຶ້ນໄປ, ຜະລິດຕະພັນນີ້ບໍ່ໄດ້ຖືກປະເມີນຜົນໃນ 65 ປີແລະຄວາມປອດໄພແລະປະສິດທິຜົນຂອງຜູ້ປ່ວຍໃນໄລຍະທີ່ແອອັດໄດ້ ນຳ ໃຊ້, ສາເຫດຫຼັກຂອງຂໍ້ມູນກ່ຽວກັບຜະລິດຕະພັນນີ້ ສຳ ລັບການ ນຳ ໃຊ້ໃນປະຊາກອນນີ້ແມ່ນ ຈຳ ກັດຫຼາຍໃນຄົນເຈັບທີ່ມີຄວາມບົກຜ່ອງໃນການຮັກສາໂຣກເບົາຫວານ ຫຼືຜູ້ປ່ວຍທີ່ເປັນໂຣກ ໝາກ ໄຂ່ຫລັງບໍ່ ຈຳ ເປັນຕ້ອງປັບປະລິມານໃນເວລາກິນຜະລິດຕະພັນນີ້, ແຕ່ຄວນລະມັດລະວັງ. ຜະລິດຕະພັນນີ້ບໍ່ໄດ້ຖືກແນະ ນຳ ໃຫ້ໃຊ້ ສຳ ລັບຄົນເຈັບທີ່ເປັນໂຣກ ໝາກ ໄຂ່ຫລັງ.
ຕໍ່ໄປນີ້ແມ່ນບາງຜົນຂ້າງຄຽງທີ່ອາດຈະກ່ຽວຂ້ອງກັບ Dapoxetine Hydrochloride. ຢາແລະຜົນຂ້າງຄຽງທີ່ອາດເກີດຂື້ນສາມາດສົ່ງຜົນກະທົບຕໍ່ບຸກຄົນໃນຮູບແບບຕ່າງໆ.
ຜົນຂ້າງຄຽງທີ່ມັກໃຊ້ Dapoxetine Hydrochloride (ມີຜົນກະທົບຫຼາຍກ່ວາ 1 ໃນ 10 ຄົນ)
ເຈັບຫົວ. ເຈັບປ່ວຍ. ເຈັບປ່ວຍ.
ອາການຂ້າງຄຽງຂອງ Dapoxetine Hydrochloride ສາມັນ (ມີຜົນກະທົບລະຫວ່າງ 1 ໃນ 10 ແລະ 1 ໃນ 100 ຄົນ)
ຮູ້ສຶກກັງວົນໃຈ, ວຸ່ນວາຍ, ງຽບສະຫງົບຫລືວຸ່ນວາຍ.
ວິໄສທັດທີ່ຫຍຸ້ງຍາກ.
ຮູ້ສຶກເມື່ອຍຫລືເຫງົານອນ. ຫ້າມຂັບລົດຫລືໃຊ້ເຄື່ອງຈັກຖ້າຖືກກະທົບ.
ຍາງ.
ເຕົ່າ.
ເຂັມແລະເຂັມຫຼືຄວາມຮູ້ສຶກທີ່ເຄັ່ງຕຶງ. ສຽງດັງຫລືສຽງດັງອື່ນໆໃນຫູ (ກົ່ວ).
ເຫື່ອອອກຫຼາຍເກີນໄປ.
ນອນບໍ່ຫລັບ. ນອນຫຼັບຍາກ (ນອນບໍ່ຫຼັບ). ຄວາມຝັນບໍ່ປົກກະຕິ.
ລົດການຮ່ວມເພດຫຼຸດລົງ.
ປັນຫາຕ່າງໆທີ່ມີຢູ່ໃນ ລຳ ຕັ້ງຊື່ (ມີ ລຳ ຕັ້ງຊື່ຕັ້ງຢູ່).
ຄວາມຫນາແຫນ້ນຂອງ sinus.
ສິ່ງລົບກວນ ສຳ ລັບ ລຳ ໄສ້ເຊັ່ນ: ຖອກທ້ອງ, ຮາກ, ທ້ອງຜູກ, ເຈັບທ້ອງແລະບໍ່ສະບາຍ, ຍ່ອຍອາຫານ, ທ້ອງອືດແລະປາກແຫ້ງ.
ຄວາມດັນເລືອດເພີ່ມຂື້ນ.
ຜົນຂ້າງຄຽງຝຸ່ນ Dapoxetine ທີ່ບໍ່ ທຳ ມະດາ (ມີຜົນກະທົບລະຫວ່າງ 1 ໃນ 100 ແລະ 1 ໃນ 1000 ຄົນ)
ວິນຫົວຫລືມືນເມົາໃນເວລາລຸກຈາກການນອນຫລືນັ່ງ. ຫຼຸດຜ່ອນຄວາມສ່ຽງຂອງສິ່ງນີ້ໂດຍໃຫ້ແນ່ໃຈວ່າທ່ານດື່ມນ້ ຳ ເຕັມຈອກເມື່ອກິນແທັບເລັດຂອງທ່ານ, ແລະໂດຍການຢືນຂື້ນຢ່າງຊ້າໆຖ້າທ່ານໄດ້ນັ່ງຫຼືນອນຢູ່ເປັນເວລາດົນນານ. ຖ້າທ່ານມີອາການເຕືອນທີ່ທ່ານອາດຈະອ່ອນເພຍ, ເຊັ່ນ: ຮູ້ສຶກວິນຫົວ, ໜ້າ ຜື່ນ, ເຈັບປ່ວຍຫລືເຫື່ອອອກ, ນອນຫລືນັ່ງຫົວຂອງທ່ານຢູ່ລະຫວ່າງຂາຂອງທ່ານຈົນກວ່າອາການຈະຜ່ານໄປ.
ຖ້າທ່ານສົນໃຈກັບຜົງດິບ Dapoxetine, ກະລຸນາຊ່ວຍຕິດຕໍ່ພວກເຮົາ, ພວກເຮົາແມ່ນຜູ້ສະ ໜອງ ຜົງ Dapoxetine hydrochloridel ເປັນເວລາຫຼາຍປີ, ພວກເຮົາສະ ໜອງ ຜະລິດຕະພັນດ້ວຍລາຄາທີ່ແຂ່ງຂັນ, ການບໍລິການລູກຄ້າທີ່ດີແລະມີຄຸນນະພາບ,
ພວກເຮົາມີຄວາມຍືດຫຍຸ່ນກັບການປັບແຕ່ງ ຄຳ ສັ່ງໃຫ້ ເໝາະ ສົມກັບຄວາມຕ້ອງການສະເພາະຂອງທ່ານແລະເວລາ ນຳ ພາຢ່າງໄວວາຂອງພວກເຮົາໃນການຮັບປະກັນການສັ່ງສິນຄ້າທ່ານຈະເພີດເພີນກັບການບໍລິການຂອງພວກເຮົາ. ພວກເຮົາຍັງມີ ຄຳ ຖາມກ່ຽວກັບການບໍລິການແລະຂໍ້ມູນເພື່ອສະ ໜັບ ສະ ໜູນ ທຸລະກິດຂອງທ່ານ.


text:
ລາວຖືສໍາຄັນວຽກງານປ້ອງກັນພືດ
ເມື່ອທ້າຍອາທິດຜ່ານມາ, ກົມປູກຝັງຮ່ວມກັບສະຖາບັນປ້ອງກັນພືດສະຖາບັນການສຶກສາວິທະຍາສາດດ້ານກະສິກຳແຫ່ງ ສປຈີນ ໄດ້ຈັດສຳມະນາ ພາຍໃຕ້ຫົວຂໍ້: ການຄວບຄຸມສັດຕູພືດແບບປອດສານພິດທີ່ທັນສະໄໝ, ໂດຍການເປັນປະທານຂອງທ່ານ ວິໄລສຸກ ເຄນນະວົງ ຫົວໜ້າກົມປູກຝັງກະຊວງກະສິກຳ ແລະ ປ່າໄມ້ ແລະ ທ່ານ ຢົງກວັນ ເຊນ (Yongquan Zheng) ຮອງຫົວໜ້າສະຖາບັນປ້ອງກັນພືດສະຖາບັນການສຶກສາວິທະຍາສາດດ້ານກຳສິກຳຈີນ, ມີຜູ້ຕາງໜ້າຈາກສະຖາບັນ, ວິທະຍາໄລ, ມະຫາວິທະຍາໄລ ແລະ ເຈົ້າໜ້າທີ່ດ່ານເຂົ້າຮ່ວມຈໍານວນຫລາຍ.
ຊຸດສຳມະນານີ້, ເພື່ອຖອດຖອນບົດຮຽນ ແລະ ປະສົບການປ້ອງກັນພືດ ແລະ ຄວບຄຸມສັດຕູພືດ, ພ້ອມທັງຊອກວິທີການ, ມາດຕະການປ້ອງກັນ ແບບປອດສານພິດທີ່ມີປະສິດທິພາບ, ເປັນມິດກັບສິ່ງແວດລ້ອມ ແລະ ເປັນທີ່ຍອມຮັບທາງດ້ານວິຊາການໃນພາກພື້ນ ແລະ ສາກົນ.
ທ່ານຫົວໜ້າກົມປູກຝັງ ກ່າວວ່າ: ໃນຜ່ານມາ, ວຽກງານປ້ອງກັນພືດຂອງ ລາວເຮົາ ໄດ້ຮັບການສະໜັບສະໜູນ ແລະ ຊ່ວຍເຫລືອທຶນຮອນດ້ານເຕັກນິກວິຊາການການປ້ອງກັນພືດຈາກຈີນ, ໂດຍສະເພາະວຽກງານການຄວບຄຸມຕັກແຕນຝຸງໄມ້ປ່ອງໃນ 5 ແຂວງພາກເໜືອ, ເຊິ່ງເຮັດໃຫ້ການລະບາດຂອງຕັກແຕນຫລຸດລົງໃນແຕ່ລະປີ. ນອກນີ້, ຍັງມີຫລາຍໂຄງການຮ່ວມມືເປັນຕົ້ນແມ່ນໂຄງການກຳຈັດສັດຕູພືດແບບຊີວະວິທະຍາໃນນາເຂົ້າ ແລະ ສວນສາລີ, ການຝຶກອົບຮົມສະເພາະດ້ານປ້ອງກັນ ແລະ ກັກກັນພືດຢູ່ ສປ ຈີນ ແລະ ໂຄງການອື່ນໆ ທີ່ກຳລັງຈັດຕັ້ງປະຕິບັດໃນປັດຈຸບັນ. ທ່ານກ່າວຕື່ມວ່າ: ສປປ ລາວ ໄດ້ຖືເອົາວຽກງານປ້ອງກັນພືດເປັນປັດໄຈສຳຄັນ ເພື່ອເປັນພື້ນຖານໃນການຜະລິດສະບຽງ ແລະ ພືດເປັນສິນຄ້າ, ພ້ອມນີ້, ຍັງເປັນການປະຕິບັດພັນທະສາກົນທີ່ ສປປ ລາວ ເຂົ້າເປັນພາຄີ, ປະຕິບັດຕາມມາດຕະຖານສຸຂະອະນາໄມ ແລະ ສຸຂະນາໄມພືດຂອງອົງການການຄ້າໂລກ ລວມທັງເງື່ອນໄຂການນຳເຂົ້າດ້ານສຸຂະນາໄມພືດຂອງປະເທດຄູ່ຄ້າ ແນ່ໃສ່ຮັກສາສຸຂະນາໄມພືດ ແລະ ອຳນວຍຄວາມສະດວກທາງດ້ານການຄ້າໃຫ້ນັບມື້ດີຂຶ້ນ.


text:
ທ່ານນາງຮອງປະທານປະເທດ ຫວຽດນາມ ດັ້ງທິງອກທິ້ງ ອວຍພອນວັນບຸນ ຄິຼດສະມາດ ຢູ່ສໍານັກສັງຄະລາດ ເຂດຊາວຄິຼດ ບຸ່ຍຈູ
ທ່ານນາງຮອງປະທານປະເທດ ດັ້ງທິງອກທິ້ງ ປາດຖະໜາວ່າ ບັນດາຄຸນພໍ່, ນັກບວດ ຈະສືບຕໍ່ໂຄສະນາ, ຂົນຂວາຍພໍ່ແມ່ພີ່ນ້ອງຊາວຄິຼດ ໃຫ້ປະຕິບັດແຜນນະໂຍບາຍ, ນະໂຍບາຍ, ກົດໝາຍຂອງພັກ, ລັດ ໃຫ້ເປັນຢ່າງດີ.
ທ່ານນາງຮອງປະທານປະເທດຫວຽດນາມ ດັ້ງທິງອກທິ້ງ ໄດ້ໄປຢ້ຽມຢາມ ແລະ ອວຍພອນ ຫົວໜ້າສໍານັກສັງຄະລາດ ເຂດຊາວຄິຼດ ບຸ່ຍຈູ ຫວູດິ່ງຫ້ຽວ (ພາບ: TTXVN)
ວັນທີ 23 ທັນວາ, ທ່ານນາງຮອງປະທານປະເທດຫວຽດນາມ ດັ້ງທິງອກທິ້ງ ໄດ້ໄປຢ້ຽມຢາມ ແລະ ອວຍພອນ ຫົວໜ້າສໍານັກສັງຄະລາດ ເຂດຊາວຄິຼດ ບຸ່ຍຈູ ຫວູດິ່ງຫ້ຽວ ແລະ ບັນດາຍົດຖາບັນດາສັກ, ນັກບວດ, ພໍ່ແມ່ພີ່ນ້ອງຊາວຄຼິດ ຢູ່ ສໍານັກສັງຄະລາດ ເຂດຊາວຄຼິດ ບຸ່ຍຈູ (ຕາແສັງຊວັນງອກ, ເມືອງ ຊວັນເຈື່ອງ, ແຂວງນາມດ້ິງ ຫວຽດນາມ) ເນື່ອງໃນໂອກາດວັນບຸນ ຄິຼດສະມາດ ປີ 2019.
ທ່ານນາງຮອງປະທານປະເທດ ດັ້ງທິງອກທິ້ງ ປາດຖະໜາວ່າ ບັນດາຄຸນພໍ່, ນັກບວດ ຈະສືບຕໍ່ໂຄສະນາ, ຂົນຂວາຍພໍ່ແມ່ພີ່ນ້ອງຊາວຄິຼດ ໃຫ້ປະຕິບັດແຜນນະໂຍບາຍຂອງພັກ, ກົດໝາຍຂອງລັດ ໃຫ້ເປັນຢ່າງດີ; ສາມັກຄີກັນ, ມີຄວາມເມດຕາປານີ, ປະກອບສ່ວນເຂົ້າໃນການພັດທະນາລວມຂອງປະເທດຊາດ ແລະ ທ້ອງຖິ່ນ, ໂດຍສະເພາະແມ່ນໃນຂະບວນການແຂ່ງຂັນພັດທະນາເສດຖະກິດ, ກໍ່ສ້າງຄອບຄົວວັດທະນະທໍາ, ສ້າງຊົນນະບົດໃໝ່, ຕົວເມືອງອະລິຍະທໍາເປັນແບບຢ່າງ.
(ແຫຼ່ງຄັດຈາກ VOV)


text:
18/04/2019 00:00 -
(ສພຊ) ວັນທີ 8 ເມສາ 2019 ທີ່ໂຮງແຮມຫລວງພະບາງວິວ ນະຄອນຫລວງພະບາງ ກ່ອນໄຂກອງປະ ຊຸມສໍາມະນາຮ່ວມຄັ້ງທີ 8 ລະຫວ່າງສະພາແຫ່ງຊາດ (ສພຊ) ລາວ, ກໍາປູເຈຍ, ມຽນມາ ແລະ ຫວຽດນາມ, ໄດ້ມີການ ພົບປະ 2 ຝ່າຍ ລະຫວ່າງກໍາມາທິການແຜນການ ການເງິນ ແລະ ການກວດສອບ ສພຊ ແຫ່ງ ສປປລາວ ກັບກໍາທິການ ການເງິນ-ງົບປະມານ ສພຊ ສສ.ຫວຽດນາມ, ຝ່າຍລາວນໍາໂດຍ ທ່ານ ວິໄລວົງ ບຸດດາຄຳ ປະທານກຳມາທິການແຜນການ ການເງິນ ແລະ ການກວດສອບ ແລະ ຝ່າຍຫວຽດນາມ ນໍາໂດຍທ່ານ ຫງວຽນ ດຶກ ຫ້າຍ ປະທານກໍາມາທິການການເງິນ-ງົບປະມານ; ເຂົ້າຮ່ວມມີບັນດາປະທານສະປະຊາຊົນຂັ້ນແຂວງ, ສະມາຊິກສະພາແຫ່ງຊາດທີ່ເປັນກໍາມະການຂອງກໍາ ມາທິການແຜນການ ການເງິນ ແລະ ການກວດສອບ ແລະ ພາກສ່ວນທີ່ກ່ຽວຂ້ອງຂອງທັງສອງຝ່າຍ.
ທ່ານ ວິໄລວົງ ບຸດດາຄໍາ ໄດ້ຕີລາຄາສູງຕໍ່ການເດີນທາງມາເຂົ້າຮ່ວມກອງປະຊຸມສໍາມະນາຂອງຄະນະຜູ້ແທນ ສສ.ຫວຽດນາມ ໃນຄັ້ງນີ້ ເຊິ່ງຖືເປັນນິມິດໝາຍທີ່ດີ, ເປັນການເພີ່ມທະວີ ແລະ ເສີມຂະຫຍາຍສາຍພົວພັນມິດຕະພາບທີ່ເປັນມູນເຊື້ອ ແລະ ຄວາມສາມະຄີພິເສດ ແລະ ການຮ່ວມມືຮອບດ້ານ ລະຫວ່າງ ສພຊ ແຫ່ງ ສປປລາວ ແລະ ສພຊ ຫວຽດນາມ; ເວົ້່າລວມ, ເວົ້າສະເພາະ ລະຫວ່າງກຳມາທິການແຜນການ, ການເງິນ ແລະ ການກວດສອບ ກັບກຳມາທິການການເງິນ ແລະ ງົບປະມານ ສສ ຫວຽດນາມ ເຊິ່ງເປັນການປະກອບສ່ວນໃນການເພີ່ມທະວີສາຍພົວພັນຮ່ວມມື ລະຫວ່າງ ສອງຊາດລາວ-ຫວຽດນາມ ໃຫ້ນັບມື້ໝັ້ນຄົງງອກງາມຫຍິ່ງໆຂຶ້ນ.
ເພື່ອສືບຕໍ່ການຮ່ວມມືຂອງສອງປະເທດ ໃຫ້ເປັນໄປຕາມມູນເຊື້ອອັນດີງາມທີ່ຜູ້ນໍາສອງພັກ-ລັດ ໄດ້ຮ່ວມລົງນາມໃນຖະແຫລງການຕ່າງໆ ກໍຄືການຮ່ວມມືຂອງສອງ ສພຊ ສອງປະເທດ, ທ່ານປະທານກໍາມາທິການແຜນການ ການເງິນ ແລະ ການກວດສອບ ຍັງໄດ້ມີຄໍາເຫັນແລກປ່ຽນ ແລະ ສະເໜີໃຫ້ສຶບຕໍ່ການພົວພັນຮ່ວມມືດ້ານເສດຖະກິດ, ການຄ້າ ແລະ ການລົງທຶນຂອງສອງປະເທດ ເວົ້າລວມ, ເວົ້າສະເພາະ ການອໍານວຍຄວາມສະດວກໃນດ້ານການຜະລິດ, ການສົ່ງອອກ-ນໍາເຂົ້າ, ການບໍລິການຂົນສົ່ງ, ການບໍລິການທ່ອງທ່ຽວ, ການສຶກສາ ແລະ ການຄົ້ນຄວ້າວິໄຈ; ຮ່ວມມືກັນສ້າງ ແລະ ພັດທະນາແຂວງແຮກສ່ຽວລະຫວ່າງບັນດາແຂວງລຽບຕາມຊາຍແດນຂອງສອງປະເທດ ໃນດ້ານການພັດທະນາເສດຖະກິດ, ການຄ້າ, ການລົງທຶນ, ພຶ້ນຖານໂຄງລ່າງ, ການບໍລິການຂົນສົ່ງ, ການບໍລິການທ່ອງທ່ຽວ, ການສຶກສາ, ສາທາລະນະສຸກ ເພື່ອແນໃສ່ພັດທະນາຊົນນະບົດ ແລະ ແກ້ໄຂຄວາມທຸກຍາກ; ສືບຕໍ່ໃຫ້ການຊ່ວຍເຫລືອກ່ຽວກັບບົດຮຽນໃນການຄົ້ນຄວ້າສ້າງ ແລະ ປັບປຸງກົດໝາຍ ເປັນຕົ້ນ: ກົດໝາຍວ່າດ້ວຍການຄຸ້ມຄອງສ່ວຍສາອາກອນ, ກົດໝາຍວ່າດ້ວຍອາກອນລາຍໄດ້, ກົດໝາຍວ່າດ້ວຍອາກອນຊົມໃຊ້, ກົດໝາຍວ່າດ້ວຍອາກອນທີ່ດິນ ແລະ ຊັບສິນ, ກົດໝາຍວ່າດ້ວຍອາກອນຊັບພະຍາກອນທໍາມະຊາດ ແລະ ສິ່ງແວດລ້ອມ, ກົດໝາຍວ່າດ້ວຍພາສີ ແລະ ບັນຫາອື່ນໆ ທີ່ພົວພັນເຖິງຄວາມຮັບຜິດຊອບຂອງກໍາມາທິການແຜນການ, ການເງິນ ແລະ ການກວດສອບ.
ທ່ານ ຫງວຽນ ດຶກ ຫ້າຍ ໄດ້ສະແດງຄວາມຂອງໃຈຕໍ່ການຕ້ອນຮັບອັນອົບອຸ່ນ ແລະ ໄດ້ສະແດງຄວາມ ເປັນເອກະພາບຕໍ່ການສະເໜີຂອງຝ່າຍລາວ ໃນການສືບຕໍ່ການຮ່ວມມື ແລະ ແລກປ່ຽນຊ່ວຍເຫລືອເຊິ່ງກັນ ແລະ ກັນ, ພ້ອມກັນເສີມຂະຫຍາຍມູນເຊື້ອຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງຊາດລາວ-ຫວຽດນາມ, ຫວຽດນາມ-ລາວ ເວົ້າລວມ, ເວົ້າສະເພາະ ລະຫວ່າງສອງ ສພຊ ໃຫ້ແໜ້ນແຟ້ນ ຍິ່ງໆຂຶ້ນຢ່າງບໍ່ຢຸດຢັ້ງ.
ໃນວັນດຽວກັນ, ທ່ານ ວິໄລວົງ ບຸດດາຄໍາ ປະທານກໍາມາທິການແຜນການ ການເງິນ ແລະ ການກວດສອບ ຍັງໄດ້ນໍາພາຄະນະຜູ້ແທນລາວ ພົບປະສອງຝ່າຍ ລະຫວ່າງກໍາມາທິການແຜນການ ການເງິນ ແລະ ການກວດສອບ ສພຊ ສປປລາວ ກັບກໍາມາທິການເສດຖະກິດ ການເງິນ ການທະນາຄານ ແລະ ການກວດສອບ ສພຊ ລາຊະອານາຈັກກໍາປູເຈຍ ເຊິ່ງນໍາໂດຍທ່ານ ລອຍ ໂຊພາດ ຮອງປະທານກໍາມາທິການດັ່ງກ່າວ; ເຂົ້າຮ່ວມມີບັນດາປະທານສະປະຊາຊົນຂັ້ນແຂວງ, ສະມາຊິກສະພາແຫ່ງຊາດ ທີ່ເປັນກໍາມະການຂອງກໍາມາທິການແຜນການ ການເງິນ ແລະ ການກວດສອບ ແລະ ພາກສ່ວນທີ່ກ່ຽວຂ້ອງທັງສອງຝ່າຍ.
ໃນການພົບປະກັບຜູ້ແທນລາຊະອານາຈັກກໍາປູເຈຍ, ທ່ານ ວິໄລວົງ ບຸດດາຄໍາ ໄດ້ສະເໜີໃຫ້ມີການສືບຕໍ່ການຮ່ວມມືຂອງສອງປະເທດ ໃຫ້ເປັນໄປຕາມຖະແຫລງການຕ່າງໆ ກໍຄືການຮ່ວມມືຂອງສອງສະພາແຫ່ງຊາດຂອງສອງປະເທດ ຄື: ຂໍໃຫ້ສຶບຕໍ່ການພົວພັນຮ່ວມມືດ້ານເສດຖະກິດ, ການຄ້າ ແລະ ການລົງທຶນຂອງສອງປະເທດ ເວົ້າລວມ, ເວົ້າສະເພາະ ການອໍານວຍຄວາມສະດວກໃນດ້ານການຜະລິດ, ການສົ່ງອອກ-ນໍາເຂົ້າ, ການບໍລິການຂົນສົ່ງ, ການບໍລິການທ່ອງທ່ຽວ, ການສຶກສາ ແລະ ການຄົ້ນຄວ້າວິໄຈ; ຮ່ວມມືກັນສ້າງ ແລະ ພັດທະນາຕົວເມືອງແຝດລະຫວ່າງບັນດາແຂວງລຽບຕາມຊາຍແດນສອງປະເທດ ເຊັ່ນ: ແຂວງຈໍາປາສັກ ແລະ ອັດຕະປື ກັບແຂວງພະວິຫານ, ຊຽງແຕງ ແລະ ລັດຕະນະຄີລີ ໃນການພັດທະນາເສດຖະກິດ, ການຄ້າ, ການລົງທຶນ, ພຶ້ນຖານໂຄງລ່າງ, ການບໍລິການຂົນສົ່ງ, ການບໍລິການທ່ອງທ່ຽວ, ການສຶກສາ, ສາທາລະນະສຸກ ເພື່ອແນໃສ່ພັດທະນາຊົນນະບົດ ແລະ ແກ້ໄຂຄວາມທຸກຍາກ.
ທ່ານ ລອຍ ໂຊພາດ ໄດ້ສະແດງຄວາມຂອບໃຈຕໍ່ການຕ້ອນຮັບອັນອົບອຸ່ນ ແລະ ມີຄວາມປະທັບໃຈທີ່ໄດ້ມາເຫັນ ນະຄອນຫລວງພະບາງ ເມືອງມໍລະດົກໂລກ ທີ່ມີມູນເຊື້ອວັດທະນະທໍາ, ຮີດຄອງປະເພນີ ແລະ ທິວທັດທໍາມະຊາດ ອັນສວຍສົດງົດງາມ; ພ້ອມນັ້ນ, ກໍເຫັນດີເປັນເອກະພາບໃນການເພີ່ມທະວີການພົວພັນຮ່ວມມືສາມັກຄີ ເພື່ອພ້ອມກັນ ພັດທະນາ, ເສີມຂະຫາຍມູນເຊື້ອການພົວພັນຖານບ້ານໃກ້ເຮືອນຄຽງທີ່ດີຕໍ່ກັນທີ່ມີມາແຕ່ດົນນານໃຫ້ແໜ້ນແຟ້ນຍິ່ງໆ ຂຶ້ນໄປ.


text:
ພົນລະເມືອງຫວຽດນາມຈຳນວນເກືອບ 350 ຄົນຈາກເອີຣົບ ແລະ ອາຟຣິກກາໄດ້ກັບຄືນປະເທດ
ໃນເວລາ 2 ມື້ແຕ່ວັນທີ 26 – 27 ສິງຫາ, ບັນດາອົງການທີ່ມີໜ້າທີ່ຫວຽດນາມ, ບັນດາສຳນັກງານຜູ້ຕາງໜ້າຫວຽດນາມຢູ່ເອີຣົບ ແລະ ອາຟຣິກກາ ພ້ອມກັບບໍລິສັດການບິນແຫ່ງຊາດຫວຽດນາມ ໄດ້ຮ່ວມມືກັບບັນດາອົງການທີ່ມີໜ້າທີ່ຂອງປະເທດທີ່ກ່ຽວຂ້ອງ ເພື່ອໄດ້ນຳສົ່ງພົນລະເມືອງຫວຽດນາມ ຈຳນວນເກືອບ 350 ຄົນກັບຄືນປະເທດຢ່າງປອດໄພ.
ຜູ້ໂດຍສານໃນຖ້ຽວບິນມາຈາກ 20 ກວ່າປະເທດ, ແມ່ນບັນດາຜູ້ທີ່ຖືກຕິດຄ້າງຍ້ອນການລະບາດຂອງພະຍາດ COVID-19 ແລະ ກໍລະນີທີ່ປະສົບຄວາມຫຍຸ້ງຍາກໂດຍສະເພາະ, ເຊັ່ນ: ແມ່ຍິງຖືພາ, ເດັກນ້ອຍອາຍຸຕໍ່າກວ່າ 18 ປີ, ຄົນເຈັບປ່ວຍໜັກ, ແລະ ຜູ້ອອກແຮງງານໝົດກຳນົດວີຊາ ຫຼື ສັນຍາແຮງງານ, ນັກຮຽນທີ່ບໍ່ມີບ່ອນຢູ່ອາໄສ ຍ້ອນຫໍພັກອັດປະຕູ.
ນສະພາບການລະບາດຂອງພະຍາດ COVID-19 ທີ່ເຮັດໃຫ້ການເດີນທາງໄປມາປະສົບກັບຄວາມຫຍຸ້ງຍາກ, ຄະນະຜູ້ຕາງໜ້າຫວຽດນາມ ໄດ້ແນະນຳ ພົນລະເມືອງກ່ຽວກັບລະບຽບການທີ່ຈຳເປັນ, ຮຽກຮ້ອງໃຫ້ບັນດາອົງການທີ່ມີໜ້າທີ່ທ້ອງຖິ່ນ ສ້າງເງື່ອນໄຂສະດວກເພື່ອນຳສົ່ງພົນລະເມືອງຫວຽດນາມ ໄປສະໜາມບິນ Frankfurt, ເຢຍລະມັນ. ສະຖານກົງສຸນໃຫຍ່ຫວຽດນາມ ປະຈຳນະຄອນ Frankfurt ໄດ້ສົ່ງພະນັກງານໂດຍກົງປະຕິບັດປະສານງານ ກັບສາຍການບິນແຫ່ງຊາດຫວຽດນາມ Vietnam Airlines ຢູ່ສະໜາມບິນ ເພື່ອໄດ້ສະໜັບສະໜູນຢ່າງຕັ້ງໜ້າ, ແນະນຳພົນລະເມືອງໃຫ້ສຳເລັດຂັ້ນຕອນລະບຽບການຂຶ້ນບິນ.
ດ້ວຍເປົ້າໝາຍຮັບປະກັນດ້ານສຸຂະພາບຂອງພົນລະເມືອງ, ປ້ອງກັນການແຜ່ລະບາດຂອງພະຍາດ COVID-19, ສາຍການບິນແຫ່ງຊາດຫວຽດນາມ Vietnam Airlines ໄດ້ປະຕິບັດມາດຕະການຕ່າງໆກ່ຽວກັບຄວາມປອດໄພ, ຄວາມໝັ້ນຄົງ, ປ້ອງກັນ ແລະ ຕ້ານພະຍາດລະບາດ ໃນຕະຫຼອດການບິນ. ທັນທີຫຼັງຈາກລົງຈອດຢູ່ສະໜາມບິນສາກົນ ເຕີນເຊີນຍຶດ, ຜູ້ໂດຍສານທຸກຄົນ ໄດ້ກວດສອບທາງການແພດ ແລະ ປະຕິບັດການແຍກຫ່າງ ຕາມລະບຽບການທີ່ໄດ້ກຳນົດໄວ້.
ຫວຽດນາມຈະສືບຕໍ່ປະຕິບັດບັນດາຖ້ຽວບິນ ເພື່ອນຳສົ່ງພົນລະເມືອງກັບຄືນປະເທດ, ໂດຍອີງໃສ່ການຜັນແປຂອງພະຍາດໃນປະເທດ ແລະ ທົ່ວໂລກ, ຄວາມປາຖະໜາຂອງພົນລະເມືອງ ແລະ ຄວາມສາມາດໃນການແຍກຫ່າງຂອງທ້ອງຖິ່ນ.


text:
ພິທີສະເຫຼີມສະຫຼອງ ວັນທີ 7 ຕຸລາ ວັນຄູແຫ່ງຊາດ ຄົບຮອບ 25 ປີ (1994-2019) ຂອງເມືອງອຸທຸມພອນ ໄດ້ຈັດຂຶ້ນຢ່າງເປັນທາງການ ໃນຕອນເຊົ້າຂອງວັນທີ 7 ຕຸລາ 2019 ຢູ່ທີ່ສະໂມສອນສຶກສາ ສາມັກຄີ ໂດຍພາຍໃຕ້ການເຂົ້າຮ່ວມຂອງທ່ານ ປະສົງສິນ ຈະເລີນສຸກ ເລຂາຄະນະບໍລິຫານງານພັກເມືອງ ເຈົ້າເມືອງອຸທຸມພອນ, ທ່ານ ໂພໄຊ ອິນທະວົງສາ ຮອງເຈົ້າເມືອງ ຜູ້ຊີ້ນຳວຽກງານວັດທະນະທຳ-ສັງຄົມ, ທ່ານ ຖາວອນ ອິນສີຊຽງໃໝ່ ຮອງຫົວໜ້າພະແນກສຶກສາທິການ-ກິລາແຂວງ, ບັນດາທ່ານ ຫົວໜ້າຫ້ອງການ, ຄະນະຫ້ອງການ, ພະນັກງານອາວຸໂສພັກຜ່ອນບຳນານ, ພະນັກງານ-ຄູອາຈານ ຕະຫຼອດຮອດນັກຮຽນຮູ້ ປັນຍາຊົນພາຍໃນເມືອງເຂົ້າຮ່ວມ.
ໃນພິທີ ທ່ານ ປະສົງສິນ ຈະເລີນສຸກ ກໍ່ໄດ້ໃຫ້ກຽດຜ່ານບົດປາໄສ ເນື່ອງໃນໂອກາດສະເຫຼີມສະຫຼອງ ວັນຄູແຫ່ງຊາດ ຄົບຮອບ 25 ປີ ວ່າ: ການພັດທະນາເສດຖະກິດ-ສັງຄົມຂອງຊາດໜຶ່ງ ທີ່ມີຄວາມຈະເລີນຮຸ່ງເຮືອງ ນັ້ນມັນຂຶ້ນກັບຫຼາຍປັດໃຈ, ແຕ່ປັດໃຈທີ່ມີລັກສະນະຕັດສິນກວ່າໝູ່ແມ່ນ ປັດໃຈກ່ຽວກັບຄົນ ເຊິ່ງຄົນນັ້ນປະກອບດ້ວຍຄວາມຮູ້ຄວາມສາມາດ, ແນວຄິດຄຸນສົມບັດ ແລະ ສຸຂະພາບແຂງແຮງດີ. ແຕ່ວ່າແນວຄິດ ຄຸນສົມບັດ ຄວາມຮູ້ຄວາມສາມາດນັ້ນ ມັນບໍ່ແມ່ນຈະເກີດຂຶ້ນໄດ້ເອງຈາກຄົນຜູ່ໃດຜູ່ໜຶ່ງ ຫຼື ເກີດມາແຕ່ກຳເນີດ ແຕ່ມັນຫາກເກີດຂຶ້ນບົນເສັ້ນທາງແຫ່ງການສິດສອນ, ການສຶກສາຮຽນຮູ້ ສິ່ງນັ້ນກໍ່ຄື: ຄູ-ອາຈານນັ້ນເອງ ເປັນປັດໃຈຕັດສິນກວ່າໝູ່ ໃນການສຶກສາກໍ່ຄືການພັດທະນາຄົນ ໃຫ້ມີຄວາມຮູ້ ຄວາມສາມາ, ມີແນວຄິດ ຄຸນສົມບັດທີ່ດີ, ມີລະບຽບວິໃນ ແລະ ມີສຸຂະພາບແຂງແຮງ. ສຳລັບປະເທດລາວຂອງພວກເຮົາ ລັດຖະບານຍາມໃດກໍ່ເປັນຮ່ວງເປັນໃຍ, ໃຫ້ຄວາມສຳຄັນແກ່ຄູຢູ່ສະເໝີ ແລະ ໄດ້ຢືນຢັນຢ່າງຈະແຈ້ງວ່າ: ຄູ ເປັນຕົ້ນຕໍໃນການພັດທະນາຊັບພະຍາກອນມະນຸດ ເພື່ອໃຫ້ເຂົາເຫຼົ່ານັ້ນປະກອບສ່ວນເຂົ້າໃນການພັດທະນາ ເສດຖະກິດ-ສັງຄົມຂອງຊາດ ກໍ່ຄືການພັດທະນາການສຶກສາໃຫ້ມີທ່າກ້າວຂຶ້ນ, ຜົນສຳເລັດຂອງການພັດທະນາ ການສຶກສາກໍ່ແມ່ນຄູ ເປັນຜູ່ຕັດສິນ, ຄູເປັນຜູ່ສ້າງຜົນລະເມືອງດີຂອງຊາດ ສ້າງໃຫ້ຄົນມີນ້ຳໃຈຮັກຊາດ, ຮັກລະບອບປະຊາທິປະໄຕປະຊາຊົນ ເປັນຜູ່ປະກອບສ່ວນໃນການສ້າງສາພັດທະນາປະເທດຊາດ ໃຫ້ມີຄວາມອຸດົມ ສົມບູນ ໃຫ້ປະຊາຊົນຮັ່ງມີຜາສຸກ ປະເທດຊາດມັ້ງຄັ້ງເຂັ້ມແຂງ.
ໂອກາດດຽວກັນນີ້ ທ່ານເຈົ້າເມືອງອຸທຸມພອນ ກໍ່ຍັງໄດ້ສະແດງຄວາມສາມັກຄີຮັບແພງ ແລະ ຝາກຄວາມຢ້ຽມຢາມຖາມຂ່າວອັນອົບອຸ່ນ ມາຍັງຜູ່ບໍລິຫານການສຶກສາ, ຄູ-ອາຈານ ທັງພາກລັດ ແລະ ເອກະຊົນ ທົ່ວເມືອງ ພ້ອມທັງອ່ວຍພອນໃຫ້ ຄູ-ອາຈານ ທຸກໆທ່ານ ຈົ່ງມີພະລານະໄມສົມບູນ ປະສະຈາກພະຍາດໂລຄາ ມີສຸຂະພາບແຂງແຮງ ແລະ ປະສົບຜົນສຳເລັດໃນໜ້າທີ່ການ ທັງສ່ວນລວມ ແລະ ສ່ວນຕົວທຸກປະການ.
ນອກນີ້ ໃນພິທີ ຍັງໄດ້ມີການມອບຂອງຂວັນ ແລະ ໃບຍ້ອງຍໍ້ຂັ້ນຕ່າງໆ ໃຫ້ກັບບຸກຄົນທີ່ມີຜົນງານດີເດັ່ນ ໃນການປະກອບສ່ວນ, ເຄື່ອນໄຫວ ແລະ ຈັດຕັ້ງປະຕິບັດ ວຽກງານການສຶກສາໃນໄລຍະ 01 ປີທີ່ຜ່ານມາ.
ຂ່າວແຈ້ງໃຫ້ຮູ້ຕື່ມວ່າ: ໃນຕອນເຊົ້າຂອງວັນດຽວກັນ ເພື່ອເປັນການລະນຶກວັນທີ 7 ຕຸລາ ວັນຄູແຫ່ງຊາດ ຄົບຮອບ 25 ປີ (1994-2019) ໃຫ້ມີຄວາມໝາຍຄວາມສຳຄັນ. ດັ່ງນັ້ນ ທາງຫ້ອງການສຶກສາທິການ-ກິລາເມືອງ ອຸທຸມພອນ ຈຶ່ງໄດ້ປະສານສົມທົບກັບຄະນະອຳນາດການປົກຄອງເມືອງ, ພະນັກງານ-ຄູອາຈານ ຕະຫຼອດຮອດນັກຮຽນຮູ້ປັນຍາຊົນພາຍໃນເມືອງ ເຂົ້າວາງກະຕ່າດອກໄມ້ ແລະ ດອກໄມ້ສົດ ຢູ່ຕໍ່ໜ້າອະນຸສອນສະຖານ ປະທານ ໄກສອນ ພົມວິຫານ ປະຈຳເມືອງ ນຳອີກດ້ວຍ.
ນັກຂ່າວເມືອງອຸທຸມພອນ: ພອນປະເສີດ ແຜນພັກດີ
MEDIALAOS


text:
ຊຸດອົບຮົມຄູຝຶກວຽກງານ ຕ້ານການຄ້າມະນຸດທົ່ວແຂວງໄຊຍະບູລີ ໄດ້ຈັດຂຶ້ນໃນວັນທີ 4 ພະຈິກ 2019ນີ້ ຢູ່ທີ່ຫ້ອງປະຊຸມພະແນກຍຸຕິທໍາແຂວງໄຊຍະບູລີ, ໃຫ້ກຽດເຂົ້າຮ່ວມມີທ່ານ ຄໍາສິງ ສໍລະສຸກ ກໍາມະການປະຈໍາພັກແຂວງ ປະທານແນວລາວສ້າງຊາດແຂວງ, ທ່ານ ປະລິນຍາເອກ ຈອມຄໍາ ບຸບຜາລິວັນ ຫົວໜ້າກົມສົ່ງເສີມລະບົບຍຸຕິທໍາກະຊວງຍຸຕິທໍາ, ມີວິທະຍາກອນຈາກສູນກາງ, ມີຫົວໜ້າ, ຮອງຫົວໜ້າຫ້ອງການຍຸຕິທໍາ 11 ເມືອງ ພ້ອມດ້ວຍພະນັກງານຫຼັກແຫຼ່ງພະແນກຍຸຕິທໍາແຂວງເຂົ້າຮ່ວມ.
ທ່ານ ຄໍາສິງ ສໍລະສຸກ ປະທານແນວລາວສ້າງຊາດ ໄດ້ກ່າວວ່າ: ບັນຫາການຄ້າມະນຸດເກີດຂຶ້ນບໍ່ສະເພາະຢູ່ປະເທດໃດປະເທດໜຶ່ງເທົ່ານັ້ນ ແຕ່ໄດ້ແຜ່ລາມໄປທົ່ວໂລກ; ປະເພດການຄ້າມະນຸດອັນພົ້ນເດັ່ນ ແມ່ນຂູດຮີດທາງເພດ ແລະ ຂູດຮີດແຮງງານດ້ວຍຫຼາຍຮູບການ ເຊິ່ງສາເຫດຕົ້ນຕໍແມ່ນມາຈາກຊີວິດການເປັນຢູ່ຂອງປະຊາຊົນບັນດາເຜົ່າຈໍານວນໜຶ່ງຍັງທຸກຍາກ, ການພັດທະນາລະຫວ່າງຕົວເມືອງ ແລະ ຊົນນະບົດມີຄວາມແຕກໂຕນກັນ, ລະບົບການສຶກສາຂອງປະຊາຊົນຍັງມີຈໍາກັດສີມືແຮງງານບໍ່ທັນສົມຄູ່ກັບຄວາມຕ້ອງການຂອງຕະຫຼາດແຮງງານ, ການໃຊ້ຄວາມຮຸນແຮງຕໍ່ແມ່ຍິງ ແລະ ເດັກນ້ອຍໃນຄອບຄົວຍັງເກີດຂຶ້ນຫຼາຍ ເຊິ່ງເປັນແຮງຊຸກດັນເຮັດໃຫ້ໄວໜຸ່ມຍິງ-ຊາຍມີການເຄື່ອນຍ້າຍແຮງງານ ຊອກວຽກເຮັດງານທໍາຢູ່ຕົວເມືອງໃຫຍ່ທັງພາຍໃນ ແລະ ຕ່າງປະເທດ, ໂດຍຫວັງວ່າຈະໄດ້ຮັບຄ່າຕອບແທນສູງເພື່ອແກ້ໄຂຊີວິດການເປັນຢູ່ພາຍໃນຄອບຄົວໃຫ້ດີຂຶ້ນ.
ປັດໃຈດັ່ງກ່າວຈຶ່ງພາໃຫ້ເກີດມີການຕວົະຍວົະຫຼອກລວງໄປເຮັດວຽກຢູ່ຕ່າງປະເທດ ເປັນຕົ້ນປະເທດໄທ, ຈີນ ແລ້ວຖືກກົດຂີ່ຂູດຮີດແຮງງານ ຢູ່ຟາມລ້ຽງສັດ, ສວນສາລີ, ຫາປາຢູ່ທະເລ ບາງກໍລະນີກໍ່ຍັງບັງຄັບໃຫ້ຂາຍປະເວນີຕາມຮ້ານອາຫານ, ສະຖານທີ່ບັນເທິງອື່ນໆ. ສະນັ້ນຍາມໃດພັກ-ລັດຖະບານເຮົາໄດ້ໃຫ້ຄວາມສໍາຄັນ ວາງແນວທາງນະໂຍບາຍກົດໝາຍ ແລະ ລະບຽບການຈໍານວນໜຶ່ງ ເພື່ອປົກປ້ອງສະກັດກັ້ນ ແລະ ຊ່ວຍເຫຼືອຜູ້ຖືກເຄາະຮ້າຍ ຈາກການຄ້າມະນຸດ ແນໃສ່ປົກປ້ອງສິດຜົນປະໂຫຍດ, ຊີວິດ, ສຸຂະພາບ, ກຽດສັກສີ, ເສລີພາບຂອງພົນລະເມືອງ ແລະ ຮີດຄອງປະເພນີອັນດີງາມ ຂອງຊາດເຮັດໃຫ້ສັງຄົມມີຄວາມສະຫງົບ ແລະ ມີຄວາມຍຸຕິທໍາໃນສັງຄົມ. ຊຸດອົບຮົມໃນຄັ້ງນີ້ບັນດານັກສໍາມະນາກອນຈະໄດ້ຮຽນຮູ້ສະພາບການຂອງການຄ້າມະນຸດໂດຍສັງເຂບ, ເຜີຍແຜ່ບັນດາກົດໝາຍ ແລະ ລະບຽບການຕ່າງໆຂອງ ສປປ ລາວກ່ຽວກັບການຕ້ານການຄ້າມະນຸດ, ທັກສະການໂຄສະນາເຜີຍແຜ່ສຶກສາອົບຮົມກົດໝາຍ, ການເຂົ້າເຖິງກົດໝາຍໂດຍຜ່ານສື່ເອເລັກໂຕຼນິກ, ການເອົາເດັກມາເປັນລູກລ້ຽງແອບແຝງ, ການແຕ່ງດອງແອບແຝງ, ຄວາມຮູ້ພື້ນຖານກ່ຽວກັບການຄ້າມະນຸດ, ການລະບຸຕົວຜູ້ຖືກເຄາະຮ້າຍຈາກການຄ້າມະນຸດ, ການຊ່ວຍເຫຼືອຜູ້ຖືກເຄາະຮ້າຍຈາກການຄ້າມະນຸດ ແລະ ແນະນໍາວຽກງານຕ້ານການຄ້າມະນຸດສະເພາະຂະແໜງຍຸຕິທໍາໃນຕໍ່ໜ້າ. ຊຸດອົບຮົມແມ່ນຈະໄດ້ໃຊ້ເວລາ 3 ວັນຈຶ່ງສໍາເລັດ.
ຂ່າວ: ບຸນທີ.
Medialaos xayaboury


text:
ຂ່າວສານ
ເພື່ອເປັນການເປີດໂອກາດໃຫ້ແກ່ສະມາຊິກສະພາບໍລິຫານ ແລະ ຜູ້ບໍລິຫານຂັ້ນສູງ ຂອງບໍລິສັດໃນ ສປປ ລາວ ໄດ້ມີໂອກາດຮຽນຮູ້ ແລະ ເຂົ້າໃຈກ່ຽວກັບພາລະບົດບາດ ແລະ ໜ້າທີ່ຕົ້ນຕໍ ຂອງປະທານ ແລະ ສະມາຊິກສະພາບໍລິຫານໃຫ້ເລິກເຊິ່ງ, ພ້ອມທັງ ເພື່ອຮັບປະກັນຜົນການດຳເນີນງານ ແລະ ການຂະຫຍາຍຕົວຂອງບໍລິສັດໃຫ້ມີປະສິດທິຜົນໄດ້ຕາມລະດັບຄາດໝາຍຂອງແຜນທຸລະກິດທີ່ວາງໄວ້ ໂດຍສະເພາະແມ່ນບໍລິສັດທີ່ຈົດທະບຽນໃນຕະຫຼາດຫຼັກຊັບລາວ. ສະນັ້ນ, ໃນລະຫວ່າງວັນທີ 3-4 ຕຸລາ 2019 ສຳນັກງານຄະນະກໍາມະການຄຸ້ມຄອງຫຼັກຊັບ (ສຳນັກງານ ຄຄຊ) ຈຶ່ງໄດ້ຮ່ວມມືກັບ ສະມາ ຄົມສົ່ງເສີມສະຖາບັນກຳມະການບໍລິສັດໄທ ຫຼື IOD ໄທ ໄດ້ຈັດກອງປະຊຸມຝຶກອົບຮົມຜູ້ບັນຍາຍ Train the trainer ໃນຫົວຂໍ້: “Board Leadership Program ” ທີ່ຫ້ອງປະຊຸມສະຫຼອງໄຊ ໂຮງແຮມ ເມື່ອງແທງ ນະຄອນຫຼວງວຽງຈັນ, ພາຍໃຕ້ການເປັນປະທານຂອງ ທ່ານ ນາງ ສາຍສະໝອນ ຈັນທະຈັກ ຫົວໜ້າສຳນັກງານ ຄຄຊ ແລະ ນຳສະເໜີເນື້ອໃນທັງໝົດໂດຍ ຄະນະຜູ້ຊ່ຽວຊານຈາກ ສະມາຄົມ IOD ໄທ ລວມທັງໝົດຈຳນວນ 4 ທ່ານ, ຊຶ່ງກອງປະຊຸມດັ່ງກ່າວປະກອບດ້ວຍ ຜູ້ເຂົ້າຮ່ວມຈາກຫຼາຍພາກສ່ວນ ເປັນຕົ້ນແມ່ນສຳນັກງານ ຄຄຊ, ຕະຫຼາດຫຼັກຊັບລາວ, ບໍລິສັດຫຼັກຊັບ, ບໍລິສັດຈົດທະບຽນ ແລະ ບັນດາຫົວໜ່ວຍວິສາຫະກິດ ກໍ່ໃຫ້ກຽດເຂົ້າຮ່ວມທັງໝົດ 26 ທ່ານ.
ກອງປະຊຸມຝຶກອົບຮົມຄັ້ງນີ້ໄດ້ດຳເນີນໄປເປັນເວລາ 2 ວັນ, ໃນນີ້ຜູ້ບັນຍາຍໄດ້ນຳສະເໜີ ແລະ ແລກປ່ຽນປະສົບການກັບຜູ້ເຂົ້າຮ່ວມໃຫ້ມີຄວາມເຂົ້າໃຈກ່ຽວກັບ ຄວາມສຳຄັນຂອງການບໍລິຫານທີ່ດີ ຫຼື Corporate Governance (CG), ປະສິດທິພາບໃນການປະຕິບັດວຽກງານຂອງສະພາບໍລິຫານ, ການວາງແຜນຍຸດທະສາດ, ການບໍລິຫານຄວາມສ່ຽງຂອງບໍລິສັດ ແລະ ການລາຍງານ ແລະ ການເປີດເຜີຍຂໍ້ມູນຂອງບໍລິລິສັດ ອີກດ້ວຍ
ບັນຍາກາດໃນກອງປະຊຸມຝຶກອົບຮົມດຳເນີນໄປຢ່າງຟົດຟື້ນ ເຫັນໄດ້ຈາກການຕັ້ງໜ້າຮັບຟັງການບັນຍາຍ, ຕອບຄຳຖາມທີ່ນັກວິທະຍາກອນຕັ້ງຂຶ້ນ ແລະ ແລກປ່ຽນຄວາມຄິດເຫັນໃນກອງປະຊຸມຢ່າງຟົດຟື້ນ ແລະ ສຳເລັດຢ່າງຈົບງາມຕາມເນື້ອໃນຈິດໃຈຂອງກອງປະຊຸມ
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text:
ການສອນວິຊາຊີບ,ຫນຶ່ງໃນບັນດາຂອດຈຸດສຸມ,ບຸກທະລຸຂອງຂະແຫນງໃນປີ 2018
ເນື່ອງໃນໂອກາດປີໃຫມ່ປີຈໍ2018, ທ່ານ ດ່າວງອກຢູງ ລັດຖະມົນຕີກະຊວງແຮງງານ, ທະຫານເສຍອົງຄະ ແລະ ສັງຄົມ ໄດ້ຕອບສຳພາດນັກຂ່າວກ່ຽວກັບບັນດາມາດຕະການໃນປີ 2018
ທ່ານ ດ່າວງອກຢູງ ລັດຖະມົນຕີກະຊວງແຮງງານ, ທະຫານເສຍອົງຄະ ແລະ ສັງຄົມ
ເພື່ອປະຕິບັດຫນ້າທີ່ແກ້ໄຂວຽກເຮັດງານທຳ, ເປີດກວ້າງຕາຫນ່າງການສອນວິຊາຊີບ, ຮັບປະກັນຊີວິດສັງຄົມ. ໃນການເຄື່ອນໄຫວສອນວິຊາຊີບ, ກະຊວງແຮງງານ ທະຫານເສຍອົງຄະ ແລະ ສັງຄົມ ສຸມໃສ່ວາງແຜນກຳນົດຕາຫນ່າງບັນດາຮາກຖານ, ສ້າງກົນໄກຄຸ້ມຄອງດ້ວຍຕົນເອງ, ເຊື່ອມຕໍ່ວິສາຫະກິດ, ຫັນຖັນແຖວຄູອາຈານຕາມມາດຕະຖານ. ພິເສດ ຂະແຫນງຈະສຸມໃສ່ຍົກສູງຄຸນນະພາບ, ຄຸນສົມບັດ, ຄວາມສຸດຈິດສຸດໃຈຂອງພະນັກງານ, ຍູ້ແຮງການປະຕິຮູບລະບຽບການບໍລິຫານ, ໝູນໃຊ້ເຕັກໂນໂລຊີຂໍ້ມູນຂ່າວສານ, ຊຸກຍູ້ການປະຕິບັດບັນດານະໂຍບາຍຮັບປະກັນຊີວິດສັງຄົມຢ່າງຮອບດ້ານ, ຄົບຊຸດ.
(ແຫຼ່ງຄັດຈາກ VOV)


text:
ຫວຽດນາມ ຖືກຈັດເຂົ້າກຸ່ມບັນດາປະເທດມີອັດຕາຜູ້ຍອມສັກວັກຊິນກັນພະຍາດໂຄວິດ - 19 ສູງສຸດ
ວັນທີ 13 ມັງກອນ, ວາລະສານ ScandAsia ມີສຳນັກງານຕັ້ງຢູ່ ໄທ ໄດ້ຄັດສະເໜີຜົນການສຳຫຼວດຫວ່າງມໍ່ໆມານີ້ ໂດຍຊີ້ໃຫ້ເຫັນວ່າ ຫວຽດນາມ ຖືກຈັດເຂົ້າກຸ່ມບັນດາປະເທດມີອັດຕາຜູ້ຍອມສັກວັກຊິນກັນພະຍາດໂຄວິດ - 19 ສູງສຸດ.
ວິທະຍາຄານເສນາຮັກ ສັກທົດລອງວັກຊິນ Nanocovax (ພາບ:TTXVN)
ຕາມການສຳຫຼວດ ໂດຍເຄືອຂ່າຍສຳຫຼວດຕະຫຼາດ WIN ປະຕິບັດໃນເດືອນທັນວາ 2020 ແລ້ວ, ຈີນ, ຫວຽດນາມ ແລະ ແດນມາກ ແມ່ນບັນດາປະເທດມີອັດຕາຜູ້ຍອມສັກວັກຊິນ ໂຄວິດ - 19 ສູງສຸດ. 90% ຜູ້ຖືກຖາມຢູ່ ທັງ ຫວຽດນາມ, ຈີນ ແລະ ແດນມາກ ໃຫ້ຮູ້ວ່າ ເຂົາເຈົ້າຈະສັກວັກຊິນກັນພະຍາດໂຄວິດ - 19.
ໄປຄຽງຄູ່ກັນນັ້ນ, ການສຳຫຼວດດັ່ງກ່າວ ກໍສຳຫຼວດກ່ຽວກັບລະດັບຄວາມເພິ່ງພໍໃຈຂອງປະຊາຊົນ ສຳລັບວິທີຄວບຄຸມໂລກລະບາດຂອງລັດຖະບານ. ຢູ່ ຫວຽດນາມ, 100% ຜູ້ຖືກຖາມ ລ້ວນແຕ່ສະໜັບສະໜູນຕໍ່ບັນດາມາດຕະການປ້ອງກັນ, ສະກັດກັ້ນໂລກລະບາດຂອງລັດຖະບານ.
(ແຫຼ່ງຄັດຈາກ VOV)


text:
ມີດຕັດຜົມຖືກ ນຳ ໃຊ້ໂດຍຜູ້ຊ່ຽວຊານກໍ່ຄືຂອງຄົນໃນທ້ອງຖິ່ນ. ພວກເຂົາບໍ່ສາມາດເທົ່າກັບມີດຕັດປົກກະຕິ. ພວກເຂົາສາມາດຖືກນໍາໃຊ້ໂດຍຜູ້ຊ່ຽວຊານຫລືຄົນທົ່ວໄປເພື່ອຈຸດປະສົງຕັດຜົມ. ມີດຕັດປົກກະຕິບໍ່ໄດ້ເຮັດ ສຳ ລັບຕັດຜົມ. ມີດຕັດຜົມໃນ Athens, Greece ສັນຍາວ່າທ່ານດີເລີດແລະຄຸນນະພາບ.
ກົດບ່ອນນີ້ເພື່ອຊອກຫາເຄື່ອງຕັດຜົມທີ່ດີທີ່ສຸດ
ຄວາມ ສຳ ຄັນຂອງການມີເຄື່ອງຕັດຜົມ
ມີດຕັດຜົມຖືກອອກແບບມາ ສຳ ລັບຕັດຜົມໂດຍສະເພາະ. ມີດຕັດປົກກະຕິບໍ່ໄດ້ຖືກອອກແບບມາເພື່ອຈຸດປະສົງຕັດຜົມ. ຖ້າທ່ານ ກຳ ລັງຊອກຫາມີດຕັດຜົມທີ່ດີທີ່ສຸດເພື່ອໃຊ້ເຄື່ອງຕັດຜົມໃນ Athens, ປະເທດເກຣັກແມ່ນຕົວເລືອກທີ່ດີທີ່ສຸດ.
ການ ນຳ ໃຊ້ທີ່ສະດວກ
ຜູ້ຕັດຜົມສ່ວນໃຫຍ່ໄດ້ຮັບການຕັດແລະຮອຍເປື້ອນຢູ່ໃນມືຂອງພວກເຂົາ. ສິນຄ້າຂອງພວກເຮົາບໍ່ຕົກຢູ່ໃນ ໝວດ ນີ້. ມັນຖືກຜະລິດອອກມາຫຼັງຈາກຄວາມຄິດແລະຄວາມພະຍາຍາມທີ່ຍິ່ງໃຫຍ່. ການຈັບຂອງມີດຕັດໄດ້ຖືກອອກແບບໃນແບບທີ່ເຮັດໃຫ້ມັນປອດໄພຫຼາຍໃນການໃຊ້. ເຄື່ອງຕັດຜົມຕັດຜົມຢູ່ເມືອງ Athens, ປະເທດເກຣັກຈະຊ່ວຍຫຼຸດຜ່ອນຄວາມສ່ຽງທີ່ຈະມີຮອຍເປື້ອນໃນການຕັດຂອງມືຂອງທ່ານ.
ຕັດຜົມຂອງຄວາມປາຖະຫນາຂອງທ່ານ
ທ່ານສາມາດຕັດຜົມຕາມຄວາມປາຖະ ໜາ ຂອງທ່ານ. ເຄື່ອງຕັດຜົມຕັດຜົມໃນ Athens, ປະເທດເກຣັກຖືກໃຊ້ໂດຍຜູ້ຊ່ຽວຊານເພື່ອໃຫ້ໄດ້ຜົນທີ່ດີເລີດ. ມີດຕັດເຫຼົ່ານີ້ແຕກຕ່າງຈາກປົກກະຕິ. ຈຸດເດັ່ນທີ່ສຸດແມ່ນການອອກແບບແລະຮູບຮ່າງຂອງມັນ. ຕັດງ່າຍແລະລຽບງ່າຍໃນການຕັດຜົມຈາກ. ເຄື່ອງຕັດຜົມໃນ Athens, ປະເທດເກຣັກໄດ້ຮັບຄວາມໄວ້ວາງໃຈສູງຈາກມືອາຊີບ. ເມື່ອທ່ານໄດ້ເຄື່ອງຕັດຜົມຂອງພວກເຮົາໃນ Athens, ປະເທດເກຣັກທ່ານຈະບໍ່ເຄີຍໃຊ້ຜະລິດຕະພັນອື່ນອີກ
ອ່ານເພີ່ມເຕີມກ່ຽວກັບການເລືອກເຄື່ອງຕັດຜົມທີ່ມີດຕັດ (ຄູ່ມື) ຢູ່ນີ້!
ຮັບຕັດຜົມຕັດຜົມທ່ານຕ້ອງການ
ພວກເຮົາມີມີດຕັດຜົມຫລາກຫລາຍຢ່າງທີ່ທ່ານ ກຳ ລັງຈະມັກ. ເຄື່ອງຕັດຜົມໃນ Athens, ປະເທດເກຣັກມາໃນລະດັບລາຄາທີ່ແຕກຕ່າງກັນແລະມີຄຸນນະພາບດີທີ່ສຸດ. ທ່ານສາມາດໄດ້ຮັບຊົງຜົມຕາມຄວາມປາຖະ ໜາ ຂອງທ່ານໂດຍການໃຊ້ເຄື່ອງຕັດຜົມຂອງພວກເຮົາ. ເຄື່ອງຕັດຜົມໃນ Athens, ປະເທດເກຣັກແມ່ນຜະລິດຕະພັນທີ່ດີທີ່ສຸດທີ່ມີຢູ່ໃນທົ່ວປະເທດ.
ທ່ານສາມາດໄດ້ຮັບຕັດຜົມທີ່ທ່ານຕັດຜົມຈາກ ໜ້າ ຂອງພວກເຮົາ. ເຄື່ອງຕັດຜົມຂອງພວກເຮົາໃນ Athens, ປະເທດເກຣັກປະຕິບັດທຸກຄວາມຕ້ອງການຂອງຜະລິດຕະພັນທີ່ທ່ານ ກຳ ລັງຊອກຫາ, ສັນຍາວ່າຈະໄດ້ຜົນດີທີ່ສຸດ.
ຜະລິດຕະພັນທີ່ທ່ານຈະບໍ່ພົບຢູ່ບ່ອນອື່ນ
ຄຸນນະພາບແມ່ນຄຸນລັກສະນະນິຍາມທີ່ສຸດຂອງຜະລິດຕະພັນຂອງພວກເຮົາ. ພວກເຮົາຜະລິດຜະລິດຕະພັນຂອງພວກເຮົາໃນລະດັບທີ່ດີເລີດ. ພວກເຮົາຂໍໃຫ້ລູກຄ້າແບ່ງປັນຄວາມຄິດເຫັນກັບພວກເຮົາເພື່ອເຮັດໃຫ້ຜະລິດຕະພັນຂອງພວກເຮົາດີຂື້ນ. ພວກເຮົາເຊື່ອໃນການໃຫ້ບໍລິການທີ່ມີຄຸນນະພາບດີທີ່ສຸດທີ່ເຮັດໃຫ້ຜະລິດຕະພັນຂອງພວກເຮົາທົນທານແລະໃຊ້ງ່າຍ.
ຄຸນະພາບສະແດງຕົວເອງ
ພວກເຮົາບໍ່ເຄີຍປະນີປະນອມຜະລິດຕະພັນຂອງພວກເຮົາ. ເຄື່ອງຕັດຜົມຕັດຜົມຢູ່ເມືອງ Athens, ປະເທດເກຣັກຖືກຖືວ່າເປັນສິ່ງ ໜຶ່ງ ທີ່ດີທີ່ສຸດ. ວັດສະດຸທີ່ດີທີ່ສຸດແມ່ນໃຊ້ໃນການຜະລິດສິນຄ້າຂອງພວກເຮົາ. ພວກເຮົາມີພະນັກງານທີ່ມີທັກສະແລະມີຄຸນວຸດທິສູງ. ຜະລິດຕະພັນຂອງພວກເຮົາຍັງມີລາຄາບໍ່ແພງທີ່ທ່ານສາມາດຊື້ມັນໄດ້. ເຈົ້າຂອງຮ້ານນ້ອຍໆຄວນຕິດຕໍ່ຫາພວກເຮົາເພື່ອໃຫ້ໄດ້ລາຄາແລະສິນຄ້າດີທີ່ສຸດ. ພວກເຮົາໃຫ້ບໍລິການທີ່ມີຄຸນນະພາບແລະລາຄາທີ່ ເໝາະ ສົມ.
ທ່ານບໍ່ເຄີຍພົບກັບຄຸນລັກສະນະດັ່ງກ່າວລວມເຂົ້າກັນຢູ່ໃນຜະລິດຕະພັນ ໜຶ່ງ ຢູ່ບ່ອນອື່ນ. ລາຄາຕໍ່າກວ່າບໍ່ມີຜົນກະທົບຕໍ່ຄຸນນະພາບຂອງສິນຄ້າ. ພວກເຮົາຕອບສະ ໜອງ ຄຸນນະພາບທີ່ດີທີ່ສຸດໃນລາຄາທີ່ຕໍ່າກວ່າ ສຳ ລັບຜູ້ທີ່ບໍ່ສາມາດຊື້ຜະລິດຕະພັນທີ່ມີລາຄາແພງເພື່ອໃຫ້ທຸກຄົນສາມາດວາງມືໃສ່ຜະລິດຕະພັນທີ່ດີທີ່ສຸດຂອງພວກເຮົາ.


text:
ຂ່າວສານ
ໃນຕອນບ່າຍຂອງວັນທີ 28 ກຸມພາ 2018 ທີ່ຫ້ອງປະຊຸມໃຫຍ່ ສຳນັກງານຄະນະກຳມະການຄຸ້ມຄອງຫຼັກຊັບ, ທ່ານ ນາງ ສາຍສະໝອນ ຈັນທະຈັກ ຫົວໜ້າສຳນັກງານຄະນະກຳມະການຄຸ້ມຄອງຫຼັກຊັບ ໄດ້ຕ້ອນຮັບແຂກທີ່ມາຈາກຕະຫຼາດທຶນໄທ 5 ພາກສ່ວນ ຄື: ຄະນະກຳມະການຄຸ້ມຄອງຫຼັກຊັບ ແລະ ຕະຫຼາດຫຼັກຊັບປະເທດໄທ, ຕະຫຼາດຫຼັກຊັບແຫ່ງປະເທດໄທ, ບໍລິສັດຫຼັກຊັບບົວຫຼວງ, ບໍລິສັດຫຼັກຊັບເຄທີຊີມມິໂກ້ ແລະ ທະນາຄານບາງກອກ ມະຫາຊົນ ເປັນຈຳນວນທັງໝົດ 17 ທ່ານ ຊຶ່ງນຳໂດຍທ່ານ ຣະພີ ສຸຊາຣິທະກູນ ເລຂາທິການຄະນະກຳມະການຄຸ້ມຄອງຫຼັກຊັບ ແລະ ຕະຫຼາດຫຼັກຊັບໄທ ພ້ອມທັງທ່ານ ປ.ອ ພາກອນ ປີຕະທະວັດໄຊ ປະທານ ແລະ ກຳມະການຕະຫຼາດຫຼັກຊັບແຫ່ງປະເທດໄທ.
ຈຸດປະສົງຂອງກອງປະຊຸມດັ່ງກ່າວ ແມ່ນເພື່ອແລກປ່ຽນບົດຮຽນເຊິ່ງກັນ ແລະ ກັນກ່ຽວກັບຄວາມສຳຄັນຂອງການພັດທະນາຜະລິດຕະພັນໃນຕະຫຼາດທຶນ ໂດຍສະເພາະແມ່ນໃບສັນຍາຮັບຝາກຫຼັກຊັບ (Depository Receipt) ຊຶ່ງເປັນເຄື່ອງມືທາງການເງິນປະເພດໜຶ່ງທີ່ຈະຊ່ວຍໃຫ້ຕະຫຼາດຫຼັກຊັບມີສະພາບຄ່ອງເພີ່ມຂຶ້ນ, ມີການຮັບປະກັນການຊອກຫາລາຄາຢ່າງຖືກຕ້ອງ ແລະ ດຶງດູດເມັດເງິນຈາກຜູ້ລົງທຶນຕ່າງປະເທດໄດ້ຫຼາຍຂຶ້ນຢ່າງເປັນຮູບປະທຳ. ພ້ອມນັ້ນ, ການພົບປະໃນຄັ້ງນີ້ຍັງເປັນການຮັດແໜ້ນສາຍພົວພັນລະຫວ່າງຜູ້ຄຸ້ມຄອງ ແລະ ພາກສ່ວນທີ່ກ່ຽວຂ້ອງໃນວຽກງານຕະຫຼາດທຶນຂອງທັງສອງປະເທດອີກດ້ວຍ. ພ້ອມນີ້, ໃນຕອນທ້າຍຂອງກອງປະຊຸມດັ່ງກ່າວ ທ່ານ ນ. ສາຍສະໝອນ ຈັນທະຈັກ ກໍ່ໄດ້ຕີລາຄາສູງຕໍ່ການແລກປ່ຽນບົດຮຽນໃນຄັ້ງນີ້ ແລະ ຫວັງວ່າໃນຕໍ່ໜ້າຍັງຈະໄດ້ຮັບການຊ່ວຍເຫຼືອ ແລະ ແລກປ່ຽນບົດຮຽນໃນຕະຫຼາດທຶນເພື່ອພັດທະນາຕະຫຼາດທຶນລາວໃຫ້ມີປະສິດທິພາບ ແລະ ຍືນຍົງ.
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່, ສຸລິຍາ ໝື່ນວິເສດ.


text:
ມີເດຍລາວແຂວງອັດຕະປື ໂດຍ: ໄຊຍະສິນ ໃນຕອນເຊົ້າຂອງວັນທີ 11 ມີນາ 2021 ກອງປະຊຸມອົງການປົກຄອງແຂວງອັດຕະປື ງວດທີ I ປີ2021 ໄດ້ເປີດຂຶ້ນຢ່າງເປັນທາງການ ທີ່ຫ້ອງປະຊຸມຊັ້ນ5 ຕຶກສຳນັກງານອົງການປົກຄອງແຂວງ ໂດຍພາຍໃຕ້ການເປັນປະທານ ຂອງ ທ່ານ ເລັດ ໄຊຍະພອນ ກຳມະການສູນກາງພັກ, ເລຂາພັກແຂວງ ເຈົ້າແຂວງໆອັດຕະປື, ຫົວໜ້າອົງການປົກຄອງແຂວງ, ມີບັນດາທ່ານສະມາຊິກອົງການປົກຄອງແຂວງ ແລະ ແຂກທີ່ຖືກເຊີນຈາກສະພາປະຊາຊົນແຂວງ, ພະແນກການ, ອົງການທຽບເທົ່າພະແນກ, ຫ້ອງການ, ລັດວິສາຫະກິດອອ້ມຂ້າງແຂວງ ແລະ 5 ເມືອງ ທີ່ບໍ່ແມ່ນສະມາຊິກອົງການປົກຄອງແຂວງເຂົ້າຮ່ວມ.
ໂອກາດທີ່ມີຄວາມໝາຍສຳຄັນນີ້ ທ່ານ ເລັດ ໄຊຍະພອນ ໄດ້ໃຫ້ກຽດມີຄຳເຫັນກ່າວເປີດກອງປະຊຸມວ່າ: ໂດຍປະຕິບັດຕາມກົດໝາຍການປົກຄອງທ້ອງຖິ່ນ ກໍ່ຄືການກະກຽມຕົວຈິງ ມື້ນີ້ພວກເຮົາພ້ອມກັນດຳເນີນກອງປະຊຸມອົງການປົກຄອງແຂວງ ປະຈຳໄຕມາດທີ I ປີ2021 ຢ່າງເປັນທາງການ ຊຶ່ງເປັນກອງປະຊຸມທີ່ມີຄວາມໝາຍສຳຄັນຍິ່ງ ໃນການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີXI ຂອງພັກ ເວົ້າລວມ, ເວົ້າສະເພາະກໍ່ຄືອົງຄະນະພັກແຂວງຂອງພວກເຮົາ ໃຫ້ເຂົ້າສູ່ຊີວິດຕົວຈິງ ແລະ ເປັນຮູບປະທຳເປັນກ້າວໆ. ກອງປະຊຸມເທື່ອນີ້ໄດ້ໄຂຂຶ້ນໃນທ່າມກາງບັນຍາກາດທີ່ທົ່ວພັກ-ທົ່ວລັດ ແລະ ທົ່ວປວງຊົນລາວທັງຊາດ ພວມເບີກບານມ່ວນຊື່ນ ຕໍ່ຜົນສຳເລັດບັ້ນເລືອກຕັ້ງສະມາຊິກສະພາແຫ່ງຊາດຊຸດທີ່ IX ແລະ ເລືອກຕັ້ງສະມາຊິກສະພາປະຊາຊົນແຂວງ ຊຸດທີ່ II ທີ່ຫາກໍ່ຜ່ານພົ້ນໄປ ຢ່າງເປັນຂະບວນການຟົດຟື້ນ ແລະ ກວ້າງຂວາງ; ການດຳເນີນກອງປະຊຸມຄັ້ງນີ້ຮຽກຮ້ອງມາຍັງບັນດາທ່ານທັງໝົດ ຈົ່ງພ້ອມກັນເຊີດຊູຄວາມຮັບຜິດຊອບ, ເອົາໃຈໃສ່ຄົ້ນຄວ້າປຶກສາຫາລືຕໍ່ບັນຫາຕ່າງໆ ໃຫ້ລະອຽດຖີ່ຖ້ວນເລິກເຊິ່ງ, ຊອກໃຫ້ເຫັນດ້ານດີ, ດ້ານອອ່ນ, ບົດຮຽນຖອດຖອນໄດ້, ປະກອບຄຳເຫັນອັນເປັນປະໂຫຍດ ເພື່ອພ້ອມກັນຊອກວິທີທາງແກ້ໄຂຢ່າງເໝາະສົມ ແລະ ກ້າວໄປເຖິງການຮັບຮອງບັນດາຄາດໝາຍສູ້ຊົນຂອງວຽກງານໃນແຕ່ລະດ້ານ. ພ້ອມນີ້ທ່ານຍັງໄດ້ກ່າວເປີດໃຫ້ດຳເນີນກອງປະຊຸມຂຶ້ນຢ່າງເປັນທາງການ.
ກອງປະຊຸມຄັ້ງນີ້ ຈະໄດ້ສະຫຼຸບຕີລາຄາຄືນ ການຈັດຕັ້ງປະຕິບັດ ມະຕິກອງປະຊຸມອົງການປົກຄອງແຂວງ ໃນໄລຍະຜ່ານມາ, ຜ່ານແຜນດຳເນີນງານຂອງອົງການປົກຄອງແຂວງ ໄລຍະ 5 ປີ (2021-2025), ສະຫຼຸບຕີລາຄືນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ການຄຸ້ມຄອງລາຍຮັບ-ລາຍຈ່າຍງົບປະມານ, ການຈັດຕັ້ງປະຕິບັດວຽກງານຕາມ 4 ວາລະໃຫຍ່ຂອງແຂວງ ປີ2020 ແລະ ທິດທາງ ປີ2021, ຮັບຟັງການລາຍງານການຈັດຕັ້ງປະຕິບັດວຽກຈັດສັນທີ່ດິນ, ຄຸ້ມຄອງຊັບພະຍາກອນທຳມະຊາດ ແລະ ສິ່ງແວດລ້ອມແບບຮອບດ້ານຂອງແຂວງ, ການສະຫຼຸບລາຍງານວຽກສ້າງບ້ານຕາມທິດສັງຄົມນິຍົມ, ການຟື້ນຟູໄພພິບັດ ຢູ່ເມືອງສະໜາມໄຊ, ວຽກງານສະກັດກັ້ນ ແລະ ຕອບໂຕ້ການແຜ່ລະບາດຂອງພະຍາດ COVID-19 ແລະ ວຽກງານການພົວພັນຮ່ວມມື ລະຫວ່າງ ແຂວງອັດຕະປື ແລະ ແຂວງອານຮຸຍ ( ສປ ຈີນ ) ໃນໄລຍະປີ 2020 ແລະ ທິດທາງປີ 2021. ພ້ອມນັ້ນຍັງຈະໄດ້ຮັບຟັງ ການລາຍງານບາງບັນຫາທີ່ເກີດຂຶ້ນ ໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມຂອງແຂວງ ແລະ ການປະກອບຄຳເຫັນ ຈາກບັນດາພະແນກການ ອົງການອອ້ມຂ້າງແຂວງ ແລະ ບັນດາເມືອງ ເພື່ອເປັນການປຶກສາຫາລືກັນ ເຮັດໃຫ້ກອງປະຊຸມມີເນື້ອໃນສົມບູນ ແລະ ມີມະຕິເອກະພາບກັນ.
ກອງປະຊຸມດັງກ່າວຈະໄດ້ດຳເນີນເປັນເວລາ 1 ວັນ ສຳເລັດ.


text:
ໃນລະຫວ່າງວັນທີ 2-6 ກຸມພາ 2021, ທ່ານ ຈັນສີ ໂພສີຄຳ ຮອງປະທານຄະນະກຳມະການເລືອກຕັ້ງລະດັບຊາດ ພ້ອມດ້ວຍຄະນະ ໄດ້ເຄື່ອນໄຫວເຮັດວຽກຢູ່ 4 ແຂວງພາກເໜືອ, ຜົ້ງສາລີ, ຫຼວງນ້ຳທາ, ອຸດົມໄຊ ແລະ ບໍ່ແກ້ວ ເພື່ອຕິດຕາມ-ຊຸກຍູ້ ການກະກຽມ ແລະ ດຳເນີນການເລືອກຕັ້ງສະມາຊິກສະພາແຫ່ງຊາດ (ສສຊ) ຊຸດທີ IX ແລະ ສະພາປະຊາຊົນແຂວງ (ສສຂ) ຊຸດທີ II. ໃຫ້ການຕ້ອນຮັບຄະນະໃນການຢ້ຽມຢາມເຮັດວຽກຄັ້ງນີ້ ມີປະທານຄະນະກຳມະການເລືອກຕັ້ງຂັ້ນແຂວງ ພ້ອມດ້ວຍຄະນະ ເຊິ່ງຢູ່ແຂວງຜົ້ງສາລີ ມີທ່ານ ຄຳຜອຍ ວັນນະສານ ກຳມະການສູນກາງພັກ, ເລຂາພັກແຂວງ, ປະທານຄະນະກຳມະການເລືອກຕັ້ງແຂວງຜົ້ງສາລີ; ຢູ່ແຂວງຫຼວງນໍ້າທາ ມີທ່ານ ຄຳໄຫຼ ສີປະເສີດ ກຳມະການສູນກາງພັກ, ເລຂາພັກແຂວງ, ປະທານຄະນະກຳມະການເລືອກຕັ້ງແຂວງຫຼວງນໍ້າທາ; ແຂວງອຸດົມໄຊ ມີທ່ານ ບຸນຄົງ ຫຼ້າຈຽມພອນ ກຳມະການສຳຮອງສູນກາງພັກ, ຮັກສາການເລຂາພັກແຂວງ, ປະທານຄະນະກຳມະການເລືອກຕັ້ງແຂວງອຸດົມໄຊ ແລະ ຢູ່ແຂວງບໍ່ແກ້ວ ໃຫ້ການຕ້ອນຮັບໂດຍທ່ານ ປອ ບົວຄົງ ນາມມະວົງ ກຳມະການສູນກາງພັກ, ເລຂາພັກແຂວງ, ປະທານຄະນະກຳມະການເລືອກຕັ້ງແຂວງບໍ່ແກ້ວ.
ຢູ່ແຕ່ລະແຂວງ, ທ່ານ ຈັນສີ ໂພສີຄຳ ພ້ອມດ້ວຍຄະນະໄດ້ເຮັດວຽກຮ່ວມກັບຄະນະກຳມະການເລືອກຕັ້ງຂັ້ນແຂວງ, ຂັ້ນເມືອງ ແລະ ໜ່ວຍເລືອກຕັ້ງຂັ້ນບ້ານ; ຢູ່ແຕ່ລະບ່ອນ ຄະນະຮັບຜິດຊອບໄດ້ລາຍງານສະພາບການກະກຽມຄວາມພ້ອມຮອບດ້ານໃນບັ້ນເລືອກຕັ້ງ ສສຊ ແລະ ສສຂ ຄັ້ງນີ້ ເຊິ່ງຢູ່ແຂວງຜົ້ງສາລີ ມີຜູ້ອອກຮັບສະໝັກເລືອກຕັ້ງເປັນ ສສຊ ຊຸດທີ IX ຈຳນວນ 9 ທ່ານ ເລືອກເອົາ 6 ທ່ານ, ຜູ້ສະໝັກ ສສຂ ຊຸດທີ II ມີ 38 ທ່ານ ເລືອກເອົາ 24 ທ່ານ, ຈໍານວນຜູ້ມີສິດປ່ອນບັດເລືອກຕັ້ງທີມີອາຍຸ 18 ປີ ຂຶ້ນໄປ ໃນທົ່ວແຂວງຜົ້ງສາລີ ມີທັງໝົດ 115.666 ຄົນ, ຍິງ 56.889 ຄົນ ແລະ ໄດ້ກໍານົດຈຸດເລືອກຕັ້ງທັງໝົດມີ 241 ໜ່ວຍ. ແຂວງຫຼວງນ້ຳທາ ມີຜູ້ສະໝັກຮັບເລືອກຕັ້ງເປັນ ສສຊ ຊຸດທີ IX ຈຳນວນ 9 ທ່ານ ເລືອກເອົາ 6 ທ່ານ, ຜູ້ສະໝັກ ສສຂ ຊຸດທີ II ມີ 31 ທ່ານ ເລືອກເອົາ 21 ທ່ານ, ຈໍານວນຜູ້ມີສິດປ່ອນບັດເລືອກຕັ້ງທົ່ວແຂວງຫຼວງນ້ຳທາ ມີ 118.870 ຄົນ, ຍິງ 59.310 ຄົນ ແລະ ມີໜ່ວຍເລືອກຕັ້ງທັງໝົດ 294 ໜ່ວຍ. ແຂວງອຸດົມໄຊ ມີຜູ້ອອກສະໝັກຮັບເລືອກຕັ້ງເປັນ ສສຊ ຊຸດທີ IX ຈຳນວນ 10 ທ່ານ ເລືອກເອົາ 7 ທ່ານ, ຜູ້ສະໝັກ ສສຂ ຊຸດທີ II ມີ 39 ທ່ານ ເລືອກເອົາ 25 ທ່ານ, ຈໍານວນຜູ້ມີສິດປ່ອນບັດເລືອກຕັ້ງທົ່ວແຂວງອຸດົມໄຊ ມີ 214.896 ຄົນ, ຍິງ 104.547 ຄົນ, ມີໜ່ວຍເລືອກຕັ້ງທັງໝົດ 450 ໜ່ວຍ. ແຂວງບໍ່ແກ້ວ ມີຜູ້ອອກສະໝັກຮັບເລືອກຕັ້ງເປັນ ສສຊ ຊຸດທີ IX ຈຳນວນ 9 ທ່ານ ເລືອກເອົາ 6 ທ່ານ, ຜູ້ສະໝັກ ສສຂ ຊຸດທີ II ມີ 31 ທ່ານ ເລືອກເອົາ 21 ທ່ານ, ຈໍານວນຜູ້ມີສິດປ່ອນບັດເລືອກຕັ້ງທົ່ວແຂວງບໍ່ແກ້ວ ມີ 118.099 ຄົນ, ຍິງ 53.311 ຄົນ ແລະ ມີໜ່ວຍເລືອກຕັ້ງທັງໝົດ 189 ໜ່ວຍ.
ຢູ່ແຕ່ລະຈຸດທີ່ໄດ້ລົງເຄື່ອນໄຫວຢ້ຽມຢາມ-ເຮັດວຽກ, ທ່ານ ຈັນສີ ໂພສີຄຳ ໄດ້ມີຄຳເຫັນໂອ້ລົມອະທິບາຍກ່ຽວກັບຄວາມໝາຍຄວາມສຳຄັນໃນການເລືອກຕັ້ງ ສສຊ ແລະ ສສຂ; ການເລືອກຕັ້ງດັ່ງກ່າວເປັນການປັບປຸງການຈັດຕັ້ງເບື້ອງລັດ ແລະ ເປັນການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ ເຊິ່ງເປັນພັນທະ ແລະ ກຽດສັກສີຂອງພົນລະເມືອງລາວ ທີ່ຈະໄດ້ໃຊ້ສິດປະຊາທິປະໄຕຂອງຕົນ ປ່ອນບັດເລືອກຕັ້ງເອົາຜູ້ແທນຂອງຕົນເຂົ້າໃນອົງການນິຕິບັນຍັດ (ສະພາ) ເຊິ່ງເປັນອົງການຕົວແທນສິດ ແລະ ຜົນປະໂຫຍດລວມຂອງປະຊາຊົນລາວບັນດາເຜົ່າ, ເປັນອົງການທີ່ໄດ້ຮັບມອບໝາຍສິດອຳນາດຈາກປະຊາຊົນ ແລະ ສະມາຊິກສະພາກໍ່ເປັນຕົວແທນແຫ່ງສິດ ແລະ ຜົນປະໂຫຍດຂອງປະຊາຊົນ, ໄດ້ຮັບການເລືອກຕັ້ງຈາກປະຊາຊົນ ແລະ ປະຊາຊົນມີສິດກວດກາສະມາຊິກສະພາ ຫຼື ຜູ້ແທນຂອງຕົນຕະລອດໄລຍະການປະຕິບັດໜ້າທີ່ວຽກງານ. ກອງປະຊຸມຄັ້ງປະຖົມມະເລີກຂອງສະພາແຫ່ງຊາດແຕ່ລະຊຸດ ຈະໄດ້ເລືອກຕັ້ງເອົາປະທານປະເທດ, ຮອງປະທານປະເທດ, ເລືອກຕັ້ງເອົານາຍົກລັດຖະມົນຕີ, ປະທານສະພາ, ປະທານ ແລະ ຫົວໜ້າ ອົງການຕຸລາການ (ປະທານສານ ແລະ ຫົວໜ້າອົງການໄອຍະການປະຊາຊົນສູງສຸດ), ພິຈາລະນາ-ຮັບຮອງເອົາຄະນະລັດຖະບານ, ແຜນພັດທະນາເສດຖະກິດ-ສັງຄົມແຫ່ງຊາດ, ຕົກລົງ ແລະ ພິຈາລະນາຮັບຮອງເອົາບັນຫາສຳຄັນຕ່າງໆຂອງຊາດ ຕາມພາລະບົດບາດຂອງສະພາແຫ່ງຊາດທີ່ໄດ້ກຳນົດໄວ້ໃນກົດໝາຍ… ໃນກອງປະຊຸມຄັ້ງປະຖົມມະເລີກຂອງສະພາປະຊາຊົນແຂວງກໍ່ເຊັ່ນດຽວກັນ ຈະໄດ້ເລືອກຕັ້ງເອົາບຸກຄະລາກອນການນຳຂອງແຂວງ ເຊັ່ນ: ເຈົ້າແຂວງ, ຮອງເຈົ້າແຂວງ, ປະທານ ແລະ ຮອງປະທານສະພາປະຊາຊົນແຂວງ, ປະທານສານປະຊາຊົນແຂວງ, ຫົວໜ້າໄອຍະການປະຊາຊົນແຂວງ, ພິຈາລະນາ ຮັບຮອງເອົາແຜນພັດທະນາເສດຖະກິດ-ສັງຄົມຂອງແຂວງ ແລະ ບັນຫາສຳຄັນຕ່າງໆຂອງແຂວງ ຕາມພາລະບົດບາດຂອງສະພາປະຊາຊົນແຂວງ.
ບັນດາການນຳທີ່ຖືກເລືອກຕັ້ງໃນສະພາ ຈະເປັນຜູ້ນຳເອົາແນວທາງນະໂຍບາຍຂອງພັກ ແລະ ແຜນພັດທະນາເສດຖະກິດ-ສັງຄົມຂອງລັດ ມານຳພາຈັດຕັ້ງຜັນຂະຫຍາຍສູ່ການພັດທະນາປະເທດຊາດ ແລະ ທ້ອງຖິ່ນຮາກຖານ ຕາມຄວາມມຸ່ງມາດປາດຖະໜາຂອງປະຊາຊົນພົນລະເມືອງລາວ. ດັ່ງນັ້ນ ຈິ່ງເວົ້າໄດ້ວ່າ ການໄປໃຊ້ສິດປະຊາທິປະໄຕປ່ອນບັດເລືອກຕັ້ງ ສສຊ ແລະ ສສຂ ແມ່ນສິດ, ພັນທະ ແລະ ກຽດສັກສີຂອງພົນລະເມືອງລາວຢ່າງແທ້ຈິງ, ການເລືອກຕັ້ງ ຕ້ອງຮັບປະກັນໃຫ້ໄດ້ ສາມຮ້ອຍສ່ວນຮ້ອຍ (ຮັບປະກັນຕື່ນຕົວມາໃຊ້ສິດ 100%, ຮັບປະກັນບໍ່ໃຫ້ບັດຕາຍ 100% ແລະ ຮັບປະກັນຄວາມສະຫງົບປອດໄພ 100%).
ຂ່າວ ແລະ ພາບ: ນັກຂ່າວກໍ່ສ້າງພັກ


text:
ຜູ້ວ່າການແຂວງ Kanagawa: ການຢ້ຽມຢາມ ຫວຽດນາມ ຂອງທ່ານນາຍົກລັດຖະມົນຕີ ຍີ່ປຸ່ນ Suga Yoshihide ຈະປະກອບສ່ວນເພີ່ມທະວີການຮ່ວມສຳພັນລະຫວ່າງສອງປະເທດ
ຕອນບ່າຍວັນທີ 15 ຕຸລາ, ທ່ານ ຫວູຮົ່ງນາມ ເອກອັກຄະລັດຖະທູດ ຫວຽດນາມ ປະຈຳ ຍີ່ປຸ່ນ ແລະ ທ່ານ Yuji Kuroiwa ຜູ້ວ່າການແຂວງ Kanagawa, ໄດ້ເຂົ້າຢ້ຽມຂ່ຳນັບ ທ່ານ Suga Yoshihide ນາຍົກລັດຖະມົນຕີ ຍີ່ປຸ່ນ, ກ່ອນທີ່ຈະເດີນທາງມາຢ້ຽມຢາມ ຫວຽດນາມ ຢ່າງເປັນທາງການ.
ທ່ານ Yuji Kuroiwa ຜູ້ວ່າການແຂວງ Kanagawa (ພາບ: TTXVN)
ກ່າວຄຳເຫັນຕໍ່ບັນດານັກຂ່າວ ຢູ່ ໂຕກຽວ, ທ່ານ ຫວູຮົ່ງນາມໃຫ້ຮູ້ວ່າ ທີ່ການພົບປະ, ທ່ານໄດ້ລາຍງານຕໍ່ທ່ານນາຍົກລັດຖະມົນຕີ Suga Yoshihide ກ່ຽວກັບການພົວພັນລະຫວ່າງ ຫວຽດນາມ ກັບ ຍີ່ປຸ່ນ ເວົ້າລວມ ແລະ ແຂວງ Kanagawa ເວົ້າສະເພາະ, ກໍ່ຄືວຽກງານກະກຽມຂອງ ຫວຽດນາມ ໃຫ້ແກ່ການຢ້ຽມຢາມ. ທ່ານເອກອັກຄະລັດຖະທູດ ໄດ້ເນັ້ນໜັກວ່າ ປະຊາຊົນຫວຽດນາມ ສະແດງຄວາມຊົມເຊີຍ ຕໍ່ການຢ້ຽມຢາມຂອງທ່ານ ນາຍົກລັດຖະມົນຕີ ຍີ່ປຸ່ນ Suga Yoshihide,ພ້ອມທັງ ສະແດງຄວາມຫວັງວ່າ ການຢ້ຽມຢາມຄັ້ງນີ້ ຈະສ້າງຂີດໝາຍສຳຄັນໃນປະຫວັດສາດແຫ່ງການພົວພັນລະຫວ່າງ ສອງເທດ.
ສ່ວນທ່ານ Yuji Kuroiwa ໄດ້ແບ່ງປັນວ່າ ທ່ານ ນາຍົກລັດຖະມົນຕີ ຍີ່ປຸ່ນ Suga Yoshihide ກໍ່ສະແດງຄວາມເຊື່ອໝັ້ນວ່າ ການຢ້ຽມຢາມ ຫວຽດນາມ ຂອງທ່ານ ຈະແມ່ນການຢ້ຽມຢາມທີ່ມີລັກສະນະປະຫວັດສາດ, ປະກອບສ່ວນ “ເພີ່ມທະວີການຮ່ວມສຳພັນລະຫວ່າງ ຫວຽດນາມ ແລະ ຍີ່ປຸ່ນ ໃຫ້ຫຼາຍກ່ວາອີກ ໃນໄລຍະຈະມາເຖິງ”.
(ແຫຼ່ງຄັດຈາກ VOV)


text: ສສຊ ຮັບຟັງບົດສະຫຼຸຸບ ການເຄື່ອນໄຫວວຽກງານ 6 ເດືອນຕົ້ນປີ ແລະ ທິດທາງວຽກງານຈຸດສຸມ 6 ເດືອນທ້າຍ ປີ 2018 ຂອງສະພາແຫ່ງຊາດ ໃນກອງປະຊຸມສະໄໝສາມັນ ເທື່ອທີ 5 ຂອງສະພາແຫ່ງຊາດ ຊຸດທີ VIII, ວັນທີ 12 ມິຖຸນານີ້, ພາຍໃຕ້ການເປັນ ປະທານຂອງທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ. ທ່ານ ນາງ ສີໃສ ລືເດດມູນສອນ ຮອງປະທານສະພາແຫ່ງຊາດ ໄດ້ຜ່ານຮ່າງບົດສະຫຼຸຸບການເຄື່ອນໄຫວວຽກງານ 6 ເດືອນຕົ້ນປີ 2018 ໃຫ້ຮູ້ວ່າ: ຄະນະປະຈຳສະພາແຫ່ງຊາດ ໄດ້ນຳເອົາຄວາມເຫັນຂອງບັນດາທ່ານສະມາຊິກສະພາແຫ່ງຊາດ ມາພິຈາລະນາ, ຮຽບຮຽງ ເຂົ້າໃສ່ໃນການສ້າງ ແລະ ປັບປຸງກົດໝາຍ ທີ່ກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ VIII ຮັບ ຮອງສຳເລັດ 15 ສະບັບ ໄດ້ 100%, ໄດ້ປະສານສົມທົບກັບລັດຖະບານ, ອົງການທີ່ກ່ຽວຂ້ອງກະກຽມຄວາມພ້ອມ ໃນທຸກດ້ານເພື່ອນຳເອົາຮ່າງກົດໝາຍເຂົ້າພິຈາລະນາ, ຮັບຮອງໃນກອງປະຊຸມສະໄໝສາມັນ ເທື່ອທີ 5 ຂອງສະພາແຫ່ງ ຊາດ ຊຸດທີ VIII ຈຳນວນ 13 ສະບັບ (ກົດໝາຍສ້າງໃໝ່ 5 ສະບັບ, ປັບປຸງ 8 ສະບັບ) ເທົ່າ 86% ຂອງແຜນການສ້າງ ແລະ ປັບປຸງກົດໝາຍ 15 ສະບັບ, ຄຽງຄູ່ກັນນັ້ນໄດ້ຕົກ ລົງບັນຫາສຳຄັນພື້ນຖານຂອງຊາດ ເປັນຕົ້ນ ແມ່ນໄດ້ພິຈາລະນາ, ຮັບຮອງເອົາບັນຫາ ຕ່າງໆຕາມການສະເໜີຂອງ ລັດຖະບານ ແລະ ພາກສ່ວນທີ່ກ່ຽວຂ້ອງ ດ້ວຍການອອກມະຕິ ຈຳນວນທັງໝົດ 17 ສະບັບ, ໄດ້ຊຸກຍູ້ຕິດຕາມກວດກາ, ເກັບກຳຂໍ້ມູນການປະຕິບັດມະຕິຂອງກອງປະຊຸມສະພາແຫ່ງ ຊາດກ່ຽວກັບການອອກນິຕິກຳ ລຸ່ມກົດໝາຍ, ຜົນກະທົບຈາກ ການນຳໃຊ້ສານເຄມີອັນຕະລາຍເກີນຄ່າມາດຕະຖານ ສົ່ງ ຜົນກະທົບຕໍ່ສິ່ງແວດລ້ອມສັງຄົມ ແລະ ທຳມະຊາດ ແລະ ມະຕິກອງປະຊຸມຮ່ວມຄະນະປະຈຳສະພາແຫ່ງຊາດ ກັບລັດ ຖະບານກ່ຽວກັບການຊົດເຊີຍ ຜົນກະທົບຈາກການລົງທຶນ ຂອງລັດ ຊຶ່ງໄດ້ແຕ່ງຕັ້ງຄະນະ ລົງເຄື່ອນໄຫວເຮັດວຽກຢູ່ບາງ ກະຊວງ, ອົງການ ແລະ ທ້ອງຖິ່ນຈຳນວນໜຶ່ງ. ສຳລັບແຜນວຽກຈຸດສຸມ 6 ເດືອນທ້າຍປີ 2018 ແມ່ນ ຈະຮຽບຮຽງກົດໝາຍ ທີ່ກອງປະຊຸມສະໄໝສາມັນເທື່ອທີ 5 ຂອງສະພາແຫ່ງຊາດ ຊຸດທີ VIII ໄດ້ຮັບຮອງເອົາ, ປະສານສົມທົບກັບລັດຖະບານ, ພາກສ່ວນທີ່ກ່ຽວຂ້ອງຮີບຮ້ອນກະກຽມ ບັນດາຮ່າງກົດໝາຍທີ່ຈະນຳເຂົ້າພິຈາລະນາຢູ່ໃນກອງປະຊຸມສະໄໝສາມັນເທື່ອທີ 6 ຂອງສະພາແຫ່ງຊາດ ຊຸດທີ VIII ຊຶ່ງມີຈຳນວນທັງໝົດ 14 ສະບັບ ໃນນັ້ນ ກົດໝາຍສ້າງໃໝ່ ຈຳນວນ 9 ສະບັບ, ສືບຕໍ່ຊີ້ນຳກົງຈັກຂອງສະພາແຫ່ງຊາດ ແລະ ກົງຈັກທີ່ຄະນະປະຈຳສະພາແຫ່ງຊາດສ້າງຕັ້ງ ເອົາໃຈໃສ່ປະສານສົມທົບແຕ່ຫົວທີ ກັບພາກສ່ວນທີ່ກ່ຽວຂ້ອງ ຄົ້ນຄວ້າເນື້ອໃນເອກະສານໃຫ້ເລິກເຊິ່ງ, ມີຂໍ້ມູນຄົບຖ້ວນ, ມີບ່ອນອີງດ້ານກົດໝາຍ, ນະໂຍບາຍ, ດ້ານວິຊາການຍົກໃຫ້ເຫັນດ້ານຕັ້ງໜ້າ ແລະ ສິ່ງທ້າທາຍຕ່າງໆ ເພື່ອສະໜອງໃຫ້ຄະນະປະຈຳສະພາແຫ່ງຊາດ ໃນການພິຈາລະນາຢູ່ກອງປະຊຸມຄະນະປະຈຳສະພາແຫ່ງຊາດ ໃຫ້ສອດຄ່ອງກັບ ແນວ ທາງນະໂຍບາຍ, ກົດໝາຍ ແລະ ແຜນພັດທະນາເສດຖະກິດ-ສັງຄົມແຕ່ລະໄລຍະ, ຮັບປະກັນໃຫ້ການຕົກລົງບັນຫາ ສຳຄັນຕ່າງໆມີປະສິດທິຜົນສູງ ແລະ ວຽກງານອື່ນໆ. ຫຼັງຈາກນັ້ນ, ບັນດາ ສສຊ ໄດ້ຜັດປ່ຽນກັນປະກອບຄຳຄິດ ຄຳເຫັນໃສ່ຮ່າງບົດລາຍງານ ດັ່ງກ່າວ ເພື່ອໃຫ້ເນື້ອໃນຖືກຕ້ອງ, ສົມບູນ ແລະ ຄົບຖ້ວນ.


text:
ຫວຽດນາມຕ້ອງມີການກະທຳ,ບືນຕົວຂຶ້ນເສີມຂະຫຍາຍແຫລ່ງຊັບພະຍາກອນມະນຸດຢ່າງຂະຫຍັນຂັນເຄື່ອນ, ປະດິດຄິດສ້າງ
ຕອນບ່າຍວັນທີ 19 ກັນຍາ, ໃນຂອບເຂດເວທີປາໄສການປະຕິຮູບ ແລະ ພັດທະນາຫວຽດນາມປີ 2019, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ຊີ້ນຳກອງປະຊຸມຄົບຄະນະ ດ້ວຍຫົວຂໍ້: “ການກະທຳເພື່ອ ຄວາມວັດທະນາຖາວອນຂອງ ຫວຽດນາມ”.
ເວທີປາໄສການປະຕິຮູບ ແລະ ພັດທະນາຫວຽດນາມປີ 2019
ກ່າວຄຳເຫັນທີ່ເວທີປາໄສ, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນຫນັກວ່າ: ຫວຽດນາມ ສ້າງຍຸດທະສາດພັດທະນາໄລຍະ 2021- 2030 ໃນສະພາບການສາກົນ, ພາກພື້ນ ມີການຜັນແປຫລາຍຢ່າງຍາກທີ່ຄາດຄະເນໄດ້. ສິ່ງນີ້ຮຽກຮ້ອງ ຫວຽດນາມ ຕ້ອງສືບຕໍ່ປະຕິບັດ 3 ຍຸດທະສາດກ່ຽວກັບການສ້າງລະບອບລະບຽບການໃຫ້ສົມບູນແບບ, ພັດທະນາພື້ນຖານໂຄງລ່າງ,ເສີມຂະຫຍາຍແຫລ່ງຊັບພະຍາກອນມະນຸດ ດ້ວຍບັນດາທັດສະນະພັດທະນາຢ່າງແຮງ.
“ທີຫນຶ່ງ ຕ້ອງຮັກສາສະພາບແວດລ້ອມສັນຕິພາບ, ສະຖຽນລະພາບດ້ານການເມືອງ, ສັງຄົມເພື່ອການພັດທະນາຢ່າງວ່ອງໄວ ແລະ ໝັ້ນຄົງ. ທີສອງ ປະຕິບັດການປ່ຽນແປງໃຫມ່ລະບອບນະໂຍບາຍດ້ານເສດຖະກິດຢ່າງແຮງ, ຫັນໄປສູ່ພື້ນຖານເສດຖະກິດການຕະຫລາດຢູ່ ຫວຽດນາມ ໃຫ້ທັນສະໄຫມ, ເຊື່ອມໂຍງ, ຮັບໃຊ້ປະຊາຊົນ, ວິສາຫະກິດ. ທີ ສາມ ເສີມຂະຫຍາຍກຳລັງແຮງພາຍໃນ. ທີ 4 ສ້າງພື້ນຖານເສດຖະກິດເອກະລາດ, ເປັນເຈົ້າຕົນເອງ, ມີຄວາມສາມາດຮັບມືຢ່າງສູງ. ທີ 5 ເປີດກວ້າງການພົວພັນຕ່າງປະເທດ, ເປັນເຈົ້າການໃນການເຊື່ອມໂຍງເຂົ້າກັບສາກົນຢ່າງເລິກເຊິ່ງ ກວ້າງຂວາງ, ປະຕິບັດສັນຍາ FTA ຢ່າງມີປະສິດທິຜົນ.”
(ແຫຼ່ງຄັດຈາກ VOV)


text:
ນີ້ແມ່ນຄັ້ງທີ 3 ສະພາແຫ່ງຊາດຫວຽດນາມ ຮັບດຳລົງຕຳແຫນ່ງປະທານ AIPA .
ທ່ານນາງ ຫງວຽນເຕື່ອງເວີນ ເລຂາທິການໃຫຍ່ ສະພາລັດຖະສະພາລະຫວ່າງຊາດ ອາຊຽນ
ພາບ:vietnam+
ໃນສະພາບການເກີດໂລກລະບາດໂຄວິດ 19, ເລື່ອງສະພາແຫ່ງຊາດ ຫວຽດນາມ ເປັນເຈົ້າການຫັນປ່ຽນຮູບການຈັດກອງປະຊຸມຜ່ານທາງອອນລາຍ ເປັນການສະແດງໃຫ້ເຫັນຄວາມໄຫວພິບ ແລະ ຈິດໃຈຄວາມຮັບຜິດຊອບ, ຄວາມຕັດສິນໃຈ ເມື່ອດຳລົງຕຳແຫນ່ງບົດບາດເປັນປະທານ AIPA ຢ່າງສຳເລັດຜົນ. ຕາມທ່ານນາງ ຫງວຽນເຕື່ອງເວີນ ເລຂາທິການໃຫຍ່ ສະພາລັດຖະສະພາລະຫວ່າງຊາດ ອາຊຽນ ແລ້ວ, ວຽກງານກະກຽມຢ່າງລອບຄອບຖິ່ຖ້ວນ, ເປັນມືອາຊີບຂອງ ສະພາແຫ່ງຊາດ ຫວຽດນາມ ໃຫ້ແກ່ AIPA 41 ໄດ້ສ້າງຂີດໝາຍອັນດີງາມ ແລະ ຄວາມເຊື່ອໝັ້ນໃນເພື່ອນມິດສາກົນ, ພາກພື້ນ. ເມື່ອຕອບສຳພາດຕໍ່ນັກຂ່າວຂ່າວສານຫວຽດນາມ ປະຈຳ ຈາກາຕາ ກ່ອນດຳເນີນກອງປະຊຸມສຳຄັນນີ້ ທ່ານນາງ ຫງວຽນເຕື່ອງເວີນ ໃຫ້ຮູ້ວ່າ: ນີ້ແມ່ນຄັ້ງທີ 3 ສະພາແຫ່ງຊາດຫວຽດນາມ ຮັບດຳລົງຕຳແຫນ່ງປະທານ AIPA ແລະ ເປັນເຈົ້າພາບຈັດຕັ້ງກອງປະຊຸມສະມັດຊາໃຫຍ່ AIPA ແລະ ເປັນຄັ້ງທຳອິດໃນປະຫວັດສາດ ກອງປະຊຸມນີ້ ຖືກຈັດຂຶ້ນຜ່ານທາງ ອອນລາຍ.
(ແຫຼ່ງຄັດຈາກ VOV)


text:
ເມື່ອຜູ້ ໜຶ່ງ ເລືອກທີ່ຈະເລີ່ມຕົ້ນການກຸສົນ, ໜຶ່ງ ໃນບາດກ້າວທີ່ ຈຳ ເປັນ ທຳ ອິດແມ່ນການເລືອກຮູບແບບທີ່ຖືກຕ້ອງຕາມກົດ ໝາຍ. ກົດ ໝາຍ ຂອງປະເທດໂຮນລັງຮູ້ຈັກອົງການຕ່າງໆທີ່ສາມາດເຮັດເປັນຮູບແບບທາງກົດ ໝາຍ ສຳ ລັບການກຸສົນຄື: ພື້ນຖານຂອງໂຮນລັງແລະສະມາຄົມໂຮນລັງ. ພື້ນຖານຂອງໂຮນລັງມັກຖືກເລືອກເປັນສ່ວນໃຫຍ່ໃນການສ້າງຄວາມໃຈບຸນ. ຄຸນລັກສະນະ ໜຶ່ງ ຂອງພື້ນຖານຂອງໂຮນລັງແມ່ນວ່າມັນບໍ່ມີສະມາຊິກ. ໂດຍພື້ນຖານແລ້ວ, ພື້ນຖານຂອງໂຮນລັງພຽງແຕ່ຕ້ອງມີອະໄວຍະວະດຽວ: ຄະນະ ກຳ ມະການ.
ມູນນິທິ Philanthropy & Charity
ເມື່ອຜູ້ ໜຶ່ງ ເລືອກທີ່ຈະເລີ່ມຕົ້ນການກຸສົນ, ໜຶ່ງ ໃນບາດກ້າວທີ່ ຈຳ ເປັນ ທຳ ອິດແມ່ນການເລືອກຮູບແບບທີ່ຖືກຕ້ອງຕາມກົດ ໝາຍ. ກົດ ໝາຍ ຂອງປະເທດໂຮນລັງຮູ້ຈັກອົງການຕ່າງໆທີ່ສາມາດເຮັດເປັນຮູບແບບທາງກົດ ໝາຍ ສຳ ລັບການກຸສົນຄື: ພື້ນຖານຂອງໂຮນລັງແລະສະມາຄົມໂຮນລັງ.
ພື້ນຖານຂອງໂຮນລັງມັກຖືກເລືອກເປັນສ່ວນໃຫຍ່ໃນການສ້າງຄວາມໃຈບຸນ. ຄຸນລັກສະນະ ໜຶ່ງ ຂອງພື້ນຖານຂອງໂຮນລັງແມ່ນວ່າມັນບໍ່ມີສະມາຊິກ. ໂດຍພື້ນຖານແລ້ວ, ພື້ນຖານຂອງໂຮນລັງພຽງແຕ່ຕ້ອງມີອະໄວຍະວະດຽວ: ຄະນະ ກຳ ມະການ. ພື້ນຖານຂອງໂຮນລັງມີຈຸດປະສົງເພື່ອບັນລຸເປົ້າ ໝາຍ ສະເພາະທີ່ໄດ້ກ່າວໄວ້ໃນບົດຂຽນຂອງການລວມຕົວ. ເປົ້າ ໝາຍ ນີ້ສາມາດບັນລຸໄດ້ໂດຍການໄດ້ຮັບການບໍລິຈາກ, ດຳ ເນີນທຸລະກິດຫຼືສະ ໝັກ ຂໍທຶນຊ່ວຍເຫຼືອລ້າ. ນອກຈາກນັ້ນ, ມັນຍັງຖືກຫ້າມ ສຳ ລັບພື້ນຖານໃນການແຈກຢາຍ ກຳ ໄລໃຫ້ຜູ້ກໍ່ຕັ້ງ, ບຸກຄົນທີ່ປະກອບເປັນສ່ວນ ໜຶ່ງ ຂອງອະໄວຍະວະຂອງມັນແລະບຸກຄົນອື່ນໆ. ກຸ່ມຄົນສຸດທ້າຍ ('ຄົນອື່ນ'), ເຖິງຢ່າງໃດກໍ່ຕາມ, ອາດຈະໄດ້ຮັບການຈ່າຍເງິນຕາບໃດທີ່ການຈ່າຍເງິນເຫຼົ່ານີ້ແມ່ນເພື່ອຈຸດປະສົງສັງຄົມທີ່ສູງກ່ວາ, ໝາຍ ຄວາມວ່າພື້ນຖານແມ່ນຮູບແບບທາງກົດ ໝາຍ ທີ່ ເໝາະ ສົມກັບການກຸສົນ. ພື້ນຖານມີຜູ້ບໍລິຈາກຫລືອາສາສະ ໝັກ. ຕາມຫລັກການແລ້ວ, ບຸກຄົນເຫຼົ່ານີ້ບໍ່ມີສິດລົງຄະແນນສຽງໃດໆ. ຍິ່ງໄປກວ່ານັ້ນ, ພື້ນຖານ ໜຶ່ງ ອາດຈະເປັນເຈົ້າຂອງຊັບສິນທີ່ບໍ່ປ່ຽນແປງ, ເຮັດ ໜີ້, ເຂົ້າໃນ ຄຳ ໝັ້ນ ສັນຍາແລະເປີດບັນຊີທະນາຄານ. ພື້ນຖານ ໜຶ່ງ ກໍ່ອາດຈະ ດຳ ເນີນກິດຈະ ກຳ ການຄ້າ.
ບໍ່ຄືກັບພື້ນຖານ, ສະມາຄົມມີສະມາຊິກ, ເຊິ່ງເປັນເອກະພາບໃນກອງປະຊຸມໃຫຍ່ສາມັນ. ກອງປະຊຸມໃຫຍ່ຄັ້ງນີ້ມີ ອຳ ນາດຫຼາຍສົມຄວນ, ຍ້ອນວ່າມັນແມ່ນໃນບັນດາຜູ້ອື່ນໆທີ່ຮັບຜິດຊອບໃນການແຕ່ງຕັ້ງແລະປົດ ຕຳ ແໜ່ງ ຜູ້ ອຳ ນວຍການ. ນອກຈາກນັ້ນ, ບັນດາມາດຕາການປະສົມປະສານສາມາດໄດ້ຮັບການດັດແກ້ເທົ່ານັ້ນໂດຍກອງປະຊຸມໃຫຍ່. ສະມາຄົມອາດຈະບໍ່ແຈກຢາຍ ກຳ ໄລໃຫ້ແກ່ບັນດາສະມາຊິກ. ຄືກັນກັບພື້ນຖານ, ສະມາຄົມອາດຈະປະຕິບັດກົດ ໝາຍ ເຊັ່ນການຊື້ຊັບສິນ. ແນວໃດກໍ່ຕາມ, ສຸດທ້າຍແມ່ນຖືກຫ້າມໃນກໍລະນີທີ່ສະມາຄົມສາມາດເຫັນວ່າເປັນສະມາຄົມທີ່ບໍ່ເປັນທາງການ.
ລະຫວ່າງພື້ນຖານແລະສະມາຄົມສາມາດມີຄວາມແຕກຕ່າງໃນຄວາມຮັບຜິດຊອບຂອງຜູ້ ອຳ ນວຍການທີ່ມີທ່າແຮງ.
ສິ່ງທີ່ສາມາດເຮັດໄດ້ Law & More ເຮັດເພື່ອຊ່ວຍເຈົ້າບໍ?
Law & More ມີປະສົບການໃນການຊີ້ ນຳ ແລະຊ່ວຍເຫຼືອໃນການປະຕິບັດງານພື້ນຖານການກຸສົນຂອງໂຮນລັງແລະລູກຄ້າສ່ວນຕົວດ້ວຍຄວາມປາດຖະ ໜາ ແລະເປົ້າ ໝາຍ ດ້ານການກຸສົນ.
ພວກເຮົາແນະ ນຳ ກ່ຽວກັບການສ້າງ, ຕັ້ງແລະລົງທະບຽນການກຸສົນຂອງໂຮນລັງແລະພື້ນຖານທີ່ບໍ່ຫວັງຜົນ ກຳ ໄລ. ການຊ່ວຍເຫຼືອຂອງພວກເຮົາກວມເອົາທຸກໆດ້ານຂອງພາສີໂຮນລັງ, ກົດ ໝາຍ, ການປົກຄອງແລະການແກ້ໄຂຂໍ້ຂັດແຍ່ງ.
ການບໍລິການຂອງ Law & More
ທະນາຍຄວາມຂອງບໍລິສັດ
ທຸກໆບໍລິສັດແມ່ນມີເອກະລັກສະເພາະ. ດັ່ງນັ້ນ, ທ່ານຈະໄດ້ຮັບ ຄຳ ແນະ ນຳ ດ້ານກົດ ໝາຍ ທີ່ກ່ຽວຂ້ອງໂດຍກົງກັບບໍລິສັດຂອງທ່ານ
ທະນາຍຄວາມຊົ່ວຄາວ
ຕ້ອງການທະນາຍຄວາມຊົ່ວຄາວບໍ? ຂອບໃຈທີ່ໃຫ້ການສະ ໜັບ ສະ ໜູນ ທາງດ້ານກົດ ໝາຍ ຢ່າງພຽງພໍ Law & More
ທະນາຍຄວາມຄົນເຂົ້າເມືອງ
ພວກເຮົາຮັບມືກັບບັນຫາຕ່າງໆທີ່ກ່ຽວຂ້ອງກັບການຍອມຮັບ, ການຢູ່ອາໃສ, ການຖືກເນລະເທດແລະຄົນຕ່າງດ້າວ
"Law & More ທະນາຍຄວາມ
ມີສ່ວນຮ່ວມແລະ
ສາມາດສ້າງຄວາມເຂົ້າໃຈກັບ
ບັນຫາຂອງລູກຄ້າ”
ຈິດໃຈທີ່ບໍ່ມີຄວາມ ໝາຍ
ພວກເຮົາມັກຄວາມຄິດທີ່ມີຄວາມຄິດສ້າງສັນແລະເບິ່ງນອກ ເໜືອ ຈາກກົດ ໝາຍ ຂອງສະຖານະການ. ມັນແມ່ນທັງ ໝົດ ກ່ຽວກັບການເຂົ້າຫາບັນຫາຫຼັກຂອງບັນຫາແລະແກ້ໄຂບັນຫາດ້ວຍການ ກຳ ນົດ. ຍ້ອນວ່າຈິດໃຈທີ່ບໍ່ມີປະໂຫຍດແລະປະສົບການຫລາຍປີຂອງລູກຄ້າຂອງພວກເຮົາສາມາດເພິ່ງພາການສະ ໜັບ ສະ ໜູນ ດ້ານກົດ ໝາຍ ສ່ວນບຸກຄົນແລະມີປະສິດຕິພາບ.
ເຈົ້າຢາກຮູ້ວ່າແມ່ນຫຍັງ Law & More ສາມາດເຮັດໄດ້ ສຳ ລັບທ່ານທີ່ເປັນບໍລິສັດກົດ ໝາຍ ໃນ Eindhoven?
ຫຼັງຈາກນັ້ນຕິດຕໍ່ຫາພວກເຮົາທາງໂທລະສັບ +31 (0) 40 369 06 80 ຫຼືສົ່ງອີເມວຫາພວກເຮົາ:
ທ້າວ. Tom Meevis, ຜູ້ສະ ໜັບ ສະ ໜູນ ທີ່ Law & More - [email protected]
ທ້າວ. Maxim Hodak, ຜູ້ສະ ໜັບ ສະ ໜູນ ທີ່ & More - [email protected]


text:
ພິທີເປີດການກໍ່ສ້າງໂຄງການພັດທະນາ ແລະ ປັບປຸງເຕັກໂນໂລຊີການຜະລິດພືດຜັກ ຢູ່ເຂດເມືອງຫາດຊາຍຟອງ
ພິທີເປີດການກໍ່ສ້າງໂຄງການພັດທະນາ ແລະ ປັບປຸງເຕັກໂນໂລຊີການຜະລິດພືດຜັກ ຢູ່ເຂດເມືອງຫາດຊາຍຟອງ, ນະຄອນຫຼວງວຽງຈັນ
ໃນຕອນເຊົົ້າຂອງວັນທີ 28 ກັນຍາ 2020 ທີ່ສູນຄົ້ນຄວ້າພືດຜັກ ແລະ ໄມ້ໃຫ້ໝາກ, ສະຖາບັນຄົ້ນຄວ້າກະສິກຳ, ປ່າໄມ້ ແລະ ພັດທະນາຊົນນະບົດ (ສກປພ) ໄດ້ຈັດພິທີເປີດການກໍ່ສ້າງໂຄງການພັດທະນາ ແລະ ປັບປຸງເຕັກໂນໂລຊີການຜະລິດພືດຜັກ ໂດຍການເປັນປະທານຂອງທ່ານ ປອ ໃຈ ບຸນພະນູໄຊ ຫົວໜ້າສະຖາບັນຄົ້ນຄວ້າກະສິກຳ, ປ່າໄມ້ ແລະ ພັດທະນາຊົນນະບົດ, ພ້ອມດ້ວຍຜູ້ເຂົ້າຮ່ວມເຊິ່ງປະກອບມີ: ສູນຄົ້ນຄວ້າພືດຜັກ ແລະ ໄມ້ໃຫ້ໝາກ, ຕາງໜ້າຈາກ ລັດວິສາຫະກິດຊຸມຊົນນະບົດ ແຫ່ງປະເທດ ສ. ເກົາຫຼີ (KRC) (Korean Rural Community Cooperation) ທີ່ຂຶ້ນກັບ ກະຊວງກະສິກໍາ, ອາຫານ ແລະ ພັດທະນາຊົນນະບົດ ແຫ່ງ ສ.ເກົາຫຼີ, ຕາງໜ້າຈາກ ບໍລິສັດ DICA/DOWON Engineering and Architects, ພະແນກກະສິກໍາ ແລະ ປ່າໄມ້ ນະຄອນຫຼວງ, ຫ້ອງການກະສິກໍາ ແລະ ປ່າໄມ້ ເມືອງ ຫາດຊາຍຟອງ, ອໍານາດການປົກຄອງບ້ານ 6 ບ້ານອ້ອມຂ້າງ ແລະ ບັນດາພະນັກງານຂອງສູນເຂົ້າຮ່ວມຢ່າງພ້ອມພຽງ.
ທ່ານ ປອ ໃຈ ບູນພະນູໄຊ ໄດ້ກ່າວວ່າ: ພືດຜັກ ແລະ ໄມ້ໃຫ້ໝາກ ເປັນພືດທີ່ມີຄວາມສຳຄັນທາງດ້ານເສດຖະກິດ, ມີຄຸນຄ່າທາງດ້ານໂພສະນາການສູງ ເປັນຕົ້ນວິຕາມິນ ແລະ ແຮ່ທາດຕ່າງໆທີ່ເປັນປະໂຫຍດຕໍ່ຮ່າງກາຍ, ນອກຈາກນັ້ນການປູກພືດຜັກ ເປັນການໃຊ້ປະໂຫຍດທີ່ດິນ ທີ່ໃຫ້ຜົນຕອບແທນສູງ ເຊິ່ງປັດຈຸບັນການຄົ້ນຄວ້າ ແລະ ພັດທະນາພືດຜັກ, ກະຊວງກະສິກຳ ແລະ ປ່າໄມ້ ກໍຄືລັດຖະບານໄດ້ໃຫ້ຄວາມສຳຄັນກ່ຽວກັບວຽກງານດັ່ງກ່າວເປັນພິເສດ ໃນແຜນການພັດທະນາ ກະສິກຳ-ປ່າໄມ້ໃນຕໍ່ໜ້າ ໂດຍສະເພາະແຜນງານການຄ້ຳປະກັນສະບຽງອາຫານ ແລະ ຜະລິດເປັນສິນຄ້າ ຂອງກະຊວງກະສິກຳ ແລະ ປ່າໄມ້ ໃຫ້ປະກົດຜົນເປັນຈິງ.
ສູນຄົ້ນຄວ້າພືດຜັກ ແລະ ໄມ້ໃຫ້ໝາກ ໄດ້ຮ່ວມມື ແລະ ສະໜັບສະໜູນຈາກ ກະຊວງກະສິກຳ, ອາຫານ ແລະ ພັດທະນາຊົນນະບົດ ຂອງ ສ. ເກົາຫຼີ (KRC) ຈຳນວນ 3,478,260 ໂດລາສະຫະລັດ ຫຼື 4,000,000,000 ວອນ ທີ່ໄດ້ຈັດຕັ້ງໂຄງການນີ້ ເພື່ອຊ່ວຍເຂົ້າໃນການຄົ້ນຄວ້າ, ພັດທະນາເຕັກນິກ ການຜະລິດທີ່ເໝາະສົມ ໃນສະພາບແວດລ້ອມຂອງ ສປປ ລາວ, ສ້າງຄວາມເຂັ້ມແຂງໃຫ້ນັກຄົ້ນຄວ້າ, ນັກສົ່ງເສີມ, ນັກສຶກສາ, ຊາວກະສິກອນ ທາງດ້ານເຕັກໂນໂລຊີ ໃນການຜະລິດພືດຜັກ, ຊ່ວຍໃນການແນະນຳເຂົ້າເຖິງຕະຫຼາດ ຂອງຊາວກະສິກອນ, ການພັດທະນາຄວາມອາດສາມາດຂອງຊາວກະສິກອນ, ຜູ້ປະກອບການ, ພະນັກງານ, ໃຫ້ມີຄວາມຮູ້ຄວາມສາມາດ, ນອກນັ້ນການສ້າງ ສວນສາທິດ ແລະ ຄອບຄົວຕົວແບບ, ບ້ານຕົວແບບ, ນັກຮຽນນັກສຶກສາ ໄດ້ຮຽນຮູ້, ປັບປຸງໂຄງລ່າງພື້ນຖານ ຂອງສູນຄົ້ນຄວ້າພືດຜັກ ໃນການເປັນຕົວແບບ ແລະ ເປັນບ່ອນຮຽນຮູ້. ແມ່ນຈະໄດ້ຖືກຈັດຕັ້ງປະຕິບັດໃນໂຄງການ ໂຄງການຈະຖືກຈັດຕັ້ງປະຕິບັດໃນ 4 ປີ( 2019-2022) ເຊິ່ງຄາດໝາຍຂອງໂຄງການແມ່ນຈະຊ່ວຍແກ້ໄຂບັນຫາການຜະລິດພືດຜັກຂອງຊາວກະສິກອນໃຫ້ມີຄວາມຍືນຍົງ, ປັບປຸງຊີວິດການເປັນຢູ່ ແລະ ພັດທະນາຄວາມອາດສາມາດໃຫ້ຊາວກະສິກອນໃຫ້ດີຂຶ້ນເທື່ອລະກ້າວ.
ຂ່າວໂດຍ: ຈັນທະສອນ ມະນີວົງ, ສູນຂໍ້ມູນຂ່າວສານກະສິກຳ ແລະ ປ່າໄມ້


text:
ພິທີປະກາດບົ່ງຕົວແຕ່ງຕັ້ງຄະນະພັກຮາກຖານເລຂາ-ຮອງ ເລຂາ, ຄະນະພັກ, ທົ່ວຄະນະພັກກອງພັນໃຫຍ່ 644 ໄດ້ຈັດ ຂຶ້ນໃນວັນທີ 29 ກັນຍານີ້, ໂດຍການເປັນປະທານຂອງ ສະຫາຍ ພັນເອກ ຄຳສີ ພົມມະຈັນ ເລຂາຄະນະພັກ-ຫົວໜ້າການ ເມືອງກອງພັນໃຫຍ່ 644 ມີບັນ ດາສະຫາຍໃນຄະນະພັກ-ຄະ ນະບັນຊາ, ພະນັກງານຫຼັກແຫຼ່ງ, ຂັ້ນນຳພາ – ບັນຊາ, ຈາກພະແນກ ການ, ກົມກອງອ້ອມຂ້າງທົ່ວກອງພັນໃຫຍ່ 644 ເຂົ້າຮ່ວມ.
ສະຫາຍ ພັນໂທ ບຸນລົ້ນ ໄຊ ຍະລາດ ປະທານກວດກາພັກ- ຫົວໜ້າພະແນກການເມືອງໄດ້ ຜ່ານມະຕິຕົກລົງຂອງຄະນະ ພັກກອງພັນໃຫຍ່ 644 ວ່າດ້ວຍ ການບົ່ງຕົວແຕ່ງຕັ້ງເລຂາ-ຮອງ ເລຂາໜ່ວຍພັກພະແນກການ, ກົມກອງອ້ອມຂ້າງກອງພັນໃຫຍ່ 644 ຕາມລະບຽບພັກປະຊາຊົນ ປະຕິວັດລາວ ສະໄໝທີ X ໝວດ ທີ II ມາດຕາ 13 ວ່າດ້ວຍການ ບົ່ງ ຕົວແຕ່ງຕັ້ງ ແລະ ຍົກຍ້າຍ, ຕາມຄວາມຕ້ອງການໜ້າຂອງທີ່ການເມືອງ ແລະ ຕາມການ ຄົ້ນຄວ້າຂອງຄະນະພັກກອງພັນໃຫຍ່ 644 ເຫັນວ່າມີຄວາມຮູ້- ຄວາມສາມາດໃນການຈັດຕັ້ງຜັນຂະຫຍາຍແນວທາງແຜນນະໂຍບາຍຂອງພັກຄະນະພັກກອງພັນ ໃຫຍ່ 644 ຕົກລົງ ບົ່ງຕົວແຕ່ງຕັ້ງ ສະຫາຍ ພັນໂທ ວິໄລພົງ ມະນີ ບົດ ຫົວໜ້າພະແນກເຕັກນິກເປັນເລຂາໜ່ວຍພັກ , ສະຫາຍ ພັນໂທ ສີພັນ ແກ້ວໄຊຄຳ ເປັນຮອງເລຂາໜ່ວຍພັກ, ສະຫາຍ ພັນໂທ ຄຳພຸດ ພັນຜິວ ຫົວໜ້າພະແນກ ບໍລິຫານ ເປັນເລຂາໜ່ວຍພັກ, ສະຫາຍ ພັນໂທ ສົມຄວນ ສິດທິ ເດດ ເປັນຮອງເລຂາ, ສະຫາຍ ພັນຕີ ບົວພັນ ພິມພາວົງ ຫົວໜ້າ ຂະແໜງປະຫວັດສາດເປັນກຳ ມະການ , ສະຫາຍ ພັນຕີ ຕຸອິນແກ້ວ ບັນທະວົງ ຫົວໜ້າຂະ ແໜງບໍລິຫານເປັນກຳມະການ, ສະຫາຍ ພັນຕີ ໄຊສະຫວາດ ສໍສຸກັນ ເປັນຮອງເລຂາໜ່ວຍ ພັກພະແນກພະລາທິການ, ສະຫາຍ ຮ້ອຍເອກ ສົມພູວັນ ພົມພັກດີ ຫົວໜ້າຂະແໜງອຸປະ ໂພກເປັນກຳມະການຄະນະພັກ ຮາກຖານກອງພັນ 604 ສະຫາຍ ພັນຕີ ສີອຳໄພ ວົງພັກດີ ຮອງ ການທະຫານເປັນກຳມະການ, ສະຫາຍ ພັນຕີ ກິ່ວຄຳ ສິດຕິພົນ ເປັນກຳມະການ, ສະ ຫາຍ ພັນຕີ ແກ້ວ ວິໄລສັກ ນັນທະວົງ ເປັນ ກຳມະການໜ່ວຍພັກ ພະແນກ ເສນາທິການ, ສະຫາຍ ພັນໂທ ຄຳກິ່ງ ສີພັນເຄືອ ເປັນກຳມະ ການ. ຄະນະພັກຮາກຖານ ກອງພັນ 606 ສະຫາຍ ພັນຕີ ຄອງມາ ແກ້ວຄຳດີ ເປັນກຳມະ ການ, ສະຫາຍ ພັນຕີ ສີສຸກ ມະ ຫາວົງ ເປັນກຳມະກາ, ສະຫາຍ ຮ້ອຍເອກ ສຸວັນ ສີສຸລາດ ເປັນ ກຳມະການ ແລະ ບັນດາຄະນະ ພັກກອງຮ້ອຍຂຶ້ນກັບຄະນະ ພັກຮາກຖານຈຳນວນໜຶ່ງ .
ໂດຍ: ສົມສັກ ແກ້ວດວງດີ


text:
ຫວຽດນາມ ສ້າງເງື່ອນໄຂໃຫ້ວິສາຫະກິດ ສ.ເກົາຫຼີ ເປີດກວ້າງການລົງທຶນ
ວັນທີ 19 ມິຖຸນາ, ໃນມື້ເຮັດວຽກທໍາອິດຢູ່ ເຊີອູນ, ສ.ເກົາຫຼີ, ທ່ານຮອງນາຍົກລັດຖະມົນຕີຫວຽດນາມ ເວືອງດິ່ງເຫວ້ ໄດ້ໃຫ້ການຕ້ອນຮັບປະທານກຸ່ມບໍລິສັດຂອງ ສ.ເກົາຫຼີຈໍານວນໜຶ່ງ ເປັນຕົ້ນແມ່ນ Hyosung, Lotte, Hanwha Du Hyong Ryoo, GS E&C Woo Mu Hion; ໃຫ້ການຕ້ອນຮັບການນໍາບັນດາກອງເງິນລົງທຶນດ້ານອະສັງຫາລິມະສັບ ສ.ເກົາຫຼີ.
ທ່ານຮອງນາຍົກລັດຖະມົນຕີ ເວືອງດິ່ງເຫວ້ ແລະ ທ່ານປະທານກຸ່ມບໍລິສັດHyosung Cho Hyun Joon (ພາບ: TTXVN)
ທີ່ການຕ້ອນຮັບຄັ້ງຕ່າງໆ, ທ່ານຮອງນາຍົກລັດຖະມົນຕີ ເວືອງດິ່ງເຫວ້ ໄດ້ຮັບຮູ້ ແລະ ຕີລາຄາສູງບັນດາກຸ່ມບໍລິສັດທີ່ເຂົ້າມາລົງທຶນດໍາເນີນທຸລະກິດຢູ່ຫວຽດນາມ ດ້ວຍບັນດາໂຄງການທີ່ມີຂອບຂະໜາດໃຫຍ່; ພ້ອມທັງປາດຖະໜາວ່າ ບັນດາກຸ່ມບໍລິສັດເທົ່ານັ້ນ ຈະເຄື່ອນໄວຍາວນານ ແລະ ເປີດກວ້າງການລົງທຶນຢູ່ ຫວຽດນາມ. ທ່ານຮອງນາຍົກລັດຖະມົນຕີ ເວືອງດິ່ງເຫວ້ ຢັ້ງຢືນວ່າ ເພື່ອຊຸກຍູ້ການພົວພັນດ້ານເສດຖະກິດ, ການລົງທຶນ ໃຫ້ຫຼາຍກວ່າອີກນັ້ນ ລັດຖະບານ, ນາຍົກລັດຖະມົນຕີ ຈະແກ້ໄຂບັນດາສິ່ງຕິດຂັດໂດຍໄວ ແລະ ສ້າງເງື່ອນໄຂສະດວກເພື່ອໃຫ້ບັນດາວິສາຫະກິດ ສ.ເກົາຫຼີ ດໍາເນີນທຸລະກິດ ຢູ່ຫວຽດນາມ ເປັນຢ່າງດີ.
ແລະກໍໃນວັນດຽວກັນ, ທ່ານຮອງນາຍົກລັດຖະມົນຕີ ເວືອງດິ່ງເຫວ້ ໄດ້ເປັນສັກຂີພິຍານພິທີລົງນາມໃນການຮ່ວມມືຍຸດທະສາດ ລະຫວ່າງ ກຸ່ມບໍລິສັດ ອານຟາດ Holdings ຂອງຫວຽດນາມ ແລະ ບໍລິສັດ TLC ສ.ເກົາຫຼີ ກ່ຽວກັບການເປີດກວ້າງຂອບຂະໜາດການຜະລິດວັດຖຸດິບທີ່ສາມາດເປື່ອຍລະລາຍເອງ ກັບສິ່ງແວດລ້ອມ ຢູ່ ສ.ເກົາຫຼີ ແລະ ຜັນຂະຫຍາຍການລົງທຶນໂຄງການຜະລິດວັດຖຸຊີວະພາບເປື່ອຍລະລາຍ ຢູ່ຫວຽດນາມ,ດ້ວຍຍອດເງິນລົງທຶນ 100 ລ້ານ USD.
ນອກຈາກນັ້ນ, ທ່ານ ເວືອງດິ່ງເຫວ້ ກໍໄດ້ໄປຢ້ຽມຢາມປະຊາຄົມຊາວຫວຽດນາມ, ພະນັກງານ, ພາລະກອນສະຖານທູດຫວຽດນາມ ປະຈໍາ ສ.ເກົາຫຼີ ອີກດ້ວຍ.
(ແຫຼ່ງຄັດຈາກ VOV)


text:
ພັກປະຊາຊົນປະຕິວັດລາວ ແມ່ນກອງນຳໜ້າທີ່ມີການຈັດຕັ້ງ, ແມ່ນການຈັດຕັ້ງການເມືອງສູງສຸດ ຂອງຊົນຊັ້ນກຳມະກອນລາວ ແລະ ຂອງລະບອບປະຊາທິປະໄຕປະຊາຊົນລາວ, ເປັນຕົວແທນທີ່ຈົງຮັກພັກດີຢ່າງສະເໝີຕົ້ນສະເໝີປາຍຕໍ່ສິດ ແລະ ຜົນປະໂຫຍດຂອງຊົນຊັ້ນກຳມະກອນລາວ ຊາວຜູ່ອອກແຮງງານ ແລະ ຂອງຊາດລາວທັງໝົດ.
ພັກປະຊາຊົນປະຕິວັດລາວ ປະກອບດ້ວຍບຸກຄົນທີ່ຕື່ນຕົວ ຫ້າວຫັນປະຕິວັດ ດີເດັ່ນກວ່າໝູ່ ແລະ ໄດ້ຮັບຄວາມໄວ້ວາງໃຈກວ່າໝູ່ໃນຊົນຊັ້ນກຳມະກອນ ຊາວກະສີກອນ ປັນຍາຊົນປະຕິວັດ ແລະ ຊັ້ນຄົນຜູ່ອອກແຮງງານອື່ນໃນເຜົ່າຕ່າງໆ ເຊີ່ງໄດ້ຜ່ານການທົດສອບໃນຂະບວນການປົກປັກຮັກສາ ແລະ ພັດທະນາປະເທດຊາດ ມີຄວາມສະໝັກໃຈເຂົ້າໃນອົງການຈັດຕັ້ງຂອງພັກ ເພື່ອສູ້ຊົນປະຕິບັດວັດຖຸປະສົງ ແລະ ອຸດົມການຂອງພັກ ຢ່າງສຸດກົກສຸດປາຍ.
ວັດຖຸປະສົງຂອງພັກປະຊາຊົນປະຕິວັດລາວ ແມ່ນນຳພາປວງຊົນລາວທັງຊາດ ດຳເນີນພາລະກິດປ່ຽນແປງໃໝ່ຮອບດ້ານ ທີ່ມີຫຼັກການຂອງພັກ ປົກປັກຮັກສາປະເທດຊາດໄວ້ໃຫ້ໝັ້ນຄົງ ກໍສ້າງລະບອບປະຊາທິປະໄຕປະຊາຊົນ ໃຫ້ບັນລຸຕາມຈຸດໝາຍສັງຄົມນິຍົມ ສ້າງປະເທດລາວໃຫ້ເປັນປະເທດ ສັນຕິພາບ ເອກະລາດ ປະຊາທິປະໄຕ ເອກະພາບ ແລະ ວັດທະນາຖາວອນ.
ນັບແຕ່ມື້ສ້າງຕັ້ງພັກປະຊາຊົນປະຕິວັດລາວໃນວັນທີ 22 ມີນາ 1955, ການນຳສຸງສູດຂອງພັກ (ເລຂາທິການໃຫຍ່ ຫຼື ປະທານ ຄະນະບໍລິຫານງານສູນກາງພັກ) ແມ່ນປະກອບດ້ວຍ 05 ສະຫາຍ:
1. ສະຫາຍ ໄກສອນ ພົມວິຫານ, ເລຂາທິການໃຫຍ່ຄະນະບໍລິຫານງານສູນກາງພັກ ສະໄໝທີ I, II, III, IV ແລະ V;
2.ສະຫາຍ ໜູຮັກ ພູມສະຫວັນ
2. ສະຫາຍ ຄຳໄຕ ສີພັນດອນ, ປະທານຄະນະບໍລິຫານສູນກາງພັກ ສະໄໝທີ VI ແລະ VII;
3. ສະຫາຍ ຈູມມະລີ ໄຊຍະສອນ, ເລຂາທິການໃຫຍ່ຄະນະບໍລິຫານງານສູນກາງພັກ ສະໄໝທີ VIII ແລະ IX;
4. ສະຫາຍ ບຸນຍັງ ວໍລະຈິດ, ເລຂາທິການໃຫຍ່ຄະນະບໍລິຫານງານສູນກາງພັກ ສະໄໝທີ X,
5. ສະຫາຍ ທອງລຸນ ສີສຸລິດ, ເລຂາທິການໃຫຍ່ ຄະນະບໍລິຫານງານສູນກາງພັກ ສະໄໝທີ XI.


text:
ມຽນມາປ່ຽນຊື່ ຫ້ອງວ່າການທຳນຽບປະທານາທິບໍດີ ແລະ ລັດຖະບານສະຫະພາບ
ວັນທີ 6 ກຸມພາ, ສະພາບໍລິຫານແຫ່ງລັດ ມຽນມາ ໄດ້ອອກລັດຖະບັນຍັດ ປ່ຽນຊື່ຫ້ອງວ່າການທຳນຽບປະທານາທິບໍດີ ກາຍເປັນ ຫ້ອງວ່າການສະພາບໍລິຫານແຫ່ງລັດ.
ຕາມລັດຖະບັນຍັດ ດັ່ງກ່າວແລ້ວ, ຫ້ອງວ່າການລັດຖະບານສະຫະພາບ ກໍ່ຈະປ່ຽນຊື່ເປັນ ຫ້ອງວ່າການ ສະພາບໍລິຫານແຫ່ງລັດ. ຄຽງຄູ່ກັນນັ້ນ, ສະພາບໍລິຫານແຫ່ງລັດ ໄດ້ສ້າງຕັ້ງກຸ່ມສື່ມວນຊົນລວມມີ ສະມາຊິກ 3 ຄົນ ໂດຍທ່ານນາຍພົນ Zaw Min Tun ນຳໜ້າ.
ຫ້ອງວ່າການຜູ້ບັນຊາການສູງສຸດ ບັນດາກຳລັງປະກອບອາວຸດ ໄດ້ສ້າງຕັ້ງສະພາບໍລິຫານແຫ່ງລັດ, ພາຍຫຼັງ ມຽນມາປະກາດສະພາບວະສຸກເສີນ ແລະ ມອບສິດຄຸ້ມຄອງບໍລິຫານລັດ ໃຫ້ແກ່ທ່ານ Min Anung Hlaing ຜູ້ບັນຊາການສູງສຸດ.
(ແຫຼ່ງຄັດຈາກ VOV)


text:
ທ່ານນາງປະທານສະພາແຫ່ງຊາດຫງວຽນທິກີມເງິນຕ້ອນຮັບຄະນະຜູ້ແທນລັດຖະສະພາອິນໂດເນເຊຍ,ມາເລເຊຍ
ວັນທີ 18 ມັງກອນ, ທີ່ການຕ້ອນຮັບປະທານສະພາສູງ ມາເລເຊຍ S Vigneswaran M Sanasse, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ປະທານ APPF- 26 ໄດ້ເນັ້ນຫນັກວ່າ
ທ່ານນາງປະທານສະພາແຫ່ງຊາດຫວຽດນາມ ຫງວຽນທິກີມເງິນຕ້ອນຮັບ
ທ່ານ Oesman Sapta ປະທານສະພາຜູ້ແທນທ້ອງຖິ່ນອິນໂດເນເຊຍ.
ໄລຍະຈະມາເຖິງ, ສອງຝ່າຍຄວນສືບຕໍ່ສົມທົບກັນຢ່າງແຫນ້ນແຟ້ນເພື່ອໃຫ້ມີບັນດາໂຄງການຮ່ວມມືລະອຽດ, ເຮັດໃຫ້ການພົວພັນຄູ່ຮ່ວມມືຍຸດທະສາດລະຫວ່າງສອງປະເທດເລິກເຊິ່ງຂຶ້ນຕື່ມ. ກ່ຽວກັບການພົວພັນຮ່ວມມືລະຫວ່າງສະພາແຫ່ງຊາດສອງປະເທດ, ສອງຝ່າຍເຫັນດີເພີ່ມທະວີການຮ່ວມມື ແລະ ສົມທົບກັນຢ່າງແຫນ້ນແຟ້ນທີ່ບັນດາເວທີປາໄສສາກົນ ແລະ ພາກພື້ນ ເພື່ອແລກປ່ຽນບັນດາບັນຫາຊື່ງສອງຝ່າຍຕ່າງມີຄວາມສົນໃຈ, ເປັນຕົ້ນແມ່ນບັນດາເວທີປາໄສລັດຖະສະພາຄື: IPU, AIPA, APPF..
ໃນວັນດຽວກັນ, ທ່ານນາງປະທານສະພາແຫ່ງຊາດ ຫງວຽນທິກີມເງິນ ໄດ້ຕ້ອນຮັບທ່ານ Oesman Sapta ປະທານສະພາຜູ້ແທນທ້ອງຖິ່ນອິນໂດເນເຊຍ. ທ່ານນາງປະທານສະພາແຫ່ງຊາດ ສະເຫນີ ສອງຝ່າຍສືບຕໍ່ແບ່ງປັນຂໍ້ມູນຂ່າວສານ ແລະ ບົດຮຽນການເຄື່ອນໄຫວລັດຖະສະພາ, ເພີ່ມທະວີການສົມທົບກັນທີ່ບັນດາເວທີປາໄສລັດຖະສະພາສາກົນ, ເປັນຕົ້ນແມ່ນທີ່ກອງປະຊຸມສະມັດຊາໃຫຍ່ສະຫະພັນລັດຖະສະພາສາກົນ (IPU), ເວທີປາໄສລັດຖະສະພາ ອາຊີ - ປາຊີຟິກ (APPF).
(ແຫຼ່ງຄັດຈາກ VOV)


text:
ນຳການພົວພັນຄູ່ຮ່ວມມືຍຸດທະສາດ ຫວຽດນາມ- ອັງກິດ ໃຫ້ນັບມື້ນັບພັດທະນາ
ທີ່ການຕ້ອນຮັບ, ທ່ານ ນາຍົກລັດຖະມົນຕີ ຟ້າມມີງຈິງ ຕີລາຄາສູງບັນດາບາດກ້າວພັດທະນາຢ່າງດີງາມຂອງການພົວພັນ ຫວຽດນາມ - ອັງກິດ ໃນບັນດາຂົງເຂດ: ການເມືອງ, ເສດຖະກິດ, ການປ້ອງກັນຊາດປ້ອງກັນຄວາມສະຫງົບ, ພັດທະນາແບບຍືນຍົງ. ທ່ານນາຍົກລັດຖະມົນຕີ ສະເຫນີ ຝ່າຍອັງກິດ ຊຸກຍູ້ການຜັນຂະຫຍາຍປະສິດທິຜົນສັນຍາການຄ້າເສລີ ສອງຝ່າຍ(UKVFTA), ສົ່ງເສີມບັນດາວິສາຫະກິດ ອັງກິດ ລົງທຶນເຂົ້າ ຫວຽດນາມ.
ກ່ຽວກັບການຮ່ວມມືດ້ານປ້ອງກັນຊາດ, ທ່ານນາຍົກລັດຖະມົນຕີ ສະເຫນີ ສອງຝ່າຍຄວນສືບຕໍ່ປັບປຸງ ແລະ ເພີ່ມທະວີການພົວພັນຮ່ວມມືລະຫວ່າງ ກະຊວງປ້ອງກັນປະເທດ ແລະກອງທັບສອງປະເທດ, ປະຕິບັດບັນດາຂໍ້ຕົກລົງກ່ຽວກັບການຮ່ວມມືໃນຂົງເຂດປ້ອງກັນຊາດໃຫ້ມີປະສິດທິຜົນ.
ທ່ານ ລັດຖະມົນຕີ Ben Wallace ຢັ້ງຢືນ: ອັງກິດ ຍາມໃດກໍ່ຖືການພົວພັນຄູ່ຮ່ວມມືຍຸດທະສາດກັບ ຫວຽດນາມເປັນສຳຄັນ, ຕີລາຄາສູງບັນດາການປະກອບສ່ວນສຳຄັນ ຂອງຫວຽດນາມ ຢູ່ ພາກພື້ນ ແລະ ສາກົນ. ກະຊວງປ້ອງກັນປະເທດ ອັງກິດ ພ້ອມແລ້ວທີ່ຈະສືບຕໍ່ຮ່ວມມືຢ່າງແຫນ້ນແຟ້ນກັບກະຊວງປ້ອງກັນປະເທດ ຫວຽດນາມ ໃນການເພີ່ມທະວີການພົວພັນແລກປ່ຽນ, ປັບປຸງຄວາມໄວ້ເນື້ອເຊື່ອໃຈເຊິ່ງກັນ ແລະກັນ ແລະ ພ້ອມກັນຮ່ວມມືບົນພື້ນຖານເໝາະສົມກັບຄວາມຕ້ອງການ, ຄວາມສາມາດຮ່ວມມື ແລະ ຕ່າງຝ່າຍຕ່າງມີຜົນປະໂຫຍດ.


text:
ຕາມການຕີລາຄາຂອງ ສປຊ ແລ້ວ, ສິ່ງທ້າທາຍໃຫຍ່ທີ່ສຸດ ເຊິ່ງປະຊາຄົມສາກົນຄວນສືບຕໍ່ສຸມໃສ່ໜູນຊ່ວຍ ອາບການິດສະຖານ ຜ່ານຜ່າໄລຍະປັດຈຸບັນ ແມ່ນ ການສະກັດກັ້ນການເກີດໄພພິບັດດ້ານມະນຸດສະທຳ ແລະ ກໍລະນີລະບົບການເງິນຖືກຟັງທະລາຍ. ໄປຄຽງຄູ່ກັນນັ້ນ, ຄວນສືບຕໍ່ກໍ່ກຳລັງກົດດັນ ເພື່ອບັງຄັບໃຫ້ຕາລີບານ ປະຕິບັດການໄກ່ເກ່ຍປອງດອງຊາດ ແລະ ຮັບປະກັນສິດທິມະນຸດ, ພິເສດແມ່ນ ສິດທິແມ່ຍິງ.
ສະກັດກັ້ນໄພພິບັດມະນຸດສະທຳ ແລະ ຄວາມສ່ຽງທີ່ລະບົບການເງິນຟັງທະລາຍ
ບັນດາການຕີລາຄາຫຼ້າສຸດຂອງ ສປຊ ສະແດງໃຫ້ເຫັນວ່າ, ສະພາບການຂາດແຄນສະບຽງອາຫານຢູ່ ອາບການິດສະຖານພວມມີການຜັນແປທີ່ນັບມື້ນັບຮ້າຍແຮງກ່ວາອີກ. ກອງທຶນປະຊາກອນ ສປຊ (UNFPA) ໄດ້ກ່າວເຕືອນວ່າ ມີ 1/3 ໃນຍອດຈຳນວນປະຊາຊົນອາບກະຊິດສະຖານ 33 ລ້ານຄົນ ພວມປະເຊີນໜ້າກັບໄພອຶດຫິວ. ສ່ວມຕາມອົງການທັນຍາຫານໂລກ ຂອງ ສປຊ (WFP) ແລ້ວ, ປັດຈຸບັນມີພຽງແຕ່ 5% ຈຳນວນປະຊາກອນຂອງ ອາບການິດສະຖານ ມີຂອງກິນຢ່າງພຽງພໍ ແລະ ມີຄຸນນະພາບໃນແຕ່ລະວັນ. ໃນໄລຍະເວລາປະມານ 15 ວັນທີ່ຜ່ານມາ, ມີ 50% ຈຳນວນປະຊາຊົນອາບການິດສະຖານ ບໍ່ມີຄາບເຂົ້າຕາມມາດຕະຖານຕ່ຳສຸດໃນມື້.
ບໍ່ພຽງແຕ່ເທົ່ານັ້ນ, ລະບົບສາທາລະນະສຸກຂອງປະເທດນີ້ ກໍ່ພວມຢູ່ໃນສະພາບການເຄື່ອນໄຫວເກີນຄວາມສາມາດ ແລະ ຂາດແຄນຢ່າງຮ້າຍແຮງ. ອົງການອະນາໄມໂລກ (WHO) ໄດ້ໃຫ້ຂໍ້ສັງເກດວ່າ ມີຊາວອາບການິດສະຖານນັບແສນຄົນຂຶ້ນກັບກຸ່ມທີ່ມີຄວາມສ່ຽງສູງ ບໍ່ສາມາດສຳຜັດກັບການບໍລິການທາງການແພດ ແລະ ການເບິ່ງແຍງສຸຂະພາບໄດ້. ໃນຂະນະນັ້ນ, ງົບປະມານແຫ່ງລັດ ຂອງ ອາບການິດສະຖານ ກໍ່ເກືອບຄືວ່າບໍ່ມີຫຍັງ, ລະບົບການເງິນຕ້ອງປະເຊີນໜ້າກັບຄວາມສ່ຽງພັງທະລາຍໃນໄວໆນີ້.
ຕໍ່ໜ້າສະພາບການອັນຕະລາຍນີ້, ປະຊາຄົມສາກົນສືບຕໍ່ມີຄວາມມານະພະຍາຍາມຫຼາຍຢ່າງ ເພື່ອກອຍກູ້ເອົາສະພາບການ. ຫວ່າງມໍ່ໆມານີ້, ສປຊ ໄດ້ອອກຖະແຫຼງການຈະຫັກເງິນຈຳນວນ 45 ລ້ານ USD ຈາກກອງທຶນຮັບມືກັບສະພາວະສຸກເສີນ ຂອງ ສປຊ (CERF) ເພື່ອໜູນຊ່ວຍ ອາບການິດສະຖານ ຮັບມືກັບ ສະພາບການຂາດແຄນຢຸກຢາ, ວັດຖຸອຸປະກອນການແພດ ແລະ ເຊື້ອໄພ. ໃນຂະນະນັ້ນ, ສະຫະພາບ ເອີລົບ (EU) ໄດ້ໃຫ້ຄຳໝັ້ນສັນຍາ ຈະເພີ່ມທະວີການໜູນຊ່ວຍແລະ ຈະຮຽງບ່າຮຽງໄຫຼ່ ພ້ອມກັບປະຊາຊົນອາບການິດສະຖານ. ທ່ານນາງປະທານຄະນະກຳມະການເອີລົບ Ursula von der Leyen ໄດ້ຢັ້ງຢືນວ່າ ໃນສະເພາະໜ້າ EU ຈະຊ່ວຍເຫຼືອດ້ານມະນຸດສະທຳ ດ້ານບ້ວງເງິນຕື່ມອີກ 100 ລ້ານ ເອີໂຣ ໃຫ້ແກ່ປະຊາຊົນ ອາບການິດສະຖານ. ສ່ວນອຳນາດການປົກຄອງ ອາເມລິກາ ກໍ່ຕັດສິນອະນຸຍາດໃຫ້ປະຕິບັດບາງການພົວພັນແລກປ່ຽນກັບ ຕາລີບານ ເພື່ອເປີດຊ່ອງທາງໃຫ້ແກ່ແຫຼ່ງໜູນຊ່ວຍໄປຍັງ ອາບການິດສະຖານ. ປັດຈຸບັນ, ອາເມລິກາ ພວມປິດບັນຊີເງິນປະມານ 9 ຕື້ USD ຂອງ ອາບການິດສະຖານ.
ບັນດາອົງການຈັດຕັ້ງສາກົນຄື: WHO, WFP, UNFPA ພວມຕັ້ງໜ້າຂົນຂວາຍການສະໜັບສະໜູນດ້ານການເງິນ, ສະບຽງອາຫານ, ຢຸກຢາ ແລະ ວັດຖຸອຸປະກອນການແພດເພື່ອຊ່ວຍເຫຼືອຊາວ ອາບກະນິດສະຖານ ຜ່ານຜ່າຄວາມຫຍຸ້ງຍາກ, ເປັນຕົ້ນໃນລະດູໜາວທີ່ຮ້າຍແຮງຈະມາເຖິງ.
ຊຸກຍູ້ການໄກ່ເກ່ຍປ່ອງດອງ ແລະ ຮັບປະກັນສິດທິແມ່ຍິງ
ໄປຄຽງຄູ່ກັບຄວາມມານະພະຍາຍາມໜູນຊ່ວຍດ້ານມະນຸດສະທຳ, ປະຊາຄົມສາກົນ ກໍ່ພວມສຸມໃສ່ຊຸກຍູ້ຂະບວນວິວັດແຫ່ງການໄກ່ເກ່ຍປອງດອງ ແລະ ຮັບປະກັນສິດທິມະນຸດຢູ່ ອາບການິດສະຖານ, ພິເສດແມ່ນສິດທິຂອງແມ່ຍິງ ແລະ ເດັກຍິງ.
ມີຫຼັກຖານຫຼາຍຢ່າງສະແດງໃຫ້ເຫັນວ່າ ອຳນາດການປົກຄອງ ຕາລີບານ “ເວົ້າບໍ່ຄຽງຄູ່ກັບການກະທຳ”, ພວມບໍ່ປະຕິບັດຄຳໝັ້ນສັນຍາ ແລະ ກໍ່ແມ່ນຄຳຮຽກຮ້ອງຂອງປະຊາຄົມສາກົນ ຕໍ່ອົງການຈັດຕັ້ງນີ້ ແມ່ນຊຸກຍູ້ການໄກ່ເກ່ຍ, ປອງດອງຊາດ ແລະ ເຄົາລົບສິດທິແມ່ຍິງ. ບັນດາສະມາຊິກ ລັດຖະບານຊົ່ວຄາວ ເຊິ່ງຕາລີບານ ໄດ້ປະກາດໃນມໍ່ໆມານີ້ ບໍ່ມີຜູ້ຕາງໜ້ານອກຕາລີບານ ແລະ ກໍ່ບໍ່ມີແມ່ຍິງ. ວັນທີ 28 ກັນຍາ, ຕາລີບານ ປະກາດໄດ້ຮັບຮອງເອົາລັດຖະທຳມະນູນ ຊົ່ວຄາວ ປີ 1964, ໃນນັ້ນມີເນື້ອໃນມອບສິດໃຫ້ແກ່ແມ່ຍິງ. ເຖິງຢ່າງໃດກໍ່ຕາມ, ທ່ານ Mawlavi Abdul Hakim Sharaee ລັດຖະມົນຕີກະຊວງຍຸຕິທຳ ໄດ້ກ່າວເຕືອນຢ່າງທັນການວ່າ: ບໍ່ວ່າຈຸດໃດໃນລັດຖະທຳມະນູນສະບັບນີ້ ທີ່ຂັດກັບກົດໝາຍ Sharia ແລະ ບັນດາຂໍ້ກຳນົດຂອງ ຕາລີບານແມ່ນ ຈະຖືກລົບລ້າງ.
ໃນຖະແຫຼງການສະບັບອອກໃນວັນທີ 26 ກັນຍາ, ທ່ານລັດຖະມົນຕີການຕ່າງປະເທດ ອີຕາລີ Luigi Di Maio ໄດ້ເນັ້ນໜັກວ່າ ບໍ່ຄວນຮັບຮອງເອົາລັດຖະບານ ຂອງ ຕາລີບານ ຍ້ອນວ່າ ໃນຈຳນວນບັນດາລັດຖະມົນຕີມີ ເປົ້າໝາຍກໍ່ການຮ້າຍ 17 ຄົນ, ໃນຂະນະທີ່ສິດທິມະນຸດ ຂອງແມ່ຍິງ ແລະ ເດັກນ້ອຍຍິງຖືກລະເມີດຢ່າງຕໍ່ເນື່ອງ. ອີຕາລີ ພວມແມ່ນປະທານກຸ່ມບັນດາພື້ນຖານເສດຖະກິດພັດທະນາ ແລະ ຫາກໍ່ພົ້ນເດັ່ນຂຶ້ນແຖວໜ້າໂລກ (G20) ແລະ ກຸ່ມນີ້ມີແຜນການຈັດຕັ້ງກອງປະຊຸມສຸດຍອດພິເສດ ກ່ຽວກັບບັນຫາ ອາບການິດສະຖານຢ່າງທັນການ ໃນເດືອນກັນຍານີ້. ກ່ອນໜ້ານັ້ນ, ໃນວັນທີ 25 ກັນຍາ, ທ່ານລັດຖະມົນຕີການຕ່າງປະເທດ ລັດເຊຍ Sergei Lavrov ກໍ່ຢັ້ງຢືນວ່າ ການຮັບຮອງເອົາຈາກສາກົນຕໍ່ ຕາລີບານ ຍັງບໍ່ທັນໄດ້ຮັບການພິຈາລະນາ.
ຕາມທ່ານເລຂາທິການໃຫຍ່ ສປຊ Antonio Guterres ແລະ ການນຳຫຼາຍປະເທດແລ້ວ, ໃນສະພາບການປັດຈຸບັນ, ບັນຫາໄດ້ຮັບການຮັບຮອງຈາກ ປະຊາຄົມສາກົນ ແມ່ນ ມາດຕະການອັນໜຶ່ງດຽວ ເພື່ອກໍ່ກຳລັງກົດດັນ, ບັງຄັບຕາລີບານ ຕ້ອງປະຕິບັດການໄກ່ເກ່ຍປອງດອງຊາດ ແລະ ເຄົາລົບບັນດາສິດພື້ນຖານ, ເປັນຕົ້ນແມ່ນສິດທິແມ່ຍິງ ແລະ ເດັກນ້ອຍຍິງ./.


text:
ທ້າຍອາທິດຜ່ານມາມີນັກລົງທຶນທັງພາຍໃນ ແລະ ຕ່າງປະເທດ ລວມ 6 ບໍລິສັດເຊັນສັນຍາພັດທະນາໂຄງການຂຸດຄົ້ນຫີນຜາ ຢູ່ເມືອງຫຼາ, ນາໝໍ້ ແລະ ເມືອງຮຸນ ແຂວງອຸດົມໄຊ.
ກ່ອນຈະມີພິທີເຊັນສັນຍາຢ່າງເປັນທາງການ ບັນດາຜູ້ເຂົ້າຮ່ວມໄດ້ພ້ອມກັນຕີລາຄາ ແລະ ປະກອບຄຳຄິດເຫັນໃສ່ຮ່າງສັນຍາ ໂດຍແນໃສ່ເຮັດໃຫ້ສັນຍາດັ່ງກາວມີເນື້ອໃນສົມບູນ, ຄົບຖ້ວນ, ຖືກຕ້ອງຕາມກົດໝາຍ, ລະບຽບການຕ່າງໆຂອງແຕ່ລະຂະແໜງການທີ່ກ່ຽວຂ້ອງ ແລະ ສາມາດນຳໄປຈັດຕັ້ງປະຕິບັດຮ່ວມກັນໄດ້ຢ່າງມີປະສິດທິພາບທັງພາກລັດ ແລະ ຜູ້ປະກອບການ ເຊິ່ງເນື້ອໃນຂອງສັນຍານັ້ນປະກອບມີທັງໝົດ 22 ມາດຕາ ໂດຍສະເພາະແມ່ນນິຍາມຂອງຄໍາສັບ, ການມອບໝາຍ, ຈຸດປະສົງ ແລະ ເປົ້າໝາຍຂອງສັນຍາ, ທີ່ຖືກຕ້ອງ ແລະ ຂອບເຂດເນື້ອທີ່ຂອງໂຄງການ, ອາຍຸຂອງການລົງທຶນສຳປະທານ, ການປະກອບ ແລະ ຮູບການລົງທຶນ, ການຂຸດຄົ້ນ ແລະ ການຈໍາໜ່າຍ, ສິດ ແລະ ພັນທະ, ຂອງແຂວງ ແລະ ບໍລິສັດ, ແຮງງານ, ການປົກປັກຮັກສາ ແລະ ຄຸ້ມຄອງດ້ານສິ່ງແວດລ້ອມ, ການຮ່ວມມື ແລະ ການແກ້ໄຂຂໍ້ຂັດແຍ່ງ, ການຍົກເລີກ ແລະ ສິ້ນສຸດສັນຍາ, ການຕິດຕາມ, ກວດກາ ແລະ ສະຫຼຸບລາຍງານ ແລະ ອື່ນໆ.
ຈາກນັ້ນ, ໄດ້ມີພິທີເຊັນສັນຍາຢ່າງເປັນທາງການ ເຊິ່ງມີບໍລິສັດທີ່ສົນໃຈໃນການລົງທຶນສຳປະທານ ເພື່ອຂຸດຄົ້ນ – ປຸງແຕ່ງແຮ່ – ຫີນກໍ່ສ້າງ ແລະ ເຂົ້າຮ່ວມເຊັນສັນຍາໃນຄັ້ງນີ້ ຈຳນວນ 6 ບໍລິສັດ ຄື: ບໍລິສັດ ຂົບຫີນຈ່າງເຊິນ ຈຳກັດ ລົງທຶນສໍາປະທານຂຸດຄົ້ນຫີນຜາຢູ່ບ້ານຫ້ວຍອ່ອນ, ບໍລິສັດ ຂົບຫີນເກດທະລາ ສໍາປະທານຢູ່ບ້ານນາຕອງ, ບໍລິສັດຂົບຫີນ ອຸດົມພອນ ສຳປະທານຢູ່ບ້ານນ້ຳວຶນໃຕ້, ບໍລິສັດຂົບຫີນ ສຸພາພອນ ລົງທຶນຢູ່ບ້ານນາທົ່ງ ເມືອງນາໝໍ້, ບໍລິສັດ ຂຸດຄົ້ນ ແລະ ປຸງແຕ່ຫີນອຸດສາຫະກຳ ອາຍິວ ສຳປະທານຢູ່ບ້ານຫ້ວຍຊູເມືອງຫຼາ ແລະ ບໍລິສັດຂົບຫີນ ສາຍທອງ ຈຳກັດ ລົງທຶນສຳປະທານຢູ່ບ້ານລາງຈິງ ເມືອງຮຸນ ແຂວງອຸດົມໄຊ ສ່ວນຕາງໜ້າຝ່າຍອົງການປົກຄອງ ແຂວງອຸດົມໄຊ ແມ່ນ ທ່ານ ອ່ອນແກ້ວ ອຸ່ນອາລົມ ຫົວໜ້າພະແນກແຜນການ ແລະ ການລົງທຶນ ແຂວງໂດຍມີ ທ່ານ ສົມຈິດ ປັນຍາສັກ ຮອງເຈົ້າແຂວງໆອຸດົມໄຊ, ເຈົ້າເມືອງ ແລະ ພະແນກການກ່ຽວຂ້ອງຮ່ວມເປັນສັກຂີພິຍານ.
[ ຂ່າວ:
ຄານມະນີ ຮຽນດໍຈັນ ]


text:
ກ່ອນໜ້ານັ້ນ, ທ່ານ ຫງວຽນຟູຈ້ອງ ໄດ້ເຂົ້າຮ່ວມການເຈລະຈາກັບ ທ່ານ Donald Trump, ເນື່ອງໃນໂອກາດ ມາຢ້ຽມຢາມ ຫວຽດນາມ ເພື່ອເຂົ້າຮ່ວມກອງປະຊຸມສຸດຍອດ ຄັ້ງທີ່ ສອງ ລະຫວ່າງ ອາເມລິກາ - ສປປ. ເກົາຫຼີ.
ທ່ານ ເລຂາທິການໃຫຍ່, ປະທານປະເທດ ຫວຽດນາມ ຫງວຽນຟູຈ້ອງ ໄດ້ຢັ້ງຢືນວ່າ ຫວຽດນາມ ມີທັດສະນະສະເໝີຕົ້ນສະເໝີປາຍໃນການປະຕິບັດແນວທາງການຕ່າງປະເທດເປັນເອກະລາດ, ເປັນເຈົ້າຕົນເອງ, ຫັນການພົວພັນການຕ່າງປະເທດເປັນຫຼາຍຮູບແບບ, ຫຼາຍຝ່າຍ, ເປັນເຈົ້າການ, ຕັ້ງໜ້າເຊື່ອມໂຍງເຂົ້າກັບສາກົນບົນຫຼັກການເຄົາລົບເອກະລາດ, ອະທິປະໄຕ, ຜືນແຜ່ນດິນອັນຄົບຖ້ວນ , ລະບອບການເມືອງຂອງກັນ, ກໍ່ຄືຢັ້ງຢືນວ່າແຜນນະໂຍບາຍສະເໝີຕົ້ນສະເໝີປາຍໃນນະໂຍບາຍການຕ່າງປະເທດຂອງພັກ, ລັດ ຫວຽດນາມ ແມ່ນ ຖືເປັນສຳຄັນການພັດທະນາການພົວພັນຄູ່ຮ່ວມມືຮອບດ້ານກັບ ອາເມລິກາ.
ທ່ານປະທານາທິບໍດີ ອາເມລິກາ Donald Trump ຢັ້ງຢືນວ່າ ອາເມລິກາ ຖືເປັນສຳຄັນການພົວພັນຄູ່ຮ່ວມມືຮອບດ້ານກັບ ຫວຽດນາມ, ກໍ່ຄືບົດບາດຂອງ ຫວຽດນາມ ໃນພາກພື້ນ ອາຊີ - ປາຊີຟິກ; ທ່ານຍັງເນັ້ນໜັ້ກວ່າ ອາເມລິກາ ຈະສືບຕໍ່ຮ່ວມມືກັບ ຫວຽດນາມ ເພື່ອຊຸກຍູ້ການພົວພັນຄູ່ຮ່ວມມືຮອບດ້ານຢ່າງແທດຈິງ ແລະ ມີປະສິດທະຜົນຍິ່ງກ່ວາອີກ ໃນໄລຍະຈະມາເຖິງ.
ຜູ້ນຳທັງສອງປະເທດເຫັນດີເປັນເອກະພາບກ່ຽວກັບເລື່ອງສອງປະເທດຄວນຮັກສາການພົບປະ, ແລກປ່ຽນຄະນະຜູ້ແທນຂັ້ນສູງ ແລະ ປັບປຸງບັນດາກົນໄກສົນທະນາທີ່ພວມມີຢູ່ແລ້ວ, ສະໜັບສະໜູນເລື່ອງສອງປະເທດຈະສືບຕໍ່ການຮ່ວມມືເພື່ອແກ້ໄຂຜົນຮ້າຍຢ້ອນຫຼັງຈາກສົງຄາມ.
ທ່ານປະທານາທິບໍດີ ອາເມລິກາ Donald Trump ໄດ້ຂອບໃຈ ແລະ ຕີລາຄາສູງຄວາມເປັນເຈົ້າການ ແລະ ເຈດຕະນາດີ ຂອງ ຫວຽດນາມໃນການສະໜອງສະຖານທີໃຫ້ແກ່ການພົບປະສຸດຍອດຄັ້ງທີ 2 ລະຫວ່າງ ອາເມລິກາ - ສປປ.ເກົາຫຼີ ແລະ ຢັ້ງຢືນວ່າ ອາເມລິກາ ຈະສືບຕໍ່ຮັກສາບົດບາດທີ່ຕັ້ງໜ້າຢູ່ພາກພື້ນ ອີນເດຍ - ປາຊີຟິກເພື່ອຮັກສາຄວາມເປັນລະບຽບຮຽບຮ້ອຍໂດຍອີງໃສ່ລະບຽບກົດໝາຍ, ຊຸກຍູ້ສັນຕິພາບ, ສະຖຽນລະພາບ, ການຮ່ວມມື ແລະ ການພັດທະນາ ໃນພາກພື້ນທີ່ສຳຄັນນີ້.
(ແຫຼ່ງຄັດຈາກ VOV)


text:
ພັກກອມມູນິດ ສອງປະເທດ ຫວຽດນາມ - ກູບາ ຊຸກຍູ້ການຮ່ວມມື
ໃນຂອບເຂດການຢ້ຽມຢາມ ກູບາ ຢ່າງເປັນທາງການຂອງທ່ານປະທານປະເທດ ຫວຽດນາມ ຫງວຽນຊວັນຟຸກ, ວັນທີ 20 ກັນຍາ ຕາມເວລາ ຫວຽດນາມ, ທ່ານ ເຈືອງກວາງຮວ່າຍນາມ, ຮອງຫົວໜ້າຄະນະພົວພັນຕ່າງປະເທດສູນກາງ ພັກກອມມູນິດ ຫວຽດນາມ ໄດ້ມີການພົບປະ ແລະ ເຮັດວຽກກັບການນຳຄະນະພັກພົວພັນຕ່າງປະເທດສູນກາງພັກກອມມູນິດ ກູບາ ຊຶ່ງລວມມີທ່ານ Angel Arzuga Reyes, ຮັກສາການຫົວໜ້າຄະນະ ແລະ ທ່ານ Juan Carlos Marsan - ຮອງຫົວໜ້າຄະນະ.
ສອງຝ່າຍໄດ້ເຫັນດີສືບຕໍ່ສົມທົບກັນຢ່າງແໜ້ນແຟ້ນ ແລະ ຜັນຂະຫຍາຍຂໍ້ຕົກລົງວ່າດ້ວຍການຮ່ວມມືລະຫວ່າງສອງພັກ ໄລຍະ 2018 – 2023, ໃນນັ້ນມີການແລກປ່ຽນຄະນະຜູ້ແທນທຸກຂັ້ນ, ຈັດຕັ້ງກອງປະຊຸມສຳມະນາທິດສະດີຄັ້ງທີ 5, ຈັດຕັ້ງບັນດາການເຄື່ອນໄຫວສະເຫຼີມສະຫຼອງການພົບປະຄັ້ງປະຫວັດສາດລະຫວ່າງທ່ານປະທານ Raul Castro ກັບທ່ານປະທານ ໂຮ່ຈີມິນ ຄົບຮອບ 55 ປີ (1966 – 2021).
ເນື່ອງໃນໂອກາດນີ້, ຄະນະພົວພັນຕ່າງປະເທດສູນກາງພັກກອມມູນິດ ຫວຽດນາມ ໄດ້ມອບຜ້າອັດປາກ - ອັດດັງຈຳນວນ 100.000 ອັນ ໃຫ້ແກ່ຄະນະພົວພັນຕ່າງປະເທດສູນກາງພັກ ກອມມູນິດ ກູບາ.
ການນຳສອງປະເທດເປັນສັກຂີພິຍານພິທີລົງນາມໃນເອກະສານຮ່ວມມືລະຫວ່າງສອງປະເທດ (ພາບ: TTXVN)
ກໍໃນຂອບເຂດການເຄື່ອນໄຫວດັ່ງກ່າວ, ຕອນເຊົ້າວັນທີ 20 ກັນຍາ, ທ່ານລັດຖະມົນຕີກະຊວງຖະແຫຼງຂ່າວ ແລະ ການສື່ສານ ຫວຽດນາມ ຫງວຽນແມ້ງຮຸ່ງ ໄດ້ມີການເຮັດວຽກກັບທ່ານລັດຖະມົນຕີກະຊວງສື່ສານ ກູບາ Mayra Arevich Marin. ລັດຖະມົນຕີສອງທ່ານກໍເຫັນດີຈະເພີ່ມທະວີການຮ່ວມມືບຳລຸງສ້າງ, ຍົກສູງກຳລັງຄວາມສາມາດກ່ຽວກັບຄວາມປອດໄພດ້ານຂໍ້ມູນຂ່າວສານ, ການປ້ອງກັນພື້ນຖານໂຄງລ່າງຂໍ້ມູນຂ່າວສານທີ່ສຳຄັນ, ການຮັບມື ແລະ ແກ້ໄຂເຫດຕິດຂັດທາງຄອມພິວເຕີ. ລັດຖະມົນຕີສອງທ່ານກໍໄດ້ລົງນາມໃນບົດບັນທຶກຊ່ວຍຈຳ (MoU) ວ່າດ້ວຍແຜນການຮ່ວມມືກ່ຽວກັບຄວາມປອດໄພດ້ານຂໍ້ມູນຂ່າວສານໃນໄລຍະ 2021 – 2025.
(ແຫຼ່ງຄັດຈາກ VOV)


text:
ທ່ານລັດຖະມົນຕີກະຊວງຕ່າງປະເທດເຂົ້າຮ່ວມກອງປະຊຸມ OECD ທີ່ປະເທດຍີ່ປຸ່ນ
ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ນໍາພາຄະນະຜູ້ແທນລາວເດີນທາງເຂົ້າຮ່ວມກອງປະຊຸມລັດຖະມົນຕີຕ່າງປະເທດ ກ່ຽວກັບ ແຜນງານ OECD ສຳລັບພາກພື້ນຕາເວັນອອກສ່ຽງໃຕ້ (The Ministerial Conference of the OECD Southeast Asia Regional Programme) ໃນລະຫວ່າງວັນທີ 08-09 ມີນາ 2018 ທີ່ ໂຕກຽວ, ປະເທດ ຍີ່ປຸ່ນ, ເຊິ່ງເປັນກອງປະຊຸມຄັ້ງທຳອິດໃນລະດັບລະດັບລັດຖະມົນຕີນັບຕັ້ງແຕ່ແຜນງານດັ່ງກ່າວໄດ້ຈັດຕັ້ງຂຶ້ນໃນປີ 2014.
ກອງປະຊຸມຄັ້ງນີ້ເປັນເວທີສຳຄັນໃນການເຕົ້າໂຮມບັນດາລັດຖະມົນຕີ ແລະ ເຈົ້າໜ້າທີ່ລະດັບສູງ ຈາກປະເທດອາຊີຕາເວັນອອກສຽງໃຕ້ ແລະ ປະເທດສະມາຊິກ OECD ເພື່ຶອມາປຶກສາຫາລື ແລະ ແລກປ່ຽນນະໂຍບາຍການພັດທະນາຂອງປະເທດຕົນ ກໍ່ຄືການມີສ່ວນຮ່ວມໃນການເຊື່ອມໂຍງ ແລະ ການພັດທະນາໃນພາກພື້ນອາຊີຕາເວັນອອກສ່ຽງໃຕ້ໂດຍສະເພາະໃນພາກພື້ນອາຊຽນພາຍໃຕ້ຫົວຂໍ້ “ການມີສ່ວນຮ່ວມຂອງອາຊຽນ (Inclusive ASEAN)” ໂດຍການເປັນປະທານຮ່ວມຂອງ ທ່ານລັດຖະມົນຕີຕ່າງປະເທດຍີ່ປຸ່ນ ທ່ານລັດຖະມົນຕີກະຊວງການເງິນ ອິນໂອເນເຊຍ ແລະ ທ່ານເລຂາທິການໃຫຍ່ OECD.
ກອງປະຊຸມເນັ້ນໃສ່ 2 ບັນຫາສໍາຄັນ ຄື: ການມີສ່ວນຮ່ວມຜ່ານການເຊື່ອມຈອດ (Inclusiveness through Connectivity) ແລະ ການມີສ່ວນຮ່ວມຜ່ານການເຂົ້າຮ່ວມ (Inclusiveness through Participation) ແນ່ໃສສົ່ງເສີມ ແລະ ເພີ່ມທະວີການຮ່ວມມືຫລາຍດ້ານເປັນຕົ້ນແມ່ນການເຊື່ອມໂຍງພື້ນຖານໂຄງລ່າງ, ແລກປ່ຽນຂໍ້ກຳນົດລະບຽບການໃນການອຳນວຍຄວາມສະດວກ ແລະ ຫຼຸດຜ່ອນສິ່ງກີດຂວາງທາງດ້ານການຄ້າ ແລະ ການລົງທຶນ, ການສົ່ງເສີມບົດບາດຍິງຊາຍ, ການພັດທະນາຊັບພະຍາກອນມະນຸດ, ການສົ່ງເສີມທຸລະກິດຂະໜາດນ້ອຍ ແລະ ຂະໜາດກາງ ລວມທັງການມີສ່ວນຮ່ວມຂອງພາກເອກະຊົນ, ເຊິ່ງບັນດາລັດຖະມົນຕີ ແລະ ຜູ້ແທນຂັ້ນສູງ ຈາກປະເທດອາຊີຕາເວັນອອກສ່ຽງໃຕ້ ແລະ ປະເທດສະມາຊິກ OECD ໄດ້ແລກປ່ຽນປະສົບການ, ບົດຮຽນ ແລະ ຮ່ວມກັນກຳນົດທິດທາງນະໂຍບາຍລວມທີ່ຈຳເປັນຕໍ່ການເສີມສ້າງຄວາມເຂັ້ມແຂງໃນພາກພື້ນອາຊີຕາເວັນອອກສ່ຽງໃຕ້ ໂດຍສະເພາະພາກພື້ນອາຊຽນ.
ພ້ອມນີ້, ກອງປະຊຸມຍັງໄດ້ມີການມອບ-ຮັບໜ້າທີ່ຂອງປະທານຮ່ວມຜູ້ເກົ່າ (ຍີ່ປຸ່ນ ແລະ ອິນໂດເນເຊຍ) ໃຫ້ປະທານຮ່ວມຜູ້ໃໝ່ (ສ.ເກົາຫຼີ ແລະ ໄທ) ເພື່ອໃຫ້ປະທານຮ່ວມຜູ້ໃໝ່ ສາມາດປະຕິບັດໜ້າທີ່ໄດ້ໃນເດືອນເມສາ. ພ້ອມດຽວກັນ, ກອງປະຊຸມດັ່ງກ່າວ ໄດ້ດຳເນີນຄວບຄູ່ໄປກັບກອງປະຊຸມຄະນະຊີ້ນຳແຜນງານ ຄັ້ງທີ 4 (The Fourth Steering Group Meeting of SEARP) ຊຶ່ງມີເຈົ້າໜ້າທີ່ລະດັບສູງ ແລະ ບັນດາລັດຖະມົນຕີ ຂອງປະເທດອາຊຽນ ພ້ອມດ້ວຍຜູ້ຕາງໜ້າ ຂອງ ປະເທດສະມາຊິກ OECD ຖືກເຊີນເຂົ້າຮ່ວມ.
ໃນໂອກາດເຂົ້າຮ່ວມກອງປະຊຸມຄັ້ງນີ້, ເພື່ອເພີ່ມທະວີຮັດແໜ້ນສາຍພົວພັນມິດຕະພາບ ແລະ ການຮ່ວມມື ລະຫວ່າງ ສປປ ລາວ ແລະ ຍີ່ປຸ່ນ ໃນຖານະຄູ່ຮ່ວມຍຸດທະສາດ ໃຫ້ນັບມື້ນັບກວ້າງຂວາງ ແລະ ເລິກເຊິ່ງ, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ຢ້ຽມຢາມສອງຝ່າຍ, ເຊິ່ງໄດ້ພົບປະກັບການນຳທີ່ສໍາຄັນຂອງຝ່າຍຍີ່ປຸ່ນ ຄື: ວັນທີ 7 ມີນາ 2018, ໄດ້ພົບປະ (ຮັບປະທານອາຫານຄໍ່າແບບເຮັດວຽກ) ກັບ ຄູ່ຮ່ວມຕຳແໜ່ງ ທ່ານ ທະໂຣ ໂຄໂນະ (Mr. Taro KONO), ລັດຖະມົນຕີຕ່າງປະເທດຍີ່ປຸ່ນ, ເຊິ່ງກ່ອນຈະພົບປະສອງທ່ານລັດຖະມົນຕີຕ່າງປະເທດ ລາວ ແລະ ຍີ່ປຸ່ນ ໄດ້ຖະແຫຼງຂ່າວຮ່ວມກັນ.
ໃນການພົບປະ, ສອງຝ່າຍໄດ້ຕີລາຄາສູງຕໍ່ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດ ທີ່ໄດ້ຮັບການຂະຫຍາຍຕົວຢ່າງບໍ່ຢຸດຢັ້ງຕະຫລອດໄລຍະທີ່ຜ່ານມາ. ສອງຝ່າຍ ໄດ້ປຶກສາຫາລື ແລະ ແລກປ່ຽນຄຳຄິດຄຳເຫັນນຳກັນກ່ຽວກັບການຮ່ວມມືດ້ານຕ່າງໆ, ສະແດງຄວາມຊົມເຊີຍຕໍ່ພາກສ່ວນກ່ຽວຂ້ອງຂອງສອງປະເທດທີ່ໄດ້ພ້ອມກັນຜັນຂະຫຍາຍຜົນການຢ້ຽມຢາມ ຍີ່ປຸ່ນ ຢ່າງເປັນທາງການ ຂອງ ພະນະທ່ານ ທອງລຸນ ສີສຸລິດ, ນາຍົກລັດຖະມົນຕີ ແຫ່ງ ສປປ ລາວ ໃນເດືອນມິຖຸນາ 2017.
ພ້ອມນີ້, ສອງຝ່າຍ ໄດ້ເຫັນດີເປັນເອກະພາບກັນຕໍ່ທິດທາງການຮ່ວມມືໃນຕໍ່ໜ້າ ເປັນຕົ້ນແມ່ນ ການພັດທະນາພຶ້ນຖານໂຄງລ່າງ ຂອງ ສປປ ລາວ ເພື່ອເຊື່ອມໂຍງກັບພາກພຶ້ນ ແລະ ສາກົນ, ການພັດທະນາຊັບພະຍາກອນມະນຸດ, ການສຶກສາ, ວັດທະນະທຳ, ທ່ອງທ່ຽວ, ການພົວພັນຮ່ວມມືໃນຂອບພາກພື້ນແລະສາກົນ ແລະ ດ້ານອື່ນໆ.
ໃນໂອກາດຢ້ຽມຄັ້ງນີ້, , ທ່ານລັດຖະມົນຕີ ສະເຫຼີມໄຊ ກົມມະສິດ ພ້ອມດ້ວຍຄະນະ ຍັງໄດ້ເຂົ້າຢ້ຽມຂໍ່ານັບ ພະນະທ່ານ ຊິນໂຊ ອາເບະ (H.E. Mr. Shinzo ABE), ນາຍົກລັດຖະມົນຕີຍີ່ປຸ່ນ; ໄດ້ພົບປະກັບ ທ່ານ ຄາຊູຢູກິ ນາກາເນະ (Mr. Kazuyuki NAKANE), ຮອງລັດຖະມົນຕີກະຊວງການຕ່າງປະເທດຍີ່ປຸ່ນ; ທ່ານ ຟູມິໂອະ ກິຊິດະ (Mr. Fumio KISHIDA), ປະທານຄະນະກຳມະການຄົ້ນຄວ້ານະໂຍບາຍ ຂອງ ພັກເສລີປະຊາທິປະໄຕຍີ່ປຸ່ນ, ອະດີດລັດຖະມົນຕີຕ່າງປະເທດຍີ່ປຸ່ນ; ທ່ານ ຕາເກໂອະ ຄາວາມູຣະ (Mr. Takeo KAWAMURA), ປະທານສະມາຄົມມິດຕະພາບ ຍີ່ປຸ່ນ-ລາວ ຝ່າຍລັດຖະສະພາ ແລະ ຄະນະ; ທ່ານ ຊິນອິຈິ ຄິຕາໂອກະ (Mr. Shinichi KITAOKA), ປະທານອົງການຮ່ວມມືສາກົນຍີ່ປຸ່ນ (ອົງການໄຈກາ). ການຢ້ຽມຢາມຍີ່ປຸ່ນຄັ້ງນີ້, ຄະນະຝ່າຍລາວ ໄດ້ຮັບການຕ້ອນຮັບອັນອົບອຸ່ນຈາກຝ່າຍຍີ່ປຸ່ນ ແລະ ປະສົບຜົນສຳເລັດຢ່າງຈົບງາມ.
ທີ່ມາ: ກະຊວງການຕ່າງປະເທດ
© ໂຕະນໍ້າຊາ | tonamcha.com___________


text:
ປະກາດການວາງແຜນກຳນົດສັງລວມພັດທະນາເຂດທ່ອງທ່ຽວແຫ່ງຊາດເຕີນຈ່າວ-ຕວຽນກວາງ
ຕອນເຊົ້າວັນທີ 24 ກຸມພາ ຢູ່ ສະຫນາມຫລວງ ເຕີນຈ່າວ ເມືອງ ເຊີນເຢືອງ ແຂວງ ຕວຽນກວາງ ໄດ້ຈັດຕັ້ງພິທີປະກາດຂໍ້ຕົກລົງຂອງນາຍົກລັດຖະມົນຕີອະນຸມັດຜ່ານການວາງແຜນກຳນົດສັງລວມການພັດທະນາເຂດທ່ອງທ່ຽວແຫ່ງຊາດເຕີນຈ່າວຮອດປີ 2030; ປຸກລະດົມການແຂ່ງຂັນ ແລະ ບຸນປີໃຫມ່ປູກຕົ້ນໄມ້.
ພິທີປະກາດຂໍ້ຕົກລົງຂອງນາຍົກລັດຖະມົນຕີອະນຸມັດຜ່ານການວາງແຜນກຳນົດສັງລວມ
ການພັດທະນາເຂດທ່ອງທ່ຽວແຫ່ງຊາດເຕີນຈ່າວຮອດປີ 2030
ກ່າວຄຳເຫັນນະພິທີ, ທ່ານ ເຈີນກວັກເວື້ອງ, ຫົວຫນ້າຄະນະກຳມະການກວດກາສູນກາງ ໄດ້ເນັ້ນຫນັກວ່າ ເຕີນຈ່າວ ແມ່ນເຂດດິນເຕັມໄປດ້ວຍມູນເຊື້ອວັດທະນະທຳ, ປະຫວັດສາດ, ມີທີ່ຕັ້ງຍຸດທະສາດສຳຄັນຂອງປະເທດຊາດ, ເລື່ອງກຳນົດການວາງແຜນກຳນົດສັງລວມການພັດທະນາ ເຂດ ເຕີນຈ່າວ ກາຍເປັນເຂດທ່ອງທ່ຽວແຫ່ງຊາດ ອີກຄັ້ງຫນຶ່ງໄດ້ຢັ້ງຢັນບົດບາດສຳຄັນ, ຄຸນຄ່າອັນໃຫຍ່ຫລວງຂອງເຂດທ່ອງທ່ຽວປະຫວັດສາດວັດທະນະທຳ ແລະ ຊີວະພາບ ເຕີນຈ່າວ.
“ອຳນາດການປົກຄອງແຂວງ ຕວຽນກວາງ ຄວນສ້າງແຜນການລະອຽດ ເພື່ອປະຕິບັດການວາງແຜນກຳນົດ ຮັບປະກັນປະສິດທິຜົນ ຖືກກັບຄວາມຄືບຫນ້າ. ເອົາໃຈໃສ່ພັດທະນາເຂດທ່ອງທ່ຽວແຫ່ງຊາດ ເຕີນຈ່າວ ຕິດພັນກັບການອະນຸລັກຮັກສາ, ເສີມຂະຫຍາຍບັນດາຄຸນຄ່າປູຊະນີຍະສະຖານປະຫວັດສາດ, ວັດທະນະທຳມູນເຊື້ອ, ຄຸນຄ່າທຳມະຊາດ.”
(ແຫຼ່ງຄັດຈາກ VOV)


text:
ບໍລິສັດອຸດສາຫະ ກຳ Jiangsu Huanyi ຈຳ ກັດ.
ບໍລິສັດຂອງພວກເຮົາມີຄວາມມຸ້ງ ໝັ້ນ ທີ່ຈະຜະລິດຜະລິດຕະພັນຜ້າເຢັນແລະຮ້ອນ
Jiangsu Huanyi ອຸດສາຫະ ກຳ ຈຳ ກັດແມ່ນໂຮງງານເຕັກໂນໂລຢີ ໃໝ່. ບໍລິສັດໄດ້ມີຄວາມມຸ້ງ ໝັ້ນ ທີ່ຈະພັດທະນາຜະລິດຕະພັນຫຸ້ມຫໍ່ນ້ ຳ ກ້ອນ ສຳ ລັບຄວາມງາມສ່ວນຕົວ / ສຸຂະພາບແລະການແພດ / ການກິລາຫໍ່ເຂົ້າ ໜົມ / ການດູແລປະ ຈຳ ວັນໃນບ້ານດ້ວຍການຮັກສາດ້ວຍຄວາມຮ້ອນແລະເຢັນຈາກປີ 2012
ພວກເຮົາສະ ໜອງ ການພັກຜ່ອນ, ການ ບຳ ບັດທາງຮ່າງກາຍແລະການຊ່ວຍເຫຼືອຄັ້ງ ທຳ ອິດໃນຊີວິດ, ຜະລິດຕະພັນໄດ້ຮັບການຮັບຮອງຈາກ SGS, FDA, CE, REACH, AZO, PROP65, ໂຮງງານທີ່ມີການກວດສອບ BSCI, ພວກເຮົາມີປະສົບການຮ່ວມມືກັບ LIDL, ALDI, Wal-mart ແລະ Disney.
ບໍລິສັດມີຜະລິດຕະພັນທີ່ຂາຍດີຫຼາຍຢ່າງເຊັ່ນ: ຖົງນ້ ຳ ກ້ອນ, ໜ້າ ກາກ gel, ໜ້າ ກາກຂໍ້ມື, ຫົວເຂົ່າຂໍ້ແຂນພ້ອມຖົງນ້ ຳ ກ້ອນເຢັນ, ຖົງຕີນ ບຳ ບັດເຢັນ, ຖົງນ້ ຳ ອຸ່ນ microwave, ຖົງນ້ ຳ ທາງການແພດ, ເຊິ່ງສາມາດກວ້າງຂວາງ
ພວກເຮົາປະຕິບັດຕາມຫຼັກການ "ການສ້າງແລະຄວາມເພິ່ງພໍໃຈຂອງລູກຄ້າ" ຢ່າງຕໍ່ເນື່ອງແລະຫວັງຢ່າງຈິງຈັງທີ່ຈະຕອບສະ ໜອງ ໃນລາຄາທີ່ແຂ່ງຂັນເພື່ອຊີວິດທີ່ມີສຸຂະພາບແຂງແຮງ.
ພວກເຮົາມີພະແນກ R&D ຂອງຕົນເອງສາມາດປັບແຕ່ງຜະລິດຕະພັນຕາມແນວຄວາມຄິດຂອງທ່ານ, ເຄື່ອງຕັດເລເຊີເພື່ອຮັບປະກັນຮູບຮ່າງທີ່ຖືກຕ້ອງ, ການພິມ UV ສາມາດເຮັດໄດ້ຫຼາຍຮູບແບບ, ແມ່ພິມດ້ວຍມືເຮັດໃຫ້ມີອາຍຸຍືນຍາວ ສຳ ລັບຜະລິດຕະພັນຂອງທ່ານ, ພະນັກງານ 120 ຄົນຕອບສະ ໜອງ ການຈັດສົ່ງ. ຈຸດປະສົງຂອງພວກເຮົາແມ່ນເພື່ອສະ ໜອງ ຜະລິດຕະພັນທີ່ມີຄຸນນະພາບສູງແລະລາຄາຖືກພ້ອມດ້ວຍການຈັດສົ່ງທີ່ໄວແລະການບໍລິການທີ່ດີທີ່ສຸດ.
ບັນຈຸນ້ ຳ ກ້ອນທັງ ໝົດ ຈະໄປກວດສອບແລະກວດກາຕົນເອງກ່ອນທີ່ຈະຫຸ້ມຫໍ່, ເຈວທີ່ບໍ່ເປັນພິດຖືກຜະນຶກເຂົ້າໃນ PVC, EVA, TPU ອາດຈະຮົ່ວໄຫຼຫຼັງຈາກທີ່ຮ້ອນເກີນຫຼືຄວາມກົດດັນ, ມັນບໍ່ດີ ສຳ ລັບປະສົບການຂອງລູກຄ້າ, ໂຮງງານຂອງພວກເຮົາເຮັດໃຫ້ທຸກສິ່ງເຫລົ່ານີ້ຢູ່ພາຍໃຕ້ການຄວບຄຸມ, ຕອບ ທຸກໆກ້ອນ.
ຮູບໃບຢັ້ງຢືນ
ສ່ວນແບ່ງການສົ່ງອອກຂອງພວກເຮົາ
ບໍລິສັດອຸດສາຫະ ກຳ Jiangsu Huanyi ຈຳ ກັດໃຫ້ ຄຳ ໝັ້ນ ສັນຍາວ່າຈະຜະລິດຜະລິດຕະພັນເຄື່ອງເຢັນແລະຮ້ອນ. ບໍລິສັດມີສ່ວນຮ່ວມໃນການພັດທະນາຜະລິດຕະພັນ, ການພັດທະນາແລະການຜະລິດ (ຂະບວນການທັງ ໝົດ ສາມາດດື່ມນໍ້າດື່ມທີ່ບໍລິສຸດໂດຍກົງ) ແລະການຂາຍ. ດ້ວຍຄວາມດຸ ໝັ່ນ ຂອງພະນັກງານວິຊາການແລະການຂາຍທັງ ໝົດ, ບໍລິສັດໄດ້ປະສົບຜົນ ສຳ ເລັດໃນການສະ ໜອງ ຜະລິດຕະພັນເຢັນແລະຮ້ອນທີ່ມີຄຸນນະພາບສູງໃຫ້ລູກຄ້າທັງພາຍໃນແລະຕ່າງປະເທດ.
ຜະລິດຕະພັນຂອງພວກເຮົາຖືກສົ່ງອອກໄປທົ່ວໂລກ, ປະເທດແລະເຂດແຄວ້ນໃຫຍ່ແມ່ນ 40% ໃນເອີຣົບ, 30% ໃນອາເມລິກາ, 15% ໃນຍີ່ປຸ່ນແລະ 5% ເກົາຫຼີ, ແລະ 10% ໃນປະເທດອື່ນຫລືເຂດແຄວ້ນ. ບໍລິສັດໄດ້ຮັບໃຊ້ລູກຄ້າກັບ ຜະລິດຕະພັນທີ່ມີຄຸນນະພາບສູງ, ລາຄາທີ່ ເໝາະ ສົມ, ຈັດສົ່ງກົງແລະຊື່ສຽງທີ່ດີ. ພວກເຮົາຫວັງຢ່າງຈິງໃຈວ່າຈະຮ່ວມມືກັບລູກຄ້າທັງພາຍໃນແລະຕ່າງປະເທດ. ດ້ວຍຄວາມພະຍາຍາມຂອງພະນັກງານທຸກຄົນໃນທົ່ວໂລກ, ພວກເຮົາຈະກາຍເປັນວິສາຫະກິດຊັ້ນ ນຳ ໃນອຸດສາຫະ ກຳ ແລະຮ່ວມກັນສ້າງອະນາຄົດອັນຮຸ່ງເຮືອງຂອງອຸດສະຫະ ກຳ ການອັດເຢັນແລະຮ້ອນ!
ທົວໂຮງງານ
ເປັນສະມາຊິກໃນຄອບຄົວຢູ່ທີ່ນີ້, ພວກເຂົາສາມາດມີຄວາມສຸກກັບຫ້ອງສະ ໝຸດ ແລະສະຖານທີ່ອອກ ກຳ ລັງກາຍເພື່ອໃຫ້ມີສຸຂະພາບແຂງແຮງຄືກັນກັບຜະລິດຕະພັນຂອງພວກເຮົາ!


text:
(ສພຊ) ວັນທີ 23 ກໍລະກົດຜ່ານມາ, ທີ່ຫ້ອງປະຊຸມຄະນະເລຂາທິການສະພາ ແຫ່ງຊາດ (ຫລັກ 6) ໄດ້ເປີດຊຸດເຝິກອົບຮົມທິດສະດີການເມືອງ-ການປົກຄອງ ໄລຍະ ສັ້ນ 45 ວັນ ຊຸດທີ IV ໃຫ້ແກ່ສະມາຊິກພັກ-ພະນັກງານສະພາແຫ່ງຊາດ (ສພຊ) ແລະ ອົງການກວດສອບແຫ່ງລັດ (ອກລ) ທັງໝົດ 34 ສະຫາຍ; ໂດຍການເປັນປະທານ ຂອງສະຫາຍ ນາງ ສີໃສ ລືເດດມູນສອນ ກໍາມະການສູນກາງພັກ, ຮອງເລຂາຄະນະພັກ, ຮອງປະທານສະພາແຫ່ງຊາດ; ເຂົ້າຮ່ວມມີສະຫາຍ ສະໝຸດທອງ ສົມພານິດ ຮອງຫົວ ໜ້າສະຖາບັນການເມືອງ-ການປົກຄອງແຫ່ງຊາດ, ຕາງໜ້າຈາກອົງການກວດສອບ ແຫ່ງລັດ, ເລຂາ-ຮອງເລຂາຂອງບັນດາຮາກຖານພັກພາຍໃນສະພາແຫ່ງຊາດ.
ຈຸດປະສົງຂອງການເປີດຊຸດເຝິກອົບຮົມຄັ້ງນີ້ ເພື່ອຍົກສູງຄວາມຮູ້ພື້ນຖານທາງ ດ້ານທິດສະດີການເມືອງ-ການປົກຄອງ ເປັນຕົ້ນແມ່ນຫລັກມູນພື້ນຖານທິດສະດີມາກ-ເລນິນ ໃຫ້ແກ່ສະມາຊິກພັກ-ພະນັກງານ, ເຊື່ອມຊຶມກໍາແໜ້ນແນວທາງນະໂຍບາຍ ຂອງພັກ ທັງເປັນການປັບປຸງ ແລະ ຍົກລະດັບທາງດ້ານແນວຄິດການເມືອງ, ທັດສະນະ ຊົນຊັ້ນກໍາມະກອນ, ເຊື່ອໝັ້ນຕໍ່ການນໍາພາຂອງພັກ; ແນໃສ່ສ້າງສະມາຊິກພັກ-ພະນັກ ງານຫລັກແຫລ່ງນໍາພາລຸ້ນສືບທອດປ່ຽນແທນ ໃຫ້ມີທັດສະນະຫລັກໝັ້ນການເມືອງ ທີ່ໜັກແໜ້ນ, ມີຄຸນສົມບັດສິນທໍາປະຕິວັດ, ສ້າງແບບແຜນດໍາລົງຊີວິດທີ່ປອດໃສ, ມີຄວາມຮັບຜິດຊອບສູງຕໍ່ໜ້າທີ່ວິຊາສະເພາະ, ມີຄວາມຮູ້ຄວາມສາມາດ ປະກອບສ່ວນ ເຂົ້າໃນການເຄື່ອນໄຫວ ແລະ ປະຕິບັດໜ້າທີ່ວຽກງານໃຫ້ມີຄຸນນະພາບ ແລະ ປະສິດ ທິຜົນດີ.
ເນື້ອໃນການເຝິກອົບຮົມຄັ້ງນີ້ ປະກອບດ້ວຍ: ພາກວິຊາປັດຊະຍາ, ພາກວິຊາວິ ທະຍາສາດການເມືອງ, ພາກວິຊາລັດທິສັງຄົມນິຍົມວິທະຍາສາດ, ພາກວິຊາບໍລິຫານ ສາດ ແລະ ພາກວິຊາກໍ່ສ້າງພັກ ລວມມີວິຊາທັງໝົດ 39 ບົດ.
ພ້ອມດຽວກັນນັ້ນ, ກອງປະຊຸມຍັງໄດ້ຮັບຟັງການໂອ້ລົມ ແລະ ໃຫ້ທິດຊີ້ນໍາຂອງ ສະຫາຍຮອງເລຂາຄະນະພັກສະພາແຫ່ງຊາດ ເຊິ່ງສະຫາຍໄດ້ມີຄໍາເຫັນບາງຕອນສໍາຄັນ ວ່າ: ການເຝິກອົບຮົມຄັ້ງນີ້ ເປັນການຍົກລະດັບຫລັກໝັ້ນຄຸນທາດການເມືອງໃຫ້ໜັກ ແໜ້ນ, ຄຸນສົມບັດສິນທໍາປະຕິວັດ ກໍຄືຈັນຍາບັນຈັນຍາທໍາຂອງພະນັກງານ ທີ່ຖືກ ມອບໝາຍຈາກພັກ-ລັດ ກໍຄືປະຊາຊົນ; ພ້ອມທັງສະເໜີໃຫ້ຄະນະຮັບຜິດຊອບ ນໍາເອົາ ເອກະສານທີ່ເປັນມະຕິຄະນະປະຈໍາສະພາແຫ່ງຊາດ ວ່າດ້ວຍມາດຖານເງື່ອນໄຂຂອງພະ ນັກງານ ໃຫ້ບັນດານັກເຝິກອົບຮົມຕີບັນຫາໃຫ້ອອກ; ແລະ ເປັນການແລກປ່ຽນຖອດ ຖອນບົດຮຽນເຊິ່ງກັນ ແລະ ກັນ; ສະເໜີໃຫ້ນັກເຝິກອົບຮົມປະຕິບັດລະບຽບວິໄນໃນ ການເຝິກອົບຮົມຢ່າງເຄັ່ງຄັດ, ຕັ້ງໃຈຮໍ່າຮຽນໃຫ້ໄດ້ຄຸນນະພາບຢ່າງແທ້ຈິງ; ສະເໜີໃຫ້ ຄະນະຮັບຜິດຊອບລາຍງານຜົນເກັບກ່ຽວການເຝິກອົບຮົມໃຫ້ໄດ້ຄຸນນະພາບຕົວຈິງ ພ້ອມດຽວກັນນີ້, ສະເໜີໃຫ້ຄະນະຮັບຜິດຊອບເອົາໃຈໃສ່ຕິດຕາມຮອບດ້ານແຕ່ລະວັນ ຂອງການເຝິກອົບຮົມ, ພ້ອມທັງເຮັດແບບຟອມການຕິດຕາມຂອງແຕ່ລະວັນຄັກແນ່ ເພື່ອລາຍງານໃຫ້ສະຫາຍເລຂາຄະນະພັກສະພາແຫ່ງຊາດ.
(ສົມນຶກ ແກ້ວໄຊຍະຈັກ)


text:
ສ. ອາເມລິກາ ພົບປະໂອ້ລົມ ກ່ຽວກັບການຄ້າ ແລະ ການລົງທຶນ ກັບ ສປປ ລາວ
ນະຄອນຫຼວງວຽງຈັນ, ສປປ ລາວ – ໃນວັນທີ 31 ມັງກອນ, ຜູ້ຕາງຫນ້າການຄ້າ ສະຫະລັດອາເມລິກາ ປະຈໍາຂົງເຂດອາຊີຕາເວັນອອກສ່ຽງໃຕ້ ແລະ ປາຊີຟິກ ທ່ານ Karl Ehlers ໄດ້ນຳພາຄະນະຜູ້ແທນ ເຂົ້າພົບກັບ ທ່ານ ສົມຈິດ ອິນທະມິດ ຮອງລັດຖະມົນຕີ ກະຊວງ ອຸດສາຫະກໍາ ແລະ ການຄ້າ ແລະ ບັນດາເຈົ້າຫນ້າທີ່ລາວ ເພື່ອຮັດແໜ້ນສາຍພົວພັນທາງດ້ານເສດຖະກິດ, ການຄ້າ, ແລະ ການລົງທຶນ. ນີ້ຖືເປັນການພົບປະປຶກສາຫາລືຄັ້ງລ່າສຸດ ພາຍຫຼັງທີ່ທັງສອງປະເທດໄດ້ເຊັນສັນຍາຂອບການຮ່ວມມື ການຄ້າ ແລະ ການລົງທຶນ ໃນປີ 2016. ການປຶກສາຫາລືໃນຄັ້ງນີ້ຍັງໄດ້ເນັ້ນເຖິງບັນດາໂອກາດຕ່າງໆເພື່ອເພີ່ມທະວີການຮ່ວມມືຂອງທັງສອງປະເທດ. ນອກຈາກນີ້, ສອງຝ່າຍຍັງໄດ້ປຶກສາຫາລືໃນຫົວຂໍ້ທີ່ສຳຄັນຕ່າງໆເຊັ່ນ: ການຈ່າຍເງິນແບບອີເລັກໂຕນິກ, ມາດຕະຖານທາງດ້ານລົດຍົນ, ການຄ້າດິຈິຕອນ ແລະ ສັບສິນທາງປັນຍາ. ສປປ ລາວ ຖືເປັນຄູ່ຮ່ວມມືທາງດ້ານການຄ້າ ແລະ ການລົງທຶນທີ່ສຳຄັນຕໍ່ ສະຫະລັດອາເມລິກາ ແລະ ບັນດາປະເທດອາຊຽນ. ສັນຍາຂອບການຮ່ວມມື …ອ່ານເພີ່ມເຕີມ»


text:
ໃນວັນທີ 12 ມັງກອນ 2021 ເວລາ 8:30 ໂມງ ພະແນກແຜນການ ແລະ ການລົງທືນ ແຂວງວຽງຈັນ ໄດ້ຈັດຕັ້ງປາຖະກະຖາ 2 ວັນປະຫວັດສາດສຳຄັນຄື: ວັນຊາດທີ 2 ທັນວາ ຄົບຮອບ 45 ປີ, ວັນຄ້າຍວັນເກີດ ປະທານ ໄກສອນ ພົມວິຫານ ຄົບຮອບ 100 ປີ ຢູ່ທີ່ຫ້ອງປະຊຸມຊັ້ນສອງຂອງພະແນກແຜນການ ແລະ ການລົງທຶນແຂວງວຽງຈັນ.
ໂດຍໃຫ້ກຽດ ຂຶ້ນປາຖະກະຖາ ຂອງທ່ານ ຈັນທະວົງ ບົວລະພັນ ຮອງຫົວໜ້າຄະນະໂຄສະນາອົບຮົມແຂວງວຽງຈັນ ເຂົ້າຮ່ວມມີບັນດາຮັກສາການຫົວໜ້າ, ຮອງພະແນກ, ຫົວໜ້າສູນສະຖະຕິ, ຫົວໜ້າຂະແໜງ, ຮອງຂະແໜງ, ຕະຫຼອດຮອດສະມາຊິກພັກ-ພະນັກງານຫຼັກແຫຼ່ງ ເຂົ້າຮ່ວມທັງໝົດ 38 ທ່ານ ແລະ ຍິງ 17 ທ່ານ.
ໃນພິທີ ທ່ານ ຈັັນທະວົງ ບົວລະພັນ ຮອງຄະນະໂຄສະນາອົບຮົມແຂວງ ໄດ້ເລົ່າເຖິງມູນ ເຊື້ອ, ປະຫວັດຄວາມເປັນມາຂອງ ສປປ ລາວ, ຄວາມໝາຍຄວາມສຳຄັນຂອງວັນຊາດ ທີ 2 ທັນວາ, ມູນເຊື້ອການຕໍ່ສູ້ອັນສະຫງ່າອົງອາດ ແຫ່ງການຕໍ່ສູ້ຕ້ານການຮຸກຮານຂອງສັດຕູ ແລະ ຍົກໃຫ້ເຫັນການປົກປັກຮັກສາ ແລະ ສ້າງສາພັດທະນາປະເທດຊາດ ຕະຫຼອດໄລຍະ 45 ປີ; ນອກນັ້ນ, ທ່ານຍັງຍົກໃຫ້ເຫັນເຖິງຜົນງານ, ຄຸນງາມຄວາມດີຂອງປະທານ ໄກສອນ ພົມວິຫານ ຜູ້ນຳທີ່ແສນເຄົາລົບຮັກຂອງປວງຊົນລາວທັງຊາດ, ແມ່ນນັກຮັກຊາດ, ນັກປະຕິວັດທີ່ຍິ່ງໃຫຍ່, ວິລະບູລຸດທີ່ປີຊາສາມາດ, ສະຫຼາດສ່ອງໃສ, ສະດຸງໄວ ແລະ ຕັ້ງໜ້າຮໍ່າຮຽນເອົາທັດສະນະ ແນວຄິດ, ຄຸນສົມບັດສິນທຳປະຕິວັດ ແລະ ແບບແຜນວິທີດຳລົງຊີວີດຂອງປະທານ ໄກສອນ ພົມວິຫານ ເພື່ອເຮັດໃຫ້ສະມາຊິກພັກ-ພະນັກງານ ເຂົ້າໃຈຢ່າງເລິກເຊິ່ງ ກ່ຽວກັບການກຳເນີດ ແລະ ເຕີບໃຫຍ່ຂະຫຍາຍຕົວຂອງພັກ, ຂອງຊາດ ແລະ ພາລະກິດປະຕິວັດ ຂອງປະທານ ໄກສອນ ພົມວິຫານ ຍົກສູງຄວາມສາມາດນຳພາ ແລະ ລັກສະນະນຳໜ້າ, ມູນເຊື້ອອັນດີງາມໃຫ້ຍືນຍົງຕະຫຼອດໄປ ແລະ ໃນຕອນທ້າຍ ທ່ານຍັງໄດ້ເຜີຍແຜ່ຜົນສຳເລັດກອງປະຊຸມໃຫຍ່ ຜູ້ແທນອົງຄະນະພັກແຂວງວຽງຈັນ ຄັ້ງທີ VI ຕື່ມອີກ ເຊິ່ງໄດ້ຍົກໃຫ້ເຫັນຜົນງານການນຳຂອງອົງຄະນະພັກແຂວງ ແຕ່ລະຂັ້ນ, ເຫັນໄດ້ຜົນງານ ແລະ ຜົນສຳເລັດອັນໃຫຍ່ຫຼວງ, ການສ້າງສາພັດທະນາແຂວງວຽງຈັນ ໃນຫຼາຍດ້ານ.
ພາບ ແລະ ຂຽນໂດຍ: ທອງຄຳ ບຸນປັນ
ໜ່ວຍກູໄພ: 1625
ມີ 13 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ການຊຸມນຸມຜະລິດຕະພັນ ໝາຍ ເຖິງຂັ້ນຕອນການປະກອບຂອງພາກສ່ວນຕ່າງໆໂດຍສອດຄ່ອງກັບຂໍ້ ກຳ ນົດທາງວິຊາການທີ່ໄດ້ ກຳ ນົດໄວ້, ແລະຜ່ານການແຕ່ງຕັ້ງແລະກວດກາເພື່ອເຮັດໃຫ້ພວກເຂົາມີຜະລິດຕະພັນທີ່ມີຄຸນນະພາບ. ການປະກອບເລີ່ມຕົ້ນດ້ວຍການອອກແບບຮູບແຕ້ມປະກອບ.
ຜະລິດຕະພັນແມ່ນຜະລິດຈາກຫລາຍພາກສ່ວນແລະຫລາຍພາກສ່ວນ. ໂດຍປະຕິບັດຕາມຂໍ້ ກຳ ນົດດ້ານວິຊາການທີ່ ຈຳ ເປັນ, ຂະບວນການປະກອບພາກສ່ວນ ຈຳ ນວນ ໜຶ່ງ ເຂົ້າໃນສ່ວນປະກອບຫຼືປະກອບ ຈຳ ນວນສ່ວນແລະສ່ວນປະກອບເຂົ້າໃນຜະລິດຕະພັນ ໜຶ່ງ ເອີ້ນວ່າການຊຸມນຸມ. ອະດີດເອີ້ນວ່າການຊຸມນຸມອົງປະກອບ, ແລະຄັ້ງສຸດທ້າຍເອີ້ນວ່າການຊຸມນຸມທົ່ວໄປ. ໂດຍທົ່ວໄປມັນປະກອບມີການປະກອບ, ການປັບ, ການກວດກາແລະການທົດສອບ, ການເຄືອບ, ການຫຸ້ມຫໍ່ແລະອື່ນໆ.
ສະພາແຫ່ງຕ້ອງມີເງື່ອນໄຂສອງຢ່າງຄື:
1. ຕຳ ແໜ່ງ ແມ່ນຂັ້ນຕອນການ ກຳ ນົດ ຕຳ ແໜ່ງ ທີ່ຖືກຕ້ອງຂອງພາກສ່ວນຕ່າງໆ.
2.Fixed ພາກສ່ວນທີ່ ກຳ ລັງຈະຖືກແກ້ໄຂ.
ຫມາຍເຫດ:
1. ຮັບປະກັນຄຸນນະພາບຜະລິດຕະພັນ; ຂະຫຍາຍອາຍຸການບໍລິການຂອງສິນຄ້າ.
2. ການຈັດລຽງລໍາດັບແລະຂັ້ນຕອນການປະກອບທີ່ສົມເຫດສົມຜົນ, ຫຼຸດຜ່ອນແຮງງານດ້ວຍຕົນເອງ, ຕອບສະ ໜອງ ຄວາມຮຽກຮ້ອງຕ້ອງການຂອງວົງຈອນການປະກອບ; ປັບປຸງປະສິດທິພາບການປະກອບ.
3. ພະຍາຍາມຫຼຸດຜ່ອນພື້ນທີ່ປະກອບແລະເພີ່ມຜະລິດຕະພາບຂອງພື້ນທີ່ ໜ່ວຍ.
4. ເພີ່ມຄ່າໃຊ້ຈ່າຍໃນການປະກອບ. ຂັ້ນຕອນການປະກອບແລະການທົດສອບເພື່ອເຮັດໃຫ້ມັນເປັນສິນຄ້າທີ່ມີຄຸນນະພາບ.
ບໍລິສັດມີກອງປະຊຸມທົດລອງການປະກອບຄົບຊຸດ, ເຊິ່ງສາມາດໃຫ້ທ່ານບໍລິການປະກອບຜະລິດຕະພັນທີ່ແຕກຕ່າງກັນໄວ. ຖ້າມີຄວາມ ຈຳ ເປັນ, ມັນສາມາດຊ່ວຍທ່ານໃຫ້ ສຳ ເລັດການກະກຽມ SOP ຂອງຜະລິດຕະພັນ ໃໝ່.


text:
ໃນວັນທີ 16 ກຸມພາ 2021 ນີ້, ກຳມະບານຮາກຖານຄຸ້ມຄອງການບິນແຂວງສະຫວັນນະເຂດ ໄດ້ມີການຈັດພິທີປາຖະກະຖາວັນສ້າງຕັ້ງສະຫະພັນກຳມະບານລາວຄົບຮອບ 65 ປີ (1 ກຸມພາ 1956 – 1 ກຸມພາ 2021) ຂຶ້ນຢ່າງເປັນທາງການທີ່ຫ້ອງປະຊຸມຂອງຕົນ ໂດຍການໃຫ້ກຽດເຂົ້າຮ່ວມ ຂອງທ່ານ ນາງ ພົມມາ ທອງເພັງ ຮອງປະທານຄະນະບໍລິຫານງານສະຫະພັນກຳມະບານແຂວງ, ມີທ່ານ ໄຊ ບົວທອງ ເລຂາໜ່ວຍພັກຄຸ້ມຄອງການບິນ ຫົວໜ້າຫ້ອງການຈະລາຈອນທາງອາກາດແຂວງສະຫວັນນະເຂດ, ທ່ານ ສັນຕິ ແສງອາລຸນ ປະທານກຳມະບານຮາກຖານຄຸ້ມຄອງການບິນ ຕະຫຼອດເຖິງສະມາຊິກກຳມະບານພາຍໃນຂອງຕົນເຂົ້າຮ່ວມ ຈຳນວນ 50 ທ່ານ, ຍິງ 16 ທ່ານ.
ໂອກາດດັ່ງກ່າວ ທ່ານ ນາງ ພົມມາ ທອງເພັງ ກໍ່ໄດ້ຍົກໃຫ້ເຫັນເຖິງຕົ້ນກຳເນີດ ແລະ ການເຕີບໃຫຍ່ຂະຫຍາຍຕົວຂອງອົງການຈັດຕັ້ງກຳມະບານລາວ ຕະຫຼອດໄລຍະ 65 ປີ ທີ່ຜ່ານມາຈົນເຖິງປະຈຸບັນ ແລະ ວຽກງານອັນພົ້ນເດັ່ນໃນການປະກອບສ່ວນພາລະກິດປະຕິວັດ ທີ່ມີລັກສະນະອັນດີເລີດຂອງຊົນຊັ້ນກຳມະກອນລາວ ໃນການສຶບຕໍ່ຍຶດໝັ້ນເດີນຕາມແນວທາງປ່ຽນແປງໃໝ່ຮອບດ້ານທີ່ມີຫຼັກການຂອງພັກຢ່າງຕັ້ງໜ້າ, ເຂົ້າໃນການປະຕິບັດວຽກງານໃຫ້ບັນລຸຈຸດປະສົງ ແລະ ເປົ້າໝາຍມະຕິກອງປະຊຸມໃຫຍ່ຜູ້ແທນກຳມະບານລາວທົ່ວປະເທດ ຄັ້ງທີ VIII, ມະຕິກອງປະຊຸມໃຫຍ່ຄັ້ງທີ XI ຂອງພັກ ໂດຍຕິດພັນກັບແຜນພັດທະນາ ເສດຖະກິດ-ສັງຄົມ 5 ປີ ແຫ່ງຊາດ ຄັ້ງທີ IX ໃຫ້ມີຄວາມເປັນເອກະພາບ ແຕ່ສູນກາງລົງຮອດທ້ອງຖິ່ນຮາກຖານໃນທົ່ວປະເທດ, ໂດຍແນ່ໃສ່ຫັນເອົາກຳລັງແຮງສັງລວມຂອງຊາດສົມທົບກັບກຳລັງແຮງສັງລວມຂອງຍຸກສະໄໝ ເຂົ້າໃນການປຸກລະດົມ-ໂຄສະນາສຶກສາອົບຮົມທາງດ້ານການເມືອງແນວຄິດ, ຄວາມຮູ້ທາງດ້ານວິທະຍາສາດຕ່າງໆ ເພື່ອປະກອບສ່ວນເຂົ້າໃນການປົກປ້ອງສິດຜົນປະໂຫຍດອັນຊອບທຳຂອງສະມາຊິກກຳມະບານ, ກຳມະກອນ ແລະ ຊາວຜູ້ອອກແຮງງານ ທັງໃນລະບົບ ແລະ ນອກລະບົບໃຫ້ໄດ້ຢ່າງທົ່ວເຖິງ.


text:
ນາຍົກລັດຖະມົນຕີແຫ່ງ ສປປ ລາວ ສຳເລັດການຢ້ຽມຢາມທາງການ ສ.ສິງກະໂປ
ຕອບສະໜອງ ຕາມຄຳເຊີນຂອງ ທ່ານ ລີຊຽນລຸງ ນາຍົກລັດຖະມົນຕີ ແຫ່ງ ສາທາລະນະລັດ ສິງກະໂປ, ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ພ້ອມດ້ວຍຄະນະຜູ້ແທນ ສປປ ລາວ ໄດ້ເດີນທາງ ຢ້ຽມຢາມທາງການ ທີ່ສາທາລະນະລັດ ສິງກະໂປ, ໃນວັນທີ 02 ພຶດສະພາ 2017, ເພື່ອສືບຕໍ່ເສີມຂະຫຍາຍ ສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງລາວ ແລະ ສິງກະໂປ.
ໃນວັນທີ 02 ພຶດສະພາ 2017, ທ່ານນາຍົກ ລີ ຊຽນລຸງ ໄດ້ຈັດພິທີຕ້ອນຮັບ ທ່ານນາຍົກ ທອງລຸນ ສີສຸລິດ ຢ່າງເປັນທາງການ ຢູ່ທີ່ສຳນັກງານ ປະທານາທິບໍດີ. ພາຍຫລັງພິທີຕ້ອນຮັບ ຢ່າງເປັນທາງການແລ້ວ, ທ່ານ ທອງລຸນ ສີສຸລິດ ພ້ອມດ້ວຍຄະນະ ໄດ້ເຂົ້າຢ້ຽມຂ່ຳນັບ ທ່ານ ໂທນີ່ຕັນເກັງຢຳ, ປະທານາທິບໍດີແຫ່ງ ສ.ສິງກະໂປ. ໃນໂອກາດດັ່ງກ່າວ, ທ່ານນາຍົກລັດຖະມົນຕີ ໄດ້ສະແດງຄວາມຊົມເຊີຍຕໍ່ຜົນສຳເລັດ ຂອງການຢ້ຽມຢາມລັດຖະກິດ ທີ່ ສປປ ລາວ ຂອງທ່ານປະທານາທິບໍດີ ໃນເດືອນມັງກອນ 2017 ຜ່ານມາ, ເຊິ່ງໄດ້ເປັນການ ປະກອບສ່ວນອັນສຳຄັນ ເຂົ້າໃນການ ເສີມຂະຫຍາຍສາຍພົວພັນ ມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດ ໃຫ້ແໜ້ນແຟ້ນ ແລະ ແຕກດອກອອກຜົນຍິ່ງໆຂຶ້ນ ແລະ ໄດ້ນຳເອົາຄວາມ ຢື້ຢາມຖາມຂ່າວຂອງ ທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ ເຖິງທ່ານປະທານາທິບໍດີ ໂທນີ່ຕັນເກັງຢຳ ອີກດ້ວຍ.
ຫລັງຈາກຢ້ຽມຂ່ຳນັບ ປະທານາທິບໍດີ, ທ່ານນາຍົກ ທອງລຸນ ສີສຸລິດ ແລະ ທ່ານນາຍົກ ລີ ຊຽນລຸງ ໄດ້ພົບປະສອງຝ່າຍ ຢູ່ທີ່ສຳນັກງານ ປະທານາທິບໍດີ, ໃນການພົບປະຄັ້ງນີ້ ສອງຝ່າຍ ໄດ້ຕີລາຄາສູງຕໍ່ການພົວພັນ ແລະ ການຮ່ວມມື ຂອງສອງປະເທດ ທີ່ນັບມື້ນັບໄດ້ຮັບການ ເສີມຂະຫຍາຍຢ່າງບໍ່ຢຸດຢັ້ງ, ເຫັນໄດ້ຈາກການນຳ ຂອງສອງປະເທດ ທີ່ມີການແລກປ່ຽນ ການຢ້ຽມຢາມຮ່ວມກັນ ຢ່າງເປັນປົກກະຕິໃນໄລຍະຜ່ານມາ ທັງໃນຂອບສອງຝ່າຍ, ຂອບອາຊຽນ ກໍຄື ຂອບຫລາຍຝ່າຍອື່ນໆ, ພິເສດ ແມ່ນໄດ້ພ້ອມກັນຊຸກຍູ້ ວຽກງານການສ້າງ ປະຊາຄົມອາຊຽນ ເພື່ອໃຫ້ມີຄວາມເຂັ້ມແຂງຮອບດ້ານ ຕາມວິໄສທັດຂອງອາຊຽນວາງໄວ້.
Photo Credit : ST Singapore
ໃນໂອກາດນີ້, ຝ່າຍລາວ ໄດ້ສະແດງຄວາມຂອບໃຈ ຕໍ່ການຊ່ວຍເຫລືອ ຂອງລັດຖະບານສິງກະໂປຕໍ່ ສປປ ລາວ ໃນຂະແໜງການຕ່າງໆ, ລວມທັງການພັດທະນາ ຊັບພະຍາກອນມະນຸດ, ເຕັກນິກວິຊາການ ແລະ ການເປັນເຈົ້າພາບ ຈັດກອງປະຊຸມ ສຸດຍອດອາຊຽນຂອງ ສປປ ລາວ ໃນປີ 2016 ທີ່ຜ່ານມາ; ຝ່າຍສິງກະໂປ ກໍໄດ້ສະແດງຄວາມຂອບໃຈ ສປປ ລາວ ໃນການຕ້ອນຮັບອັນອົບອຸ່ນແກ່ການນຳຂັ້ນສູງ ຂອງສິງກະໂປ ທີ່ໄດ້ເດີນທາງ ໄປຢ້ຽມຢາມ ສປປ ລາວ ແລະ ໃຫ້ການສະໜັບສະໜູນ ສິງກະໂປ ໃນການສະໝັກເປັນ ສະມາຊິກຂອງອົງການ ຈັດຕັ້ງສາກົນຕ່າງໆ ໃນຂອບຂອງ ສປຊ. ນອກຈາກນັ້ນ, ສອງຝ່າຍກໍໄດ້ປຶກ ສາຫາລືກັນ ເຖິງແຜນການແລກປ່ຽນ ການຢ້ຽມຢາມຊຶ່ງກັນ ແລະ ກັນ, ການພັດທະນາ ດ້ານການຂົນສົ່ງ, ການຮ່ວມມືທາງດ້ານ ເສດຖະກິດການຄ້ານຳກັນ, ພິເສດ ແມ່ນເພື່ອຊຸກຍູ້ນັກທຸລະກິດ ຂອງສິງກະໂປ ເຂົ້າໄປລົງທຶນຢູ່ ສປປ ລາວ ໃຫ້ຫລາຍຂຶ້ນໃນຕໍ່ໜ້າ; ນອກນັ້ນ, ສອງຝ່າຍຍັງໄດ້ແລກປ່ຽນ ຄຳຄິດຄຳເຫັນນຳກັນ ຕໍ່ບັນຫາພາກພື້ນ ແລະ ສາກົນ ທີ່ສອງຝ່າຍ ມີຄວາມສົນໃຈຮ່ວມກັນ.
ໃນການຢ້ຽມຢາມຄັ້ງນີ້, ທ່ານ ທອງລຸນ ສີສຸລິດ ພ້ອມດ້ວຍຄະນະ ຍັງໄດ້ເຂົ້າຮ່ວມ ກອງປະຊຸມນັກທຸລະກິດ ລາວ-ສິງກະໂປ ທີ່ມີຈຸດປະສົງ ເພື່ອຊອກຫາຊ່ອງທາງຮ່ວມກັນ ໃນການສົ່ງເສີມການຄ້ານຳກັນ ແລະ ລະດົມການລົງທຶນ ຂອງສິງກະໂປ ຢູ່ ສປປ ລາວ ຫລາຍຂຶ້ນ, ຜົນຂອງກອງປະຊຸມຄັ້ງນີ້ ຈະເປັນການ ປະກອບສ່ວນໜຶ່ງທີ່ສຳຄັນ ໃນການເພີ່ມທະວີ ຊຸກຍູ້ການຮ່ວມມື ໃນດ້ານການຄ້າ ແລະ ການລົງທຶນຮ່ວມກັນ ໃຫ້ມີຜົນສຳເລັດ ແລະ ຂະຫຍາຍຕົວຍິ່ງໆຂຶ້ນ ໃນອະນາຄົດ, ທັງຄາດວ່າຄະນະນັກທຸລະກິດສຳຄັນ ຂອງສິງກະໂປ ກໍມີແຜນຈັດຕັ້ງ ຄະນະເດີນທາງໄປສຶກສາ ແລະ ຊອກເບິ່ງສະພາບຕົວຈິງ ໃຫ້ມີການລົງທຶນຢູ່ ສປປ ລາວ ໃນໄວໆນີ້. ການເຄື່ອນໄຫວຂອງທ່ານ ນາຍົກລັດຖະມົນຕີ ພ້ອມດ້ວຍຄະນະ ຢູ່ສິງກະໂປຄັ້ງນີ້ ຍັງໄດ້ຢ້ຽມຢາມ ສະຖານທີ່ສຳຄັນຕ່າງໆເຊັ່ນ: ສວນທຳມະຊາດແຫ່ງຊາດສິງກະໂປ, ວິທະຍາໄລ ເຕັກນິກນັນຢາງ, ໂຮງຮຽນການແພດ, ໂຮງຮຽນຂໍ້ມູນຂ່າວສານ, ໂຮງຮຽນວິສະວະກຳສາດ ແລະ ບໍລິສັດຂົນສົ່ງ ທ່າເຮືອສິງກະໂປ.
ໃນໄລຍະຊຸມປີມໍ່ໆມານີ້, ສປປ ລາວ ແລະ ສິງກະໂປ ໄດ້ມີຜົນສຳເລັດຫລາຍດ້ານ ທີ່ເປັນຮູບປະທຳ ໃນການພົວພັນສອງຝ່າຍ ໃນດ້ານຕ່າງໆເຊັ່ນ: ການລົງນາມໃນສັນຍາຮ່ວມ ເສັ້ນທາງບິນນຳກັນລະຫວ່າງ ບໍລິສັດຊິວແອ ແລະ ບໍລິສັດການບິນລາວ; ຜົນສຳເລັດໃນການບັງຄັບໃຊ້ ສັນຍາວ່າດ້ວຍການຍົກເວັ້ນ ການເກັບອາກອນຊ້ຳຊ້ອນ ແລະ ສະກັດກັ້ນການຫລົບຫລີກ ການເສຍອາກອນລາຍໄດ້ ລະຫວ່າງ ສອງລັດຖະບານ; ການໃຫ້ທຶນການສຶກສາ ໄລຍະຍາວ ແລະ ທຶນຝຶກອົບຮົບໄລຍະສັ້ນ ໃຫ້ແກ່ພະນັກງານ ແລະ ນັກສຶກສາຂອງລາວ; ການສົ່ງອາສາສະໝັກ ຊາວໜຸ່ມຈາກສິງກະໂປ ຈຳນວນພັນກວ່າຄົນເຂົ້າມາຊ່ວຍເຫລືອ ບັນດາໂຮງຮຽນ ແລະ ຊຸມຊົນຕ່າງໆໃນ ສປປ ລາວ; ແລະ ການຮ່ວມກັນ ສົ່ງເສີມການຮ່ວມມື ທາງດ້ານການຄ້າ ແລະ ການລົງທຶນ ໄດ້ມີການຂະຫຍາຍຕົວ ໃນລະດັບດີພໍສົມຄວນ, ເຫັນໄດ້ຈາກມູນຄ່າການລົງທຶນ ຂອງສິງກະໂປ ຢູ່ລາວ ມີປະມານ 187 ລ້ານໂດລາສະຫະລັດ, ຊຶ່ງມີ 79 ໂຄງການ, ເຮັດໃຫ້ສິງກະໂປ ຢູ່ໃນອັນດັບທີ 11 ໃນບັນດານັກລົງທຶນ ຕ່າງປະເທດລາຍໃຫຍ່ ທີ່ມາລົງທຶນຢູ່ ສປປ ລາວ.
ຂ່າວ: ຂປລ
-----------------


text:
ກອງປະຊຸມປະກອບຄຳເຫັນໃສ່ 3 ຮ່າງເອກະສານທີ່ສຳຄັນຂອງກອງປະຊຸມອົງຄະນະພັກ ຄະນະໂຄສະນາອົບຮົມສູນກາງພັກ ແລະ ທາບທາມບຸກຄະລາກອນທີ່ຈະສະໝັກເຂົ້າເປັນຄະນະບໍລິຫານງານພັກ, ສະໄໝທີ V ຂອງອົງຄະນະພັກ, ຄະນະໂຄສະນາອົບຮົມສູນກາງພັກ
ໃນຕອນເຊົ້າວັນທີ 22 ກໍລະກົດ 2021 ທີ່ຫ້ອງປະຊຸມໃຫຍ່ ຄະນະໂຄສະນາອົບຮົມສູນກາງພັກ ໄດ້ຈັດກອງປະຊຸມປະກອບຄຳເຫັນໃສ່ຮ່າງລາຍງານການເມືອງ, ແຜນພັດທະນາວຽກງານໂຄສະນາອົບຮົມ, ບົດສຳຫຼວດການນຳພາຂອງຄະນະພັກ ແລະ ທາບທາມບຸກກອນທີ່ຈະສະໝັກເຂົ້າເປັນຄະນະບໍລິຫານງານພັກ, ສະໄໝທີ V ຂອງອົງຄະນະພັກ, ຄະນະໂຄສະນາອົບຮົມສູນກາງພັກ ໂດຍໃຫ້ກຽດເປັນປະທານກອງປະຊຸມ ໂດຍສະຫາຍ ຄຳພັນ ເຜີຍຍະວົງ ເລຂາທິການສູນກາງພັກ, ເລຂາຄະນະພັກ, ຫົວໜ້າຄະນະໂຄສະນາອົບຮົມສູນກາງພັກເຂົ້າຮ່ວມມີ: ຮອງເລຂາຄະນະພັກ, ຄະນະພັກ, ສະມາຊິກພັກອາວຸໂສບຳນານ ແລະ ສະມາຊິກພັກສົມບູນທົ່ວ ຄອສພ ເຂົ້າຮ່ວມຢ່າງພ້ອມພຽງ.
ໃນພິທີ ສະຫາຍ ນ. ບົວລີ ບັນຊາລິດ ຄະນະພັກ, ຫົວໜ້າກົມໂຄສະນາ ທັງເປັນຄະນະຮັບຜິດຊອບເນື້ອໃນ ກອງປະຊຸມໃຫຍ່ສະມາຊິກພັກຄັ້ງທີ V ຂອງຄະນະພັກ-ຄະນະໂຄສະນາອົບຮົມສູນກາງພັກ ໄດ້ຂຶ້ນຜ່ານຮ່າງລາຍງານການເມືອງ ເຊິ່ງປະກອບມີ 2 ພາກໃຫຍ່ຄື:
ພາກທີ I: ສະຫຼຸບຕີລາຄາການນຳພາຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ IV ຂອງອົງຄະນະພັກ-ຄະນະໂຄສະນາອົບຮົມສູນກາງພັກ ໄລຍະ 5 ປີຜ່ານມາ (2016-2020).
ພາກທີ II: ທິດທາງລວມ ແລະ ໜ້າທີ່ຕົ້ນຕໍໃນການນຳພາຂອງຄະນະພັກ ຄະນະໂຄສະນາອົບຮົມສູນກາງພັກໃນ 5 ປີຕໍ່ໜ້າ (2021-2025). ຈາກນັ້ນ ສະຫາຍ ຄຳເຄນ ຈັນທະວົງ ຫົວໜ້າກົມອົບຮົມ ໄດ້ສືບຕໍ່ຜ່ານແຜນພັດທະນາວຽກງານໂຄສະນາອົບຮົມ 5 ປີ (2021-2025) ແລະ ຍຸດທະສາດ ຮອດປີ 2030 ເຊິ່ງປະກອບມີ 7 ແຜນງານດັ່ງນີ້:
ແຜນງານທີ1: ຈັດຕັ້ງເຜີຍແຜ່, ຄົ້ນຄວ້າເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX ຂອງລັດ ໃນຂົງເຂດວຽກງານໂຄສະນາອົບຮົມ.
ແຜນງານທີ 2: ສ້າງ ແລະ ປັບປຸງເອກະສານໂຄສະນາສຶກສາອົບຮົມ ແລະ ຈັດຕັ້ງຝຶກອົບຮົມໃຫ້ເປົ້າໝາຍຕ່າງໆ.
ແຜນງານທີ 3: ເກັບກຳສະພາບແນວຄິດ, ຫາງສຽງສັງຄົມ, ສະໜອງຂໍ້ມູນຂ່າວສານດ້ານຕ່າງໆ, ສະຫຼຸບສັງລວມການເຄື່ອນໄຫວວຽກງານໂຄສະນາອົບຮົມ.
ແຜນງານທີ 4: ປັບປຸງຍົກສູງຄຸນນະພາບຂອງວາລະສານອະລຸນໃໝ່ ແລະ ວາລະສານໂຄສະນາ.
ແຜນງານທີ 5:ການນຳໃຊ້ສື່ ແລະ ກຳລັງແຮງສັງລວມເຂົ້າໃນວຽກງານໂຄສະນາອົບຮົມ ແລະ ກໍ່ສ້າງພະນັກງານໂຄສະນາອົບຮົມ.
ແຜນງານທີ 6: ປັບປຸງກົງຈັກການຈັດຕັ້ງ, ພາລະບົດບາດ ແລະ ບຸກຄະລາກອນທີ່ເຮັດວຽກງານໂຄສະນາອົບຮົມທັງຢູ່ສູນກາງ ແລະ ທ້ອງຖິ່ນ; ສ້າງພື້ນຖານໂຄງລ່າງ ແລະ ກົນໄກປະສານງານຂອງຄະນະໂຄສະນາອົບຮົມສູນກາງພັກ.
ແຜນງານທີ 7: ເພີ່ມທະວີການພົວພັນຮ່ວມມື ກັບບັນດາອົງການທີ່ເຮັດວຽກງານໂຄສະນາສຶກສາອົບຮົມການເມືອງ-ແນວຄິດຂອງປະເທດເພື່ອນມິດຍຸດທະສາດ, ບັນດາປະເທດໃນພາກພຶ້ນ ແລະ ສາກົນ.ຫຼັງຈາກນັ້ນບັນດາສະມາຊິກພັກໄດ້ພ້ອມກັນປະກອບຄຳເຫັນໃສ່ 2 ຮ່າງບົດດັ່ງກ່າວດ້ວຍຄວາມຮັບຜິດຊອບສູງ ແລະ ເປັນເຈົ້າການຢ່າງກົງໄປກົງມາ.
ໃນຕອນບ່າຍ ສະຫາຍ ອານົງສັກ ອິນທະວົງ ຄະນະພັກ, ຫົວໜ້າກົມຈັດຕັ້ງ-ພະນັກງານ ໄດ້ຜ່ານບົດສຳຫຼວດການນຳພາຂອງຄະນະບໍລິຫານງານພັກຄະນະໂຄສະນາອົບຮົມສູນກາງພັກ ສະໄໝທີ IV ໄດ້ຍົກໃຫ້ເຫັນ ສະພາບຈຸດພິເສດຂອງອົງຄະນະພັກຄະນະໂຄສະນາອົບຮົມສູນກາງພັກ, ການນຳພາ-ຊີ້ນຳຕໍ່ກັບວຽກງານຕ່າງໆ, ສາເຫດທີ່ພາໃຫ້ມີດ້ານດີ, ດ້ານອ່ອນ ແລະ ບາງບົດຮຽນທີຖອດຖອນໄດ້ ແລະ ທິດທາງວິທີແກ້ໄຂໃນຕໍ່ໜ້າ. ຫຼັງຈາກນັ້ນສະມາຊິກພັກຫຼາຍສະຫາຍກໍໄດ້ປະກອບຄຳຄິດຄຳເຫັນໃສ່ຮ່າງເອກະສານດັ່ງກ່າວຢ່າງກົງໄປກົງມາເພື່ອເຮັດໃຫ້ເນື້ອໃນມີຄວາມອຸດົມສົມບູນຕື່ມ.
ຫຼັງຈາກນັ້ນ ສະຫາຍ ຄຳພັນ ເຜີຍຍະວົງ ເລຂາທິການສູນກາງພັກ, ເລຂາຄະນະພັກ, ຫົວໜ້າຄະນະໂຄສະນາອົບຮົມສູນກາງພັກ ໄດ້ສະຫຼຸບຕີລາຄາການປະກອບຄຳຄິດຄຳເຫັນຂອງບັນດາສະມາຊິກພັກໃສ່ 3 ຮ່າງເອກະສານຂອງກອງປະຊຸມໃຫຍ່ຄັ້ງທີ V ຂອງອົງຄະນະພັກ ຄະນະໂຄສະນາອົບຮົມ. ເຊິ່ງ ສະຫາຍ ຄຳພັນ ເຜີຍຍະວົງ ໄດ້ເນັ້ນໜັກໃຫ້ບັນດາສະມາຊິກພັກທັງໝົດຕ້ອງອອກແຮງສູ້ຊົນຍົກສູງຄວາມຮັບຜິດຊອບຂອງຕົນ ສ້າງແຜນການ, ສ້າງໂຄງການເປັນອັນລະອຽດ, ໃນການເຄື່ອນໄຫວ, ເພື່ອແນະນຳ ປະກອບສ່ວນຍົກສູງຄວາມສາມາດນຳພາຂອງພັກ, ເພີ່ມທະວີການເຄື່ອນໄຫວວຽກງານໂຄສະນາອົບຮົມໃຫ້ເລິກເຊິ່ງ ທົ່ວເຖິງທຸກເປົ້າໝາຍ ເພື່ອສ້າງຄວາມຮັບຮູ້ ເຂົ້າໃຈເປັນເອກະພາບກັນ ແລະ ເພີ່ມທະວີຄວາມແຫຼມຄົມວ່ອງໄວ ທັນການຂອງບັນດາສື່ໃນການໂຄສະນາ, ໃນການອະທິບາຍຕອບແກ້ໄຂບັນຫາຕ່າງໆທີ່ສັງຄົມສົນໃຈ ຄາດວ່າກອງປະຊຸມອົງຄະນະພັກ ຄະນະໂຄສະນາອົບຮົມສູນກາງພັກ ຄັ້ງທີ V ທີ່ຈະຈັດຂຶ້ນໃນມໍ່ໆນີ້. ໃນບັ້ນທ້າຍຂອງພິທີໄດ້ຈັດໃຫ້ມີການທາບທາມບຸກຄະລາກອນທີ່ສະໝັກເຂົ້າໃນຄະນະບໍລິຫານງານພັກ ສະໄໝທີ V ຂອງອົງຄະນະພັກ, ຄະນະໂຄສະນາອົບຮົມສູນກາງພັກເຊິ່ງມີພະນັກງານຈາກຄະນະຈັດຕັ້ງສູນກາງພັກເຂົ້າຮ່ວມເປັນສັກຂີພະຍານ.